CELEX: 32019R0688
Language: el
Date: 2019-05-02 00:00:00
Title: Εκτελεστικός κανονισμός (ΕΕ) 2019/688 της Επιτροπής, της 2ας Μαΐου 2019, για την επιβολή οριστικού αντισταθμιστικού δασμού στις εισαγωγές ορισμένων προϊόντων χάλυβα με οργανική επικάλυψη, καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου

3.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 116/39
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/688 ΤΗΣ ΕΠΙΤΡΟΠΗΣ
         της 2ας Μαΐου 2019
         για την επιβολή οριστικού αντισταθμιστικού δασμού στις εισαγωγές ορισμένων προϊόντων χάλυβα με οργανική επικάλυψη, καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 18,
         Εκτιμώντας τα ακόλουθα:
         1.   ΔΙΑΔΙΚΑΣΙΑ
         
         1.1.   Ισχύοντα μέτρα
         
         
                     (1)
                  
                  
                     Το Συμβούλιο με τον εκτελεστικό κανονισμό (ΕΕ) αριθ. 215/2013 (2) του Συμβουλίου, επέβαλε αντισταθμιστικό δασμό στις εισαγωγές ορισμένων προϊόντων χάλυβα με οργανική επικάλυψη καταγωγής Λαϊκής Δημοκρατίας της Κίνας («Κίνα», «η ΛΔΚ» ή «η οικεία χώρα»). Οι ισχύοντες αντισταθμιστικοί δασμοί κυμαίνονται από 13,7 % έως 44,7 % (τα «αρχικά μέτρα»). Η έρευνα η οποία κατέληξε στην επιβολή των αρχικών μέτρων θα αναφέρεται εφεξής ως η «αρχική έρευνα».
                  
               
                     (2)
                  
                  
                     Το Συμβούλιο, με τον εκτελεστικό κανονισμό (ΕΕ) αριθ. 214/2013 (3) του Συμβουλίου, επέβαλε επίσης οριστικό δασμό αντιντάμπινγκ στις εισαγωγές ορισμένων προϊόντων χάλυβα με οργανική επικάλυψη καταγωγής Κίνας. Οι ισχύοντες δασμοί αντιντάμπινγκ κυμαίνονται από 0 % έως 26,1 %.
                  
               
                     (3)
                  
                  
                     Το επίπεδο των συνδυασμένων δασμών κυμαίνεται από 13,7 % έως 58,3 %.
                  
               1.2.   Αίτηση επανεξέτασης ενόψει της λήξης των μέτρων
         
         
                     (4)
                  
                  
                     Μετά τη δημοσίευση ανακοίνωσης για την επικείμενη λήξη των ισχυόντων αντισταθμιστικών μέτρων (4), στις 13 Δεκεμβρίου 2017, η Επιτροπή έλαβε αίτηση για την έναρξη έρευνας επανεξέτασης ενόψει της λήξης ισχύος των αντισταθμιστικών μέτρων σύμφωνα με το άρθρο 18 του βασικού κανονισμού.
                  
               
                     (5)
                  
                  
                     Η αίτηση υποβλήθηκε από την European Steel Association («EUROFER») εκ μέρους των παραγωγών που αντιπροσωπεύουν περισσότερο από το 70 % της συνολικής παραγωγής ορισμένων προϊόντων χάλυβα με οργανική επικάλυψη στην Ένωση («ο αιτών»).
                  
               
                     (6)
                  
                  
                     Ο αιτών ισχυρίστηκε ότι η λήξη της ισχύος των αντισταθμιστικών μέτρων είναι πιθανόν να οδηγήσει στη συνέχιση ή την επανάληψη των επιδοτήσεων και της ζημίας στον κλάδο παραγωγής της Ένωσης.
                  
               1.3.   Έναρξη επανεξέτασης ενόψει της λήξης ισχύος των μέτρων
         
         
                     (7)
                  
                  
                     Η Επιτροπή, έχοντας διαπιστώσει ότι υφίστανται επαρκή στοιχεία για την έναρξη επανεξέτασης ενόψει της λήξης της ισχύος των μέτρων, ανήγγειλε στις 14 Μαρτίου 2018, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης (5) («ανακοίνωση για την έναρξη της διαδικασίας»), την έναρξη επανεξέτασης ενόψει της λήξης ισχύος των αντισταθμιστικών μέτρων που εφαρμόζονται, σύμφωνα με το άρθρο 18 του βασικού κανονισμού.
                  
               
                     (8)
                  
                  
                     Πριν από την έναρξη της επανεξέτασης ενόψει της λήξης ισχύος των μέτρων και σύμφωνα με το άρθρο 10 παράγραφος 7 του βασικού κανονισμού, η Επιτροπή κοινοποίησε στην κινεζική κυβέρνηση («κινεζική κυβέρνηση») ότι έλαβε δεόντως τεκμηριωμένη αίτηση επανεξέτασης, και κάλεσε την κινεζική κυβέρνηση σε διαβουλεύσεις σύμφωνα με το άρθρο 10 παράγραφος 7 του βασικού κανονισμού. Στις διαβουλεύσεις, που πραγματοποιήθηκαν στις 9 Μαρτίου 2018, δεν επιτεύχθηκε αμοιβαία αποδεκτή λύση.
                  
               1.4.   Παράλληλη έρευνα
         
         
                     (9)
                  
                  
                     Με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης στις 14 Μαρτίου 2018 (6), η Επιτροπή ανήγγειλε επίσης την έναρξη έρευνας επανεξέτασης ενόψει της λήξης ισχύος σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (7) των ισχυόντων οριστικών μέτρων αντιντάμπινγκ όσον αφορά τις εισαγωγές στην Ένωση ορισμένων προϊόντων χάλυβα με οργανική επικάλυψη καταγωγής ΛΔΚ.
                  
               1.5.   Διερεύνηση
         
         1.5.1.   Περίοδος έρευνας επανεξέτασης και εξεταζόμενη περίοδος
         
         
                     (10)
                  
                  
                     Η έρευνα με αντικείμενο την πιθανότητα να συνεχιστούν ή να επαναληφθούν οι επιδοτήσεις κάλυψε την περίοδο από την 1η Ιανουαρίου 2017 έως την 31η Δεκεμβρίου 2017 («περίοδος έρευνας επανεξέτασης» ή «ΠΕΕ»). Η εξέταση των τάσεων όσον αφορά την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2014 έως το τέλος της περιόδου της έρευνας επανεξέτασης («εξεταζόμενη περίοδος»).
                  
               1.5.2.   Ενδιαφερόμενα μέρη
         
         
                     (11)
                  
                  
                     Στην ανακοίνωση για την έναρξη της διαδικασίας, η Επιτροπή κάλεσε όλα τα ενδιαφερόμενα μέρη να έρθουν σε επαφή με τις υπηρεσίες της, για να συμμετάσχουν στην έρευνα. Επιπλέον, η Επιτροπή ενημέρωσε μεμονωμένα τον αιτούντα, τους γνωστούς παραγωγούς στην Ένωση και τις οικείες ενώσεις τους, τους γνωστούς παραγωγούς-εξαγωγείς στην Κίνα, τους γνωστούς μη συνδεδεμένους εισαγωγείς στην Ένωση, τους μη συνδεδεμένους χρήστες στην Ένωση που είναι γνωστό ότι ενδιαφέρονται, καθώς και τους εκπροσώπους της χώρας εξαγωγής, σχετικά με την έναρξη της έρευνας επανεξέτασης ενόψει της λήξης ισχύος των μέτρων και τους κάλεσε να συμμετάσχουν.
                  
               
                     (12)
                  
                  
                     Όλα τα ενδιαφερόμενα μέρη κλήθηκαν να γνωστοποιήσουν τις απόψεις τους, να υποβάλουν πληροφορίες και να προσκομίσουν σχετικά αποδεικτικά στοιχεία εντός των προθεσμιών που προβλέπονταν στην ανακοίνωση για την έναρξη της διαδικασίας. Τα ενδιαφερόμενα μέρη είχαν επίσης τη δυνατότητα να ζητήσουν γραπτώς ακρόαση από τις υπηρεσίες ερευνών της Επιτροπής και/ή από τον σύμβουλο ακροάσεων για τις διαδικασίες εμπορικών προσφυγών.
                  
               1.5.3.   Δειγματοληψία
         
         
                     (13)
                  
                  
                     Στην ανακοίνωσή της για την έναρξη της διαδικασίας, η Επιτροπή ανέφερε ότι ήταν πιθανό να προβεί σε δειγματοληψία των ενδιαφερόμενων μερών σύμφωνα με το άρθρο 27 του βασικού κανονισμού.
                  
               1.5.3.1.   Δειγματοληψία παραγωγών-εξαγωγέων στη ΛΔΚ
         
                     (14)
                  
                  
                     Για να αποφασίσει εάν η δειγματοληψία ήταν αναγκαία, όσον αφορά τους παραγωγούς-εξαγωγείς και, εφόσον ήταν αναγκαία, να επιλέξει δείγμα, η Επιτροπή ζήτησε από όλους τους γνωστούς παραγωγούς-εξαγωγείς στη ΛΔΚ να παράσχουν τις πληροφορίες που προσδιορίζονται στην ανακοίνωση για την έναρξη της διαδικασίας. Επιπλέον, η Επιτροπή ζήτησε από την αποστολή της ΛΔΚ στην Ευρωπαϊκή Ένωση να ορίσει και/ή να επικοινωνήσει με άλλους παραγωγούς-εξαγωγείς που, ενδεχομένως, θα ενδιαφέρονταν να συμμετάσχουν στην έρευνα.
                  
               
                     (15)
                  
                  
                     Δύο παραγωγοί-εξαγωγείς υπέβαλαν τις πληροφορίες που ζητήθηκαν στο παράρτημα I της ανακοίνωσης για την έναρξη της διαδικασίας με στόχο τη δειγματοληψία, αλλά κανένας από αυτούς δεν παρήγαγε προϊόντα χάλυβα με οργανική επικάλυψη, όπως αυτά ορίζονται στην ανακοίνωση για την έναρξη της διαδικασίας. Ένας τρίτος παραγωγός-εξαγωγέας αναγγέλθηκε έξι εβδομάδες μετά την προθεσμία απάντησης στο έντυπο δειγματοληψίας. Στον εν λόγω παραγωγό-εξαγωγέα χορηγήθηκε το καθεστώς του ενδιαφερόμενου μέρους, αλλά θεωρήθηκε ότι δεν συνεργάστηκε, δεδομένου ότι ουδέποτε απάντησε στο έντυπο δειγματοληψίας ή επιχείρησε να απαντήσει στο ερωτηματολόγιο του παραγωγού-εξαγωγέα.
                  
               
                     (16)
                  
                  
                     Ως εκ τούτου, η Επιτροπή ενημέρωσε τις αρχές της ΛΔΚ με τη ρηματική διακοίνωση της 18ης Ιουλίου 2018 ότι δύναται να καταφύγει στη χρήση των διαθέσιμων στοιχείων βάσει του άρθρου 28 παράγραφος 1 του βασικού κανονισμού κατά την εξέταση της συνέχισης ή της επανάληψης της πρακτικής επιδοτήσεων. Οι αρχές της ΛΔΚ δεν αντέδρασαν στη διακοίνωση.
                  
               1.5.3.2.   Δειγματοληψία ενωσιακών παραγωγών
         
                     (17)
                  
                  
                     Στην ανακοίνωση για την έναρξη της διαδικασίας, η Επιτροπή ανέφερε επίσης ότι είχε επιλέξει προσωρινά ένα δείγμα παραγωγών της Ένωσης, σύμφωνα με το άρθρο 27 του βασικού κανονισμού. Πριν από την έναρξη της διαδικασίας, 21 παραγωγοί της Ένωσης έδωσαν τις πληροφορίες που τους ζητήθηκαν για την επιλογή του δείγματος και δήλωσαν ότι είναι πρόθυμοι να συνεργαστούν με την Επιτροπή. Σε αυτή τη βάση, η Επιτροπή επέλεξε προσωρινά δείγμα τριών παραγωγών, οι οποίοι διαπιστώθηκε ότι ήταν αντιπροσωπευτικοί του κλάδου παραγωγής της Ένωσης από άποψη όγκου παραγωγής και πωλήσεων του ομοειδούς προϊόντος στην Ένωση. Οι ενωσιακοί παραγωγοί του δείγματος αντιπροσώπευαν το 28 % της συνολικής εκτιμώμενης παραγωγής του κλάδου παραγωγής της Ένωσης και το 27 % του συνολικού όγκου πωλήσεων του κλάδου παραγωγής της Ένωσης σε μη συνδεδεμένους πελάτες στην Ένωση κατά την περίοδο της έρευνας επανεξέτασης. Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με το προσωρινό δείγμα. Δεν υποβλήθηκε καμία παρατήρηση και, ως εκ τούτου, το προσωρινό δείγμα επιβεβαιώθηκε. Το δείγμα κρίθηκε αντιπροσωπευτικό για τον ενωσιακό κλάδο παραγωγής.
                  
               1.5.3.3.   Δειγματοληψία εισαγωγέων
         
                     (18)
                  
                  
                     Για να αποφασίσει κατά πόσον η δειγματοληψία ήταν αναγκαία και, εφόσον ήταν αναγκαία, να επιλέξει δείγμα, η Επιτροπή ζήτησε από τους εννέα μη συνδεδεμένους εισαγωγείς που προσδιορίστηκαν στην αίτηση να παράσχουν τις πληροφορίες που προσδιορίζονται στην ανακοίνωση για την έναρξη της διαδικασίας. Κανένας από αυτούς δεν αναγγέλθηκε.
                  
               1.5.4.   Ερωτηματολόγια και επιτόπιες επισκέψεις επαλήθευσης
         
         
                     (19)
                  
                  
                     Η Επιτροπή διαβίβασε ερωτηματολόγια στους τρεις παραγωγούς της Ένωσης που συμμετείχαν στο δείγμα, στον αιτούντα και στην κινεζική κυβέρνηση. Απαντήσεις στα ερωτηματολόγια υποβλήθηκαν από τους τρεις παραγωγούς της Ένωσης που συμμετείχαν στο δείγμα και από τον αιτούντα.
                  
               
                     (20)
                  
                  
                     Η Επιτροπή επαλήθευσε όλα τα στοιχεία που έκρινε απαραίτητα για τον προσδιορισμό, αφενός, της πιθανότητας συνέχισης ή επανάληψης των επιδοτήσεων και της ζημίας και, αφετέρου, του συμφέροντος της Ένωσης. Πραγματοποιήθηκαν επισκέψεις επαλήθευσης στις εγκαταστάσεις των ακόλουθων ενδιαφερόμενων μερών:
                     
                                 α)
                              
                              
                                 Ενωσιακοί παραγωγοί:
                                 
                                             —
                                          
                                          
                                             ArcelorMittal Belgium, Βέλγιο
                                          
                                       
                                             —
                                          
                                          
                                             Marcegaglia Carbon Steel SpA, Ιταλία
                                          
                                       
                                             —
                                          
                                          
                                             Tata Steel Maubeuge SA, Γαλλία
                                          
                                       
                           
                                 β)
                              
                              
                                 Ένωση των παραγωγών της Ένωσης:
                                 
                                             —
                                          
                                          
                                             EUROFER, Βέλγιο
                                          
                                       
                           
               1.5.5.   Επακόλουθη διαδικασία
         
         
                     (21)
                  
                  
                     Στις 22 Φεβρουαρίου 2019 η Επιτροπή γνωστοποίησε τα ουσιώδη πραγματικά στοιχεία και το σκεπτικό βάσει των οποίων σκόπευε να επιβάλει αντισταθμιστικούς δασμούς. Σε όλα τα μέρη δόθηκε προθεσμία εντός της οποίας θα μπορούσαν να διατυπώσουν παρατηρήσεις σχετικά με τη συγκεκριμένη κοινοποίηση.
                  
               
                     (22)
                  
                  
                     Παρατηρήσεις ελήφθησαν μόνο από τον αιτούντα. Εξετάζονται στο τμήμα 3.3 κατωτέρω.
                  
               2.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
         
         2.1.   Υπό εξέταση προϊόν
         
         
                     (23)
                  
                  
                     Το υπό εξέταση προϊόν της παρούσας έρευνας επανεξέτασης ενόψει της λήξης ισχύος των μέτρων είναι το ίδιο προϊόν που αποτελούσε το αντικείμενο της αρχικής έρευνας, δηλαδή ορισμένα προϊόντα χάλυβα με οργανική επικάλυψη, ήτοι πλατέα προϊόντα έλασης από μη κεκραμένο και κεκραμένο χάλυβα (μη συμπεριλαμβανομένου του ανοξείδωτου χάλυβα) που είναι βαμμένα, βερνικωμένα ή επικαλυμμένα με πλαστικά τουλάχιστον από τη μία πλευρά, εξαιρούμενων των λεγόμενων «πετασμάτων σάντουιτς» όπως αυτά που χρησιμοποιούνται σε οικοδομικές εφαρμογές και τα οποία αποτελούνται από δύο εξωτερικά μεταλλικά φύλλα που περικλείουν έναν σταθεροποιητικό πυρήνα από μονωτικό υλικό ανάμεσά τους, και εξαιρούμενων των προϊόντων με τελική επένδυση από σκόνες ψευδαργύρου (βαφή πλούσια σε ψευδάργυρο, με ελάχιστη περιεκτικότητα σε ψευδάργυρο κατά βάρος 70 % ή περισσότερο), καθώς και εξαιρουμένων των προϊόντων αυτών με υπόστρωμα με μεταλλική επικάλυψη χρωμίου ή κασσίτερου, που υπάγονται επί του παρόντος στους κωδικούς ΣΟ ex 7210 70 80, ex 7212 40 80, ex 7225 99 00, ex 7226 99 70 (κωδικοί TARIC 7210708011, 7210708091, 7212408001, 7212408021, 7212408091, 7225990011, 7225990091, 7226997011 και 7226997091) και είναι καταγωγής Κίνας (το «υπό επανεξέταση προϊόν» ή «ΠΧΟΕ»).
                  
               
                     (24)
                  
                  
                     Το υπό επανεξέταση προϊόν προκύπτει από την εφαρμογή οργανικής επικάλυψης σε πλατέα προϊόντα έλασης από χάλυβα. Η οργανική επικάλυψη προσδίδει προστατευτικές, αισθητικές και λειτουργικές ιδιότητες στα προϊόντα χάλυβα.
                  
               
                     (25)
                  
                  
                     Το υπό επανεξέταση προϊόν χρησιμοποιείται κυρίως στον κατασκευαστικό τομέα, καθώς και για περαιτέρω επεξεργασία σε προϊόντα που χρησιμοποιούνται στις κατασκευές. Άλλες εφαρμογές περιλαμβάνουν οικιακές συσκευές.
                  
               2.2.   Ομοειδές προϊόν
         
         
                     (26)
                  
                  
                     Κανένα ενδιαφερόμενο μέρος δεν υπέβαλε παρατηρήσεις σχετικά με το ομοειδές προϊόν. Συνεπώς, όπως διαπιστώθηκε στην αρχική έρευνα, η εν λόγω έρευνα επανεξέτασης ενόψει της λήξης ισχύος των μέτρων επιβεβαίωσε ότι το προϊόν που παράγεται και πωλείται στις εγχώριες αγορές της Κίνας και το προϊόν που παράγεται και πωλείται στην Ένωση από τους παραγωγούς της Ένωσης έχουν τα ίδια βασικά φυσικά και τεχνικά χαρακτηριστικά και τελικές χρήσεις. Ως εκ τούτου, τα προϊόντα αυτά θεωρούνται ομοειδή προϊόντα κατά την έννοια του άρθρου 2 στοιχείο γ) του βασικού κανονισμού.
                  
               3.   ΠΙΘΑΝΟΤΗΤΑ ΣΥΝΕΧΙΣΗΣ ΤΩΝ ΕΠΙΔΟΤΗΣΕΩΝ
         
         
                     (27)
                  
                  
                     Σύμφωνα με το άρθρο 18 του βασικού κανονισμού και όπως αναφέρεται στην ανακοίνωση για την έναρξη της διαδικασίας, η Επιτροπή εξέτασε πρώτα αν η λήξη της ισχύος των υφιστάμενων μέτρων θα ήταν ή όχι πιθανό να οδηγήσει σε συνέχιση της πρακτικής των επιδοτήσεων.
                  
               3.1.   Άρνηση συνεργασίας και χρήση των διαθέσιμων στοιχείων σύμφωνα με το άρθρο 28 παράγραφος 1 του βασικού κανονισμού
         
         
                     (28)
                  
                  
                     Στις 4 Ιουνίου 2018 η Επιτροπή απέστειλε ερωτηματολόγιο στην κινεζική κυβέρνηση, συμπεριλαμβανομένων ειδικών ερωτηματολογίων για την Export Import Bank of China («EXIM») και την China Export Credit & Credit Insurance Corporation («Sinosure») με βάση το γεγονός ότι, υπό τον έλεγχο της κινεζικής κυβέρνησης είχαν χορηγήσει δάνεια και χρηματοπιστωτικές υπηρεσίες στον κλάδο παραγωγής προϊόντων χάλυβα με οργανική επικάλυψη σύμφωνα με τις πληροφορίες της αίτησης και/ή της αρχικής έρευνας.
                  
               
                     (29)
                  
                  
                     Επιπλέον, ζητήθηκε από την κινεζική κυβέρνηση να διαβιβάσει ένα ερωτηματολόγιο για τις τράπεζες και τα άλλα χρηματοπιστωτικά ιδρύματα που είναι γνωστό από την κινεζική κυβέρνηση ότι έχουν χορηγήσει δάνεια στον οικείο κλάδο καθώς και στους παραγωγούς και τους διανομείς χάλυβα θερμής έλασης και ψυχρής έλασης, παρέχοντας εισροές για την παραγωγή του υπό επανεξέταση προϊόντος.
                  
               
                     (30)
                  
                  
                     Η Επιτροπή δεν έλαβε απάντηση στα ανωτέρω ερωτηματολόγια ούτε από την κινεζική κυβέρνηση, ούτε από την EXIM, τη Sinosure ή από τις ανάντη εταιρείες.
                  
               
                     (31)
                  
                  
                     Με τη ρηματική διακοίνωση της 18ης Ιουλίου 2018, η Επιτροπή ενημέρωσε τις κινεζικές αρχές ότι, μετά την άρνηση συνεργασίας της κινεζικής κυβέρνησης και των Κινέζων παραγωγών-εξαγωγέων του υπό εξέταση προϊόντος, όπως εξηγείται στην αιτιολογική σκέψη 16, η Επιτροπή σκόπευε να προβεί στην εξαγωγή των πορισμάτων της βάσει των διαθέσιμων στοιχείων, σύμφωνα με το άρθρο 28 παράγραφος 1 του βασικού κανονισμού. Πληροφορήθηκαν επίσης ότι τα πορίσματα που βασίζονται στα διαθέσιμα στοιχεία μπορεί να είναι λιγότερο ευνοϊκά σε σχέση με αυτά σε περίπτωση συνεργασίας της κινεζικής κυβέρνησης και των παραγωγών-εξαγωγέων.
                  
               
                     (32)
                  
                  
                     Δεν ελήφθησαν παρατηρήσεις ως προς αυτό. Η Επιτροπή, σύμφωνα με το άρθρο 28 του βασικού κανονισμού, θεώρησε τη χρήση των διαθέσιμων στοιχείων αναγκαία για να διαπιστωθεί η συνέχιση των πρακτικών επιδοτήσεων από την Κίνα στον τομέα των προϊόντων χάλυβα με οργανική επικάλυψη.
                  
               
                     (33)
                  
                  
                     Σχετικά με τη χρήση των διαθέσιμων πραγματικών στοιχείων, το δευτεροβάθμιο δικαιοδοτικό όργανο υπενθύμισε ότι το άρθρο 12.7 της συμφωνίας του ΠΟΕ για τις επιδοτήσεις και τα αντισταθμιστικά μέτρα επιτρέπει τη χρήση των πραγματικών περιστατικών που έχουν καταγραφεί με αποκλειστικό σκοπό την αντικατάσταση των πληροφοριών που ενδέχεται να λείπουν, ώστε να υπάρξει ακριβής προσδιορισμός των επιδοτήσεων ή της ζημίας. Συγκεκριμένα, το δευτεροβάθμιο δικαιοδοτικό όργανο εξήγησε ότι «πρέπει να υπάρχει σύνδεση μεταξύ των “απαραίτητων πληροφοριών” που λείπουν και των συγκεκριμένων “διαθέσιμων πραγματικών στοιχείων” πάνω στα οποία βασίζεται ο προσδιορισμός δυνάμει του άρθρου 12.7». Επομένως, «μια ερευνούσα αρχή πρέπει να χρησιμοποιεί τα “διαθέσιμα πραγματικά στοιχεία” τα οποία “αντικαθιστούν ευλόγως τις πληροφορίες τις οποίες δεν παρέσχε ένα ενδιαφερόμενο μέρος”, με στόχο να υπάρξει ένας ακριβής προσδιορισμός». Το δευτεροβάθμιο δικαιοδοτικό όργανο διευκρίνισε περαιτέρω ότι τα «διαθέσιμα πραγματικά στοιχεία» αναφέρονται στα πραγματικά στοιχεία που βρίσκονται στη διάθεση της ερευνούσας αρχής και στο γραπτό μητρώο της. Καθώς οι προσδιορισμοί που έγιναν δυνάμει του άρθρου 12.7 πρέπει να γίνονται βάσει των «διαθέσιμων πραγματικών στοιχείων», «δεν μπορούν να γίνουν βάσει μη πραγματολογικών υποθέσεων ή κερδοσκοπίας». Επιπλέον, κατά τη διαδικασία συλλογιστικής και αξιολόγησης σχετικά με το ποια διαθέσιμα πραγματικά στοιχεία μπορούν ευλόγως να αντικαταστήσουν τις ελλιπείς πληροφορίες, μια ερευνούσα αρχή «πρέπει να λαμβάνει υπόψη όλα τα τεκμηριωμένα πραγματικά στοιχεία του φακέλου». Το δευτεροβάθμιο δικαιοδοτικό όργανο διευκρίνισε ότι ο καθορισμός των «εύλογων αντικαταστάσεων για τις ελλείπουσες “απαραίτητες πληροφορίες” περιλαμβάνει μια διαδικασία συλλογιστικής και αξιολόγησης» εκ μέρους της ερευνούσας αρχής. Όταν η ερευνούσα αρχή έχει στη διάθεσή της πολλά πραγματικά στοιχεία από τα οποία πρέπει να επιλέξει, «φαίνεται λογικό ότι η διαδικασία συλλογιστικής και αξιολόγησης θα συνεπάγεται ένα βαθμό σύγκρισης» προκειμένου να καταλήξει σε ακριβή προσδιορισμό. Η απαιτούμενη αξιολόγηση των «διαθέσιμων πραγματικών στοιχείων», καθώς και η μορφή που μπορεί να λάβει, εξαρτώνται από τις ιδιαίτερες συνθήκες της κάθε υπόθεσης, μεταξύ άλλων τη φύση, την ποιότητα και την ποσότητα των αποδεικτικών στοιχείων στον φάκελο και τους συγκεκριμένους προσδιορισμούς που πρέπει να γίνουν. Η φύση και η έκταση της απαιτούμενης εξήγησης και ανάλυσης θα ποικίλλει αναγκαστικά από προσδιορισμό σε προσδιορισμό (8).
                  
               
                     (34)
                  
                  
                     Ως εκ τούτου, η Επιτροπή χρησιμοποίησε για την ανάλυσή της όλα τα πραγματικά στοιχεία που έχει στη διάθεσή της, ιδίως:
                     
                                 α)
                              
                              
                                 την αίτηση επανεξέτασης ενόψει της λήξης ισχύος των μέτρων σύμφωνα με το άρθρο 18 του βασικού κανονισμού σχετικά με τους δασμούς κατά των επιδοτήσεων στις εισαγωγές ΠΧΟΕ καταγωγής Κίνας, της 13ης Δεκεμβρίου 2017 («η αίτηση»)·
                              
                           
                                 β)
                              
                              
                                 τα πορίσματα των προηγούμενων ερευνών κατά των επιδοτήσεων που διενεργήθηκαν από την Επιτροπή σε σχέση με τα ίδια προϊόντα ή τους ανάντη κλάδους παραγωγής στην Κίνα, όπως τα ΠΧΟΕ (9) («η αρχική έρευνα») και τα πλατέα προϊόντα θερμής έλασης από σίδηρο (10) («έρευνα για τα πλατέα προϊόντα θερμής έλασης από σίδηρο» ή «κανονισμός για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων θερμής έλασης από σίδηρο»)·
                              
                           
                                 γ)
                              
                              
                                 τα πορίσματα των πλέον πρόσφατων ερευνών κατά των επιδοτήσεων που διενεργήθηκαν από την Επιτροπή σχετικά με τους προωθούμενους κλάδους παραγωγής στην Κίνα, όπως τα επίσωτρα με πιεσμένο αέρα, (11) (εφεξής «έρευνα για τα επίσωτρα») και τα ηλεκτρικά ποδήλατα (12) (εφεξής «έρευνα για τα ηλεκτρικά ποδήλατα»)·
                              
                           
                                 δ)
                              
                              
                                 το έγγραφο εργασίας των υπηρεσιών της Επιτροπής σχετικά με σημαντικές στρεβλώσεις στην οικονομία της ΛΔΚ για τους σκοπούς των ερευνών εμπορικής άμυνας (εφεξής «η έκθεση για την Κίνα») (13)·
                              
                           
                                 ε)
                              
                              
                                 τις παρατηρήσεις του ενωσιακού κλάδου παραγωγής στις 21 Δεκεμβρίου 2018 σχετικά με τα διαθέσιμα στοιχεία και τη χρήση νέων επιδοτήσεων («η υποβολή της 21ης Δεκεμβρίου») (14).
                              
                           
               3.2.   Γενικές παρατηρήσεις σχετικά με τον τομέα του χάλυβα στην Κίνα
         
         
                     (35)
                  
                  
                     Προτού προβεί στην ανάλυση της εικαζόμενης επιδότησης με τη μορφή συγκεκριμένων επιδοτήσεων ή προγραμμάτων επιδοτήσεων (ενότητα 3.4 και ακόλουθες κατωτέρω), η Επιτροπή αξιολόγησε τα κυβερνητικά σχέδια, προγράμματα και άλλα έγραφα τα οποία σχετίζονταν με περισσότερες από μία επιδοτήσεις ή προγράμματα επιδοτήσεων. Διαπίστωσε ότι όλες οι υπό εξέταση επιδοτήσεις ή προγράμματα επιδοτήσεων εμπίπτουν στο πλαίσιο της εφαρμογής του κεντρικού σχεδιασμού της κινεζικής κυβέρνησης για τους ακόλουθους λόγους.
                  
               3.2.1.   Το 13ο πενταετές πρόγραμμα για τον τομέα του χάλυβα
         
         
                     (36)
                  
                  
                     Κατά την τρέχουσα έρευνα, η Επιτροπή διαπίστωσε ότι το κυριότερο έγγραφο που παρουσιάζει ενδιαφέρον κατά την περίοδο έρευνας επανεξέτασης ήταν το 13ο πενταετές πρόγραμμα για τον τομέα του χάλυβα, το πρόγραμμα προσαρμογής και αναβάθμισης της χαλυβουργίας, το οποίο καλύπτει την περίοδο από το 2016 έως το 2020. Ο χάλυβας παρέμεινε γενικά ένας ευνοημένος τομέας στο πλαίσιο του εν λόγω 13ου πενταετούς προγράμματος. Στο πρόγραμμα, τονίζεται ότι ο κλάδος παραγωγής χάλυβα είναι «σημαντικός, θεμελιώδης κλάδος της κινεζικής οικονομίας, εθνικός ακρογωνιαίος λίθος». Το πρόγραμμα καθόρισε τους γενικούς στόχους για τα έτη 2016-2020, οι οποίοι συνίστανται στην «ανάδειξη της Κίνας ως παραγωγικής δύναμης».
                  
               
                     (37)
                  
                  
                     Το 13ο πενταετές πρόγραμμα τονίζει επιπλέον τον ρόλο της τεχνολογικής καινοτομίας στην οικονομική ανάπτυξη της ΛΔΚ, καθώς και τη σημασία που εξακολουθούν να έχουν οι αρχές της «πράσινης» ανάπτυξης. Σύμφωνα με το κεφάλαιο 5 του προγράμματος, μία από τις βασικές κατευθύνσεις όσον αφορά την ανάπτυξη είναι η προώθηση της αναβάθμισης των παραδοσιακών βιομηχανικών δομών, όπως εξάλλου αναφερόταν ήδη στο 12ο πενταετές πρόγραμμα. Η ιδέα αυτή αναπτύσσεται περαιτέρω στο κεφάλαιο 22, όπου αποσαφηνίζεται η στρατηγική εκσυγχρονισμού της παραδοσιακής βιομηχανίας της ΛΔΚ, μέσω της προώθησης της τεχνολογικής μετατροπής της. Ως προς αυτό, το 13ο πενταετές πρόγραμμα αναφέρει ότι θα παρασχεθεί στήριξη στις εταιρείες προκειμένου «να βελτιωθούν συνολικά σε τομείς όπως η τεχνολογία προϊόντος, ο βιομηχανικός εξοπλισμός, η προστασία του περιβάλλοντος και η ενεργειακή απόδοση». Το θέμα της προστασίας του περιβάλλοντος αναπτύσσεται περαιτέρω στο κεφάλαιο 44. Σύμφωνα με το εν λόγω κεφάλαιο, θα υλοποιηθεί «ανακαίνιση» καθαρής παραγωγής σε νευραλγικούς κλάδους παραγωγής, ενώ το πλαίσιο 16 αναφέρεται συγκεκριμένα στον κλάδο παραγωγής χάλυβα.
                  
               
                     (38)
                  
                  
                     Το «Πρόγραμμα προσαρμογής και αναβάθμισης της χαλυβουργίας για την περίοδο 2016-2020» (το 13ο πενταετές πρόγραμμα για τη χαλυβουργία) δημοσιεύτηκε τον Νοέμβριο του 2016. Βασίζεται στο 13ο πενταετές πρόγραμμα. Αναφέρει ότι ο κλάδος παραγωγής χάλυβα είναι «σημαντικός, θεμελιώδης κλάδος της κινεζικής οικονομίας, εθνικός ακρογωνιαίος λίθος». Το εν λόγω ειδικό πρόγραμμα αναπτύσσει περαιτέρω τις αρχές της τεχνολογικής καινοτομίας, της προσαρμογής των δομών και της πράσινης ανάπτυξης που αναφέρονται στο 13ο πενταετές πρόγραμμα, τις συνδέει με πιο συγκεκριμένες προτεραιότητες στους κόλπους του κλάδου παραγωγής χάλυβα (βλέπε κεφάλαιο IV του προγράμματος — Main tasks), και κάνει τη σύνδεση με διάφορα φορολογικά και οικονομικά μέτρα (βλέπε κεφάλαιο V του προγράμματος — Safeguard measures).
                  
               
                     (39)
                  
                  
                     Η εδραίωση του κλάδου παραγωγής χάλυβα και η εξάρτηση από σημαντικότερους/μεγάλους παραγωγούς, κυρίως κρατικές επιχειρήσεις, αποτελεί βασικό χαρακτηριστικό του προγράμματος. Οι παραγωγοί χάλυβα στην Κίνα καλούνται επίσης να συνεχίσουν την παραγωγή τους και να επεκτείνουν την παραγωγή τους στο εξωτερικό. Το 13ο πενταετές πρόγραμμα καθόρισε την ποσότητα χάλυβα που θα πρέπει να χρησιμοποιείται σε ολόκληρη τη χώρα και ανέφερε ότι η διαχείριση των εξαγωγών χάλυβα θα πρέπει να γίνεται σύμφωνα με την αρχή ότι η εγχώρια ζήτηση θα πρέπει να υπερισχύει και ότι οι κινεζικές εταιρείες θα πρέπει να συμμετέχουν ενεργά στον διεθνή ανταγωνισμό, καθώς και ότι πρέπει να διαμορφωθεί και να διατηρηθεί ένα περιβάλλον για τις εξαγωγές χάλυβα.
                  
               
                     (40)
                  
                  
                     Στο κεφάλαιο 17, τμήμα 1 του 13ου πενταετούς προγράμματος αναφέρεται: «Η στρατηγική και το πρόγραμμα εθνικής ανάπτυξης θα εφαρμοστούν έχοντας ηγετικό και δεσμευτικό ρόλο». Τέλος, το 13ο πενταετές πρόγραμμα αναφέρει ότι «όλες οι τοπικές αρχές που είναι αρμόδιες για τον κλάδο παραγωγής χάλυβα… εκτελούν τα καθήκοντα και τα μέτρα πολιτικής που προβλέπονται στο παρόν πρόγραμμα». Όσον αφορά τις επιμέρους εταιρείες, «οι σχετικές επιχειρήσεις διασφαλίζουν τη σύγκλιση με τους βασικούς στόχους και τα καθήκοντα προτεραιότητας του παρόντος προγράμματος» (15). Συνεπώς, το 13ο πενταετές πρόγραμμα, δεν παρέχει απλώς γενικές ενθαρρυντικές προτάσεις, αλλά παρέχει ένα δεσμευτικό πλαίσιο για τον εγχώριο κλάδο παραγωγής χάλυβα. Το πλαίσιο αυτό επαναλήφθηκε σε τοπικό/επαρχιακό επίπεδο με την έγκριση πρόσθετων προγραμμάτων, τα οποία προβλέπουν περαιτέρω λεπτομέρειες εφαρμογής.
                  
               3.2.2.   Απόφαση αριθ. 35
         
         
                     (41)
                  
                  
                     Η απόφαση αριθ. 35 της Εθνικής Επιτροπής Ανάπτυξης και Μεταρρύθμισης («NDRC») — «Πολιτικές για την ανάπτυξη του κλάδου παραγωγής σιδήρου και χάλυβα» (2005) («απόφαση αριθ. 35») αποτελεί ένα ακόμη έγγραφο πολιτικής που διέπει τον κινεζικό κλάδο παραγωγής χάλυβα. Εγκρίθηκε από το Κρατικό Συμβούλιο και καλύπτει διάφορες πτυχές του ελέγχου της κινεζικής κυβέρνησης επί του κλάδου παραγωγής, μεταξύ των οποίων:
                     
                                 —
                              
                              
                                 την απαγόρευση των πλειοψηφικών ποσοστών ξένης ιδιοκτησίας των χαλυβουργιών στην Κίνα (άρθρο 1)
                              
                           
                                 —
                              
                              
                                 τον καθορισμό στόχων όσον αφορά την παραγωγή για τους μεγαλύτερους παραγωγούς χάλυβα (άρθρο 3)
                              
                           
                                 —
                              
                              
                                 τη θέσπιση κανόνων για τις αλλαγές στην εταιρική διάρθρωση των εταιρειών χάλυβα (άρθρο 20)
                              
                           
                                 —
                              
                              
                                 τη θέσπιση διαδικασιών έγκρισης της κινεζικής κυβέρνησης για τις επενδύσεις στην παραγωγή χάλυβα (άρθρο 22)
                              
                           
                                 —
                              
                              
                                 την παροχή δανείων και δικαιωμάτων χρήσης γης μόνο σε παραγωγούς χάλυβα που συμμορφώνονται με τις εθνικές πολιτικές ανάπτυξης του κλάδου (άρθρα 24 και 25)
                              
                           
                                 —
                              
                              
                                 την κρατική παρέμβαση που αποσκοπεί στην υποστήριξη μεγάλων ομίλων επιχειρήσεων που συνιστούν τη ραχοκοκαλιά του σχετικού κλάδου για την καθιέρωση της υπερπόντιας παραγωγής και της προμηθευτικής βάσης πρώτων υλών (άρθρο 30).
                              
                           
               3.2.3.   Απόφαση αριθ. 40
         
         
                     (42)
                  
                  
                     Η απόφαση αριθ. 40 αποτελεί μια εντολή του Κρατικού Συμβουλίου που ταξινομεί για επενδυτικούς σκοπούς τους κλάδους παραγωγής σε διαφορετικές κατηγορίες, ήτοι «προγράμματα που προωθούνται, περιορίζονται ή καταργούνται». Στην εν λόγω απόφαση αναφέρεται ότι ο «κατάλογος κατευθυντήριων γραμμών για την προσαρμογή των βιομηχανικών δομών», ο οποίος αποτελεί μέτρο εφαρμογής της απόφασης αριθ. 40, συνιστά σημαντικό έγγραφο βάσης για την παροχή κατευθύνσεων σε θέματα επενδύσεων. Παρέχει επίσης καθοδήγηση στην κινεζική κυβέρνηση για τη διαχείριση επενδυτικών έργων και τη χάραξη και εφαρμογή πολιτικών στους τομείς των δημόσιων οικονομικών, της φορολογίας, των πιστώσεων, της γης, των εισαγωγών και των εξαγωγών (16). Ο κλάδος παραγωγής χάλυβα αναφέρεται ως προωθούμενος κλάδος παραγωγής στο κεφάλαιο VIII του εν λόγω καταλόγου κατευθυντήριων γραμμών. Όσον αφορά τη νομική της φύση, η Επιτροπή επισήμανε ότι η απόφαση αριθ. 40 αποτελεί διάταγμα του Κρατικού Συμβουλίου, το οποίο είναι το ανώτατο διοικητικό όργανο στη ΛΔΚ. Ως εκ τούτου, η απόφαση είναι νομικά δεσμευτική για άλλους δημόσιους οργανισμούς και για τους οικονομικούς φορείς (17).
                  
               3.2.4.   Το σχέδιο αναζωογόνησης
         
         
                     (43)
                  
                  
                     Το σχέδιο προσαρμογής και αναζωογόνησης του κλάδου παραγωγής χάλυβα (2009) αποτελεί σχέδιο δράσης για τη χαλυβουργία. Το σχέδιο αποσκοπεί στην αντιμετώπιση της διεθνούς χρηματοπιστωτικής κρίσης και αντιμετωπίζει τις γενικές απαιτήσεις πολιτικής της κινεζικής κυβέρνησης για τη διατήρηση της ανάπτυξης. Επιδιώκει επίσης τη «διασφάλιση της σταθερής λειτουργίας του κλάδου», διότι «θεωρείται σημαντικός κλάδος-πυλώνας της εθνικής οικονομίας». Το έγγραφο προβλέπει τα εξής:
                     
                                 —
                              
                              
                                 την αύξηση της χρηματοδοτικής στήριξης για τους παραγωγούς χάλυβα που αποτελούν τη «βασική ραχοκοκαλιά» του κλάδου·
                              
                           
                                 —
                              
                              
                                 την επιτάχυνση των διαρθρωτικών προσαρμογών και την προώθηση της βιομηχανικής αναβάθμισης·
                              
                           
                                 —
                              
                              
                                 την υποστήριξη των βασικών εταιρειών που δραστηριοποιούνται στο εξωτερικό για την ανάπτυξη, την τεχνική συνεργασία και τις συγχωνεύσεις και εξαγορές·
                              
                           
                                 —
                              
                              
                                 την αύξηση της κλίμακας της εξαγωγικής πίστωσης για τον μεταλλουργικό εξοπλισμό.
                              
                           
               3.2.5.   Εθνικό σχέδιο για τη μεσοπρόθεσμη και μακροπρόθεσμη επιστημονική και τεχνολογική ανάπτυξη
         
         
                     (44)
                  
                  
                     Σύμφωνα με τα κεφάλαια ΙΙΙ.5 και VIII, το εθνικό σχέδιο για τη μεσοπρόθεσμη και μακροπρόθεσμη επιστημονική και τεχνολογική ανάπτυξη (2006-2020) στηρίζει την ανάπτυξη νευραλγικών τομέων και θεματικών προτεραιοτήτων, και ενθαρρύνει την παροχή χρηματοδοτικής και φορολογικής στήριξης στους εν λόγω τομείς και προτεραιότητες.
                  
               3.2.6.   Συνολικά πορίσματα σχετικά με την παρέμβαση της κινεζικής βιομηχανίας στον κλάδο παραγωγής χάλυβα
         
         
                     (45)
                  
                  
                     Λαμβάνοντας υπόψη τα προαναφερθέντα έγγραφα και τις διατάξεις τους, η Επιτροπή επανέλαβε το συμπέρασμά της από την αρχική έρευνα ότι ο κινεζικός κλάδος παραγωγής χάλυβα εξακολούθησε να αποτελεί βασικό/στρατηγικό κλάδο κατά την περίοδο της έρευνας επανεξέτασης, η ανάπτυξη του οποίου επιδιώκεται και κατευθύνεται ενεργά από την κινεζική κυβέρνηση ως πολιτικός στρατηγικός στόχος.
                  
               3.3.   Επιδοτήσεις και προγράμματα επιδοτήσεων που εξετάστηκαν στην παρούσα έρευνα
         
         
                     (46)
                  
                  
                     Λόγω της έλλειψης συνεργασίας από την κινεζική κυβέρνηση και τους Κινέζους παραγωγούς-εξαγωγείς, όπως αναφέρεται στις αιτιολογικές σκέψεις 16 και 31, η Επιτροπή αποφάσισε να εξετάσει κατά πόσον η πρακτική επιδοτήσεων συνεχίστηκε ως εξής. Πρώτον, η Επιτροπή εξέτασε κατά πόσον οι επιδοτήσεις που αντισταθμίστηκαν στην αρχική έρευνα συνέχισαν να αποφέρουν όφελος για τον κλάδο παραγωγής προϊόντων χάλυβα με οργανική επικάλυψη. Στη συνέχεια, η Επιτροπή ανέλυσε κατά πόσον ο εν λόγω κλάδος παραγωγής επωφελήθηκε από επιδοτήσεις που δεν αντισταθμίστηκαν κατά την αρχική έρευνα («πρόσθετες επιδοτήσεις»), όπως υποστηρίζεται στην αίτηση.
                  
               
                     (47)
                  
                  
                     Η Επιτροπή αποφάσισε ότι, λαμβανομένων υπόψη των πορισμάτων που επιβεβαιώνουν τη συνέχιση της πρακτικής των επιδοτήσεων σε σχέση με τις περισσότερες επιδοτήσεις που αντισταθμίστηκαν στην αρχική έρευνα, καθώς και ορισμένες πρόσθετες επιδοτήσεις, δεν ήταν αναγκαίο να διερευνηθούν όλες οι άλλες επιδοτήσεις που ο αιτών υποστήριξε ότι υφίστανται. Σε αυτό το πλαίσιο, υπενθυμίζεται ότι, σύμφωνα με το άρθρο 18 του βασικού κανονισμού, η Επιτροπή θα πρέπει να εξετάσει αν υπάρχουν στοιχεία που αποδεικνύουν τη συνέχιση της πρακτικής των επιδοτήσεων, ανεξάρτητα από το ύψος της.
                  
               
                     (48)
                  
                  
                     Σε απάντηση στην κοινοποίηση των τελικών πορισμάτων, ο αιτών υπέβαλε τρεις βασικές παρατηρήσεις. Αρχικά, ισχυρίστηκε ότι η πολιτική της κινεζικής κυβέρνησης να μην επιτρέψει την οποιαδήποτε αποτυχία των παραγωγών χάλυβα και να εξασφαλίσει ότι η χρηματοδότηση είναι διαθέσιμη ανεξάρτητα από την υγεία της συγκεκριμένης εταιρείας συνιστά «εκ των πραγμάτων εγγύηση». Τούτο θα έπρεπε να αντιμετωπιστεί ως ξεχωριστό πρόγραμμα επιδοτήσεων και να αντισταθμιστεί αντίστοιχα από την Επιτροπή. Δεύτερον, ισχυρίστηκε ότι οι νέες επιδοτήσεις που προσδιόρισε η Επιτροπή σε συνδυασμό με την «εκ των πραγμάτων εγγύηση» που δεν αναλύθηκε από την Επιτροπή δεν καλύπτουν το πλήρες όφελος που αποκόμισαν οι Κινέζοι παραγωγοί-εξαγωγείς κατά την περίοδο της έρευνας επανεξέτασης και ότι, στην πραγματικότητα, το επίπεδο της επιδότησης αυξήθηκε σε σχέση με την αρχική έρευνα. Τρίτον, διατύπωσε την άποψη ότι η ΛΔΚ, μη γνωστοποιώντας τις επιδοτήσεις στους παραγωγούς ΠΧΟΕ, δεν τήρησε την απαίτηση γνωστοποίησης των επιδοτήσεων που προβλέπεται στη συμφωνία για τις επιδοτήσεις και τα αντισταθμιστικά μέτρα.
                  
               
                     (49)
                  
                  
                     Σε απάντηση στην πρώτη παρατήρηση, η Επιτροπή αναγνώρισε ότι η πολιτική της κινεζικής κυβέρνησης που περιέχεται στα έγγραφα που αναφέρονται στο τμήμα 1.2 ανωτέρω και το οικονομικό όφελος που προκύπτει μπορεί πράγματι να φτάσει στο σημείο να θεωρηθεί ως σιωπηρή εκ των πραγμάτων εγγύηση για ορισμένες μεγάλες κρατικές επιχειρήσεις που αντιμετωπίζουν οικονομικές δυσκολίες. Ωστόσο, όπως διαπίστωσε η Επιτροπή και στην περίπτωση των πλατέων προϊόντων θερμής έλασης, (18) δεδομένου ότι η Επιτροπή επικεντρώνει ήδη την ανάλυσή της στον προτιμησιακό δανεισμό και κρίνοντας ότι το ποσό της επιδότησης που διαπιστώθηκε στο εν λόγω πρόγραμμα και στα λοιπά προγράμματα επιδοτήσεων που αναλύθηκαν ήταν ήδη σημαντικό, αποφάσισε να μην εξετάσει περαιτέρω το συγκεκριμένο ζήτημα.
                  
               
                     (50)
                  
                  
                     Όσον αφορά τη δεύτερη παρατήρηση, η Επιτροπή αναγνώρισε ότι, όπως διευκρινίζεται στο τμήμα 3.5.4 κατωτέρω, είχε διαπιστώσει την ύπαρξη άλλων προγραμμάτων επιδοτήσεων που δεν αντισταθμίστηκαν κατά την αρχική έρευνα. Ωστόσο, δεν υπάρχουν στοιχεία που να αποδεικνύουν τη μείωση του επιπέδου επιδότησης που παρέχεται από τα προγράμματα επιδοτήσεων που υπήρχαν κατά την αρχική έρευνα. Τούτο μπορεί πράγματι να ισοδυναμεί με υψηλότερο επίπεδο επιδότησης κατά την περίοδο της έρευνας επανεξέτασης. Ωστόσο, η Επιτροπή δεν έκρινε αναγκαίο να υπολογίσει τα εν λόγω ποσά με βάση τα πορίσματά της σχετικά με τη συνέχιση της πρακτικής των επιδοτήσεων· πορίσματα που είναι επαρκή στο πλαίσιο της έρευνας επανεξέτασης ενόψει της λήξης ισχύος των μέτρων. Η Επιτροπή υπενθύμισε στον αιτούντα ότι η συγκεκριμένη επανεξέταση δεν αφορά το πραγματικό επίπεδο των δασμών και δεν προδικάζει το δικαίωμα του αιτούντος να ζητήσει επανεξέταση βάσει του άρθρου 19 του βασικού κανονισμού. Κατά συνέπεια, η συγκεκριμένη παρατήρηση απορρίφθηκε.
                  
               
                     (51)
                  
                  
                     Όσον αφορά την τρίτη παρατήρηση, η ΛΔΚ πράγματι δεν συμμορφώθηκε με την υποχρέωση γνωστοποίησης των επιδοτήσεων βάσει του άρθρου 25 της συμφωνίας για τις επιδοτήσεις και τα αντισταθμιστικά μέτρα όσον αφορά τις επίμαχες επιδοτήσεις. Η Επιτροπή εκφράζει τη λύπη της για μη συμμόρφωση της ΛΔΚ με τη συγκεκριμένη υποχρέωση, γεγονός που παρακωλύει σοβαρά τη δυνατότητά της να εκτιμήσει το περιεχόμενο και τις επιπτώσεις των επιδοτήσεων που εφαρμόζει η κινεζική κυβέρνηση προς όφελος των παραγωγών ΠΧΟΕ. Ωστόσο, δεν προβλέπονται νομικές συνέπειες από τον βασικό κανονισμό, τις οποίες θα μπορούσε να επικαλεστεί κανείς στο πλαίσιο της τρέχουσας επανεξέτασης. Η Επιτροπή λαμβάνει τα κατάλληλα μέτρα στα αρμόδια φόρουμ του ΠΟΕ σύμφωνα με τους σχετικούς κανόνες της συμφωνίας για τις επιδοτήσεις και τα αντισταθμιστικά μέτρα. Συνεπώς, ο συγκεκριμένος ισχυρισμός της παρατήρησης απορρίφθηκε επίσης.
                  
               3.4.   Παροχή αγαθών και υπηρεσιών έναντι τιμήματος χαμηλότερου του κανονικού (19)
         
         3.4.1.   Προμήθεια χάλυβα θερμής έλασης και ψυχρής έλασης έναντι τιμήματος χαμηλότερου του κανονικού
         
         3.4.1.1.   Πορίσματα της αρχικής έρευνας
         
                     (52)
                  
                  
                     Κατά την αρχική έρευνα (20), η Επιτροπή διαπίστωσε ότι οι κρατικές επιχειρήσεις που παρέχουν στους παραγωγούς ΠΧΟΕ χάλυβα θερμής έλασης και ψυχρής έλασης («χάλυβα θερμής έλασης και ψυχρής έλασης») αποτελούσαν δημόσιους φορείς σύμφωνα με τα κριτήρια που καθορίζει το δευτεροβάθμιο δικαιοδοτικό όργανο του ΠΟΕ (21), καθώς εκτελούν κυβερνητικά καθήκοντα και, συνεπώς, ασκούν κυβερνητική εξουσία.
                  
               
                     (53)
                  
                  
                     Η Επιτροπή διαπίστωσε επίσης ότι η κινεζική κυβέρνηση αναθέτει και δίνει εντολή στους ιδιώτες παραγωγούς χάλυβα θερμής έλασης και ψυχρής έλασης στην Κίνα να προμηθεύουν αγαθά σύμφωνα με το άρθρο 3 παράγραφος 1 στοιχείο α) σημείο iii) και το άρθρο 3 παράγραφος 1 στοιχείο α) σημείο iv) του βασικού κανονισμού, και να ενεργούν με τον ίδιο τρόπο όπως και οι κρατικές επιχειρήσεις χάλυβα (22).
                  
               
                     (54)
                  
                  
                     Στην επακόλουθη ανάλυση (23), η Επιτροπή κατέληξε στο θετικό συμπέρασμα ότι υφίσταται όφελος κατά την έννοια του άρθρου 3 παράγραφος 2 του βασικού κανονισμού για τους παραγωγούς-εξαγωγείς ΠΧΟΕ. Το συγκεκριμένο όφελος προέκυψε από την προμήθεια πρώτων υλών από τους παραγωγούς χάλυβα θερμής έλασης και ψυχρής έλασης έναντι τιμήματος χαμηλότερου του κανονικού, είτε πρόκειται για κρατικές επιχειρήσεις που ενεργούν ως δημόσιοι οργανισμοί ή για ιδιωτικές εταιρείες οι οποίες έχουν εξουσιοδοτηθεί ή λάβει εντολή από την κινεζική κυβέρνηση κατά την έννοια του άρθρου 3 παράγραφος 1 στοιχείο α) σημείο iv) του βασικού κανονισμού.
                  
               
                     (55)
                  
                  
                     Για τον υπολογισμό του συγκεκριμένου οφέλους, η Επιτροπή συνέκρινε τις τιμές χάλυβα θερμής έλασης και ψυχρής έλασης που κατέβαλαν οι ενδιαφερόμενοι παραγωγοί-εξαγωγείς ΠΧΟΕ σε σχέση με τον σχετικό δείκτη αναφοράς. Το δευτεροβάθμιο δικαιοδοτικό όργανο επιβεβαίωσε ότι, στην περίπτωση που η αγορά της χώρας εφοδιασμού στρεβλώνεται από τον ρόλο της κυβέρνησης, επιτρέπεται η χρήση εξωτερικών δεικτών αναφοράς.
                  
               
                     (56)
                  
                  
                     Βάσει των πληροφοριών που συγκεντρώθηκαν κατά την αρχική έρευνα, διαπιστώθηκε ότι οι τιμές χάλυβα θερμής έλασης και ψυχρής έλασης που πωλούν οι κρατικές επιχειρήσεις την Κίνα έχουν στρεβλωθεί. Τούτο οφείλεται στην ισχυρή κυριαρχία των κρατικών επιχειρήσεων στην αγορά χάλυβα θερμής έλασης και ψυχρής έλασης στην Κίνα, και στο γεγονός ότι οι τιμές του χάλυβα θερμής έλασης και ψυχρής έλασης των ιδιωτών προμηθευτών ευθυγραμμίστηκαν με τις τιμές των κρατικών επιχειρήσεων.
                  
               
                     (57)
                  
                  
                     Συνεπώς, η Επιτροπή κατέληξε στο συμπέρασμα ότι δεν υπήρχαν αξιόπιστες τιμές αγοράς στην Κίνα για τον χάλυβα θερμής έλασης και ψυχρής έλασης, και κατασκεύασε τον δείκτη αναφοράς βάσει των τιμών χάλυβα θερμής έλασης και ψυχρής έλασης στην παγκόσμια αγορά, οι οποίες δημοσιεύονται τακτικά σε διάφορα εξειδικευμένα περιοδικά χάλυβα, όπως τα Steel Business Briefing, MEPS και CRU.
                  
               
                     (58)
                  
                  
                     Η σύγκριση των τιμών από τους παραγωγούς χάλυβα θερμής έλασης και ψυχρής έλασης με το σημείο αναφοράς εκτός χώρας έδειξε ότι οι τιμές στην Κίνα ήταν πολύ χαμηλότερες από τις τιμές αναφοράς, παρέχοντας συνεπώς όφελος στους Κινέζους παραγωγούς-εξαγωγείς ΠΧΟΕ κατά την έννοια του άρθρου 3 παράγραφος 2 του βασικού κανονισμού.
                  
               
                     (59)
                  
                  
                     Συνεπώς, το εν λόγω πρόγραμμα επιδοτήσεων διαπιστώθηκε ότι είχε ατομικό χαρακτήρα κατά την έννοια του άρθρου 4 παράγραφος 2 στοιχείο γ) του βασικού κανονισμού, δεδομένου ότι ο χάλυβας θερμής έλασης και ψυχρής έλασης χρησιμοποιείται μόνο από περιορισμένο αριθμό κλάδων παραγωγής και επιχειρήσεων στην Κίνα κατά την παραγωγική τους διαδικασία.
                  
               
                     (60)
                  
                  
                     Το ποσοστό επιδότησης που καθορίστηκε στην αρχική έρευνα για τους παραγωγούς-εξαγωγείς ΠΧΟΕ που συμπεριλήφθηκαν στο δείγμα κυμάνθηκε από 23,02 % έως 27,63 %, ενώ το ποσοστό για τις μη συνεργασθείσες εταιρείες ανήλθε στο 32,44 %.
                  
               3.4.1.2.   Πορίσματα της παρούσας έρευνας
         
                     (61)
                  
                  
                     Στην αίτηση και στα αντίστοιχα παραρτήματά της, ο αιτών προσκόμισε αποδεικτικά στοιχεία ότι οι Κινέζοι παραγωγοί ΠΧΟΕ συνέχισαν να επωφελούνται από την προμήθεια χάλυβα θερμής έλασης και ψυχρής έλασης έναντι τιμήματος χαμηλότερου του κανονικού για την παραγωγή ΠΧΟΕ, η οποία καλύπτει τις αγορές από κρατικές και μη επιχειρήσεις.
                  
               
                     (62)
                  
                  
                     Η προμήθεια χάλυβα θερμής έλασης και ψυχρής έλασης έναντι τιμήματος χαμηλότερου του κανονικού αφορούσε παραγωγούς ΠΧΟΕ που δεν αποτελούν κάθετα ενοποιημένους κατασκευαστές χάλυβα. Ωφέλησε επίσης εκείνους που είτε έχουν μόνο i) μια γραμμή ψυχρής έλασης και πρέπει να αγοράζουν χάλυβα θερμής έλασης ως υπόστρωμα για ψυχρή έλαση ή ii) γραμμές επικάλυψης και πρέπει να αγοράζουν χάλυβα ψυχρής έλασης ως εισροή. Πολλοί παραγωγοί ΠΧΟΕ στην Κίνα εξακολουθούν να εκτελούν επί του παρόντος επανέλαση, χωρίς να είναι κάθετα ενοποιημένοι και, ως εκ τούτου, χρειάζονται επίπεδες εισροές χάλυβα για την παραγωγή ΠΧΟΕ (24).
                  
               
                     (63)
                  
                  
                     Ως πρώτο βήμα, ο αιτών προσκόμισε στοιχεία που αποδεικνύουν ότι οι προμηθευτές χάλυβα θερμής έλασης και ψυχρής έλασης εξακολουθούν να αποτελούν δημόσιους φορείς σύμφωνα με τα κριτήρια που καθορίζει το δευτεροβάθμιο δικαιοδοτικό όργανο του ΠΟΕ (βλέπε αιτιολογική σκέψη 48). Ο αιτών ανέφερε ότι η κινεζική κυβέρνηση ελέγχει και διαχειρίζεται τις κρατικές επιχειρήσεις με διάφορους τρόπους.
                  
               
                     (64)
                  
                  
                     Πρώτον, το θεσμικό πλαίσιο επέτρεψε στην κινεζική κυβέρνηση να ασκήσει αυστηρό έλεγχο στις κρατικές επιχειρήσεις μέσω διαφόρων φορέων.
                  
               
                     (65)
                  
                  
                     Η Επιτροπή Εποπτείας και Διαχείρισης της Κρατικής Περιουσίας του Κρατικού Συμβουλίου («SASAC») αποτελεί τον τελικό ιδιοκτήτη όλων των κρατικών επιχειρήσεων στην Κίνα. Οι διευθυντές και τα διοικητικά στελέχη της SASAC διορίζονται από το Κομμουνιστικό Κόμμα της Κίνας. Η SASAC διαδραματίζει ηγετικό ρόλο στη διαχείριση των κρατικών επιχειρήσεων, συμπεριλαμβανομένης της πειθαρχικής εποπτείας, και διασφαλίζει ότι οι κρατικές επιχειρήσεις συμμορφώνονται με τους στόχους που έχει θέσει η κινεζική κυβέρνηση. Συμμετέχει επίσης σε επενδυτικές αποφάσεις και τις συναλλαγές τίτλων και μετοχών. Ως εκ τούτου, η SASAC μπορεί να θεωρηθεί ως κρατική ρυθμιστική αρχή των κρατικών επιχειρήσεων.
                  
               
                     (66)
                  
                  
                     Η Εθνική Επιτροπή Ανάπτυξης και Μεταρρυθμίσεων («NDRC») αποτελεί μια άλλη ρυθμιστική αρχή που ελέγχει τις κρατικές επιχειρήσεις. Η NDRC είναι επιφορτισμένη με τον σχεδιασμό των στρατηγικών μακροοικονομικής και βιομηχανικής ανάπτυξης, καθώς και με την εξασφάλιση της ορθής εφαρμογής της πολιτικής της κινεζικής κυβέρνησης από τους τοπικούς φορείς. Η NDRC θεσπίζει κατευθυντήριες γραμμές και οδηγίες και εγκρίνει μεγάλα επενδυτικά σχέδια. Όλες οι επενδύσεις των παραγωγών χάλυβα στην Κίνα θα πρέπει να εγκρίνονται από την NDRC.
                  
               
                     (67)
                  
                  
                     Δεύτερον, η κινεζική κυβέρνηση ασκεί αυστηρό έλεγχο στον κλάδο παραγωγής χάλυβα διά νόμου. Ο τομέας του χάλυβα κατατάσσεται στους «βασικούς κλάδους παραγωγής και κλάδους-πυλώνες», όπου το κράτος θα πρέπει «να διατηρεί σχετικά μεγάλη ελεγκτική ισχύ» (25). Αποτελεί επίσης μέρος των «προωθούμενων» κλάδων παραγωγής και, χάρη σε αυτό το καθεστώς, επωφελείται από διάφορα πλεονεκτήματα όσον αφορά, για παράδειγμα, τα δάνεια, τα δικαιώματα χρήσης γης και τις προτιμησιακές φορολογικές πολιτικές. Ο συγκεκριμένος έλεγχος ενισχύεται περαιτέρω από το γεγονός ότι τα πλειοψηφικά ποσοστά ξένης ιδιοκτησίας, τα οποία θα μπορούσαν να μειώσουν τον έλεγχο της κινεζικής κυβέρνησης, απαγορεύονται στον τομέα του χάλυβα.
                  
               
                     (68)
                  
                  
                     Τρίτον, η κινεζική κυβέρνηση ελέγχει τις κρατικές επιχειρήσεις μέσω του διορισμού και της εποπτείας της ανώτατης διοίκησης. Το τμήμα Οργάνωσης, το οποίο αποτελεί όργανο που υπάγεται στη Γραμματεία του Κομμουνιστικού Κόμματος, διορίζει και παρακολουθεί τα άτομα στις ανώτερες θέσεις του Κόμματος, της κινεζικής κυβέρνησης, της στρατιωτικής οργάνωσης και των κρατικών επιχειρήσεων. Μοιράζεται τη συγκεκριμένη εξουσία με τη SASAC, η οποία διορίζει, μεταξύ άλλων, άτομα σε θέσεις αντιπροέδρου (26).
                  
               
                     (69)
                  
                  
                     Οι κρατικές επιχειρήσεις δραστηριοποιούνται ως δημόσιοι φορείς που επιδιώκουν κυβερνητικούς στόχους και ασκούν κυβερνητικά καθήκοντα στον τομέα του χάλυβα. Συμμορφώνονται με την πολιτική της κινεζικής κυβέρνησης, υλοποιούν συγχωνεύσεις και εξαγορές, εστιάζουν την παραγωγή τους σε συγκεκριμένα προϊόντα, προσπαθούν να επιτύχουν εθνικούς στόχους και να ευνοούν συγκεκριμένους κατάντη κλάδους παραγωγής.
                  
               
                     (70)
                  
                  
                     Θα πρέπει να υπογραμμιστεί ότι όλα τα ανωτέρω στοιχεία σχετικά με την πραγματική καθοδήγηση, διαχείριση και έλεγχο των κρατικών επιχειρήσεων από την κινεζική κυβέρνηση, βασίζονται στην ανάλυση των ίδιων βασικών εγγράφων, νόμων και κανονισμών, όπως και στην αρχική έρευνα, τα οποία εξακολουθούν να ισχύουν κατά την περίοδο έρευνας επανεξέτασης (27). Η μοναδική σημαντική τροποποίηση μετά την αρχική έρευνα αποτέλεσε η αντικατάσταση του 12ου πενταετούς σχεδίου για τον τομέα του χάλυβα με το 13ο πενταετές πρόγραμμα. Ωστόσο, η συγκεκριμένη αντικατάσταση δεν τροποποίησε τον κυρίαρχο ρόλο της κινεζικής κυβέρνησης στον τομέα του χάλυβα.
                  
               
                     (71)
                  
                  
                     Ως δεύτερο βήμα, ο αιτών προσκόμισε στοιχεία για τη σημαντική παρουσία και τη συνεχιζόμενη κυριαρχία των κρατικών επιχειρήσεων στον τομέα του χάλυβα γενικά και ειδικότερα στους τομείς ΠΧΟΕ και χάλυβα θερμής έλασης. Στα σημεία 65 έως 68, η αίτηση απαριθμεί τις σημαντικότερες κρατικές εταιρείες στους οικείους τομείς και συνόψισε τα πρόσφατα πορίσματα των ερευνών που διενεργήθηκαν από τις αρχές της Αυστραλίας (28) και των ΗΠΑ (29).
                  
               
                     (72)
                  
                  
                     Ως τρίτο βήμα, ο αιτών προσκόμισε στοιχεία που αποδεικνύουν ότι η κινεζική κυβέρνηση εξακολούθησε να αναθέτει και να δίνει εντολή στους ιδιώτες παραγωγούς χάλυβα θερμής έλασης και ψυχρής έλασης στην Κίνα να προμηθεύουν αγαθά σύμφωνα με το άρθρο 3 παράγραφος 1 στοιχείο α) σημείο iii) και άρθρο 3 παράγραφος 1 στοιχείο α) σημείο iv) του βασικού κανονισμού και να ρυθμίζουν την τιμολόγησή τους με τρόπο παρόμοιο με εκείνον των κρατικών επιχειρήσεων χάλυβα. Συνεπώς, τα πορίσματα της Επιτροπής κατά την αρχική έρευνα εξακολουθούν να ισχύουν κατά την περίοδο της έρευνας επανεξέτασης.
                  
               
                     (73)
                  
                  
                     Προκειμένου να υποστηρίξει την αίτησή του, ο αιτών ανέφερε ότι οι παραγωγοί που δεν αποτελούν κρατικές επιχειρήσεις εξακολουθούν να παρακινούνται να ακολουθούν εθνικά και τοπικά πενταετή σχέδια και ότι υφίστανται ισχυρές παρεμβάσεις από την κινεζική κυβέρνηση στην αγορά καθώς και στην εταιρική διάρθρωσή τους. Προκειμένου να αποδειχθεί η συνεχής ισχυρή αλληλεπίδραση μεταξύ των δημόσιων αρχών, του Κομμουνιστικού Κόμματος και των παραγωγών που δεν αποτελούν κρατικές επιχειρήσεις, ο αιτών επικαλέστηκε πορίσματα της πρόσφατης έρευνας κατά των επιδοτήσεων των ΗΠΑ (30) και δύο μελέτες του Ευρωπαϊκού Εμπορικού Επιμελητηρίου στην Κίνα (31).
                  
               
                     (74)
                  
                  
                     Τα ανωτέρω στοιχεία αποδεικνύουν τη συνεχιζόμενη συμπεριφορά των κρατικών επιχειρήσεων στους κλάδους χάλυβα θερμής έλασης και ψυχρής έλασης ως δημόσιων φορέων, καθώς και την εξουσιοδότηση και την καθοδήγηση των παραγωγών που δεν αποτελούν κρατικές επιχειρήσεις. Ελλείψει συνεργασίας από την κινεζική κυβέρνηση, δεν προβλήθηκαν επιχειρήματα που να αμφισβητούν τα αποδεικτικά στοιχεία που υπέβαλε ο αιτών ως προς το συγκεκριμένο ζήτημα. Συνεπώς, η Επιτροπή κατέληξε στο συμπέρασμα ότι οι παραγωγοί ΠΧΟΕ εξακολουθούν να επωφελούνται από την προμήθεια πρώτων υλών από τους παραγωγούς χάλυβα θερμής έλασης και ψυχρής έλασης έναντι τιμήματος χαμηλότερου του κανονικού, όπως διαπιστώθηκε στην αρχική έρευνα.
                  
               
                     (75)
                  
                  
                     Επιπλέον, η έκθεση για την Κίνα σε σχέση με τον τομέα του χάλυβα γενικά (32) και τα πορίσματα της έρευνας για τα πλατέα προϊόντα θερμής έλασης από σίδηρο όσον αφορά ειδικότερα τον τομέα χάλυβα θερμής έλασης (33) επιβεβαίωσαν τα κρίσιμα ζητήματα για τη θέσπιση του συγκεκριμένου προγράμματος επιδοτήσεων και τη συνέχισή του, όπως: τη συμπεριφορά των κρατικών επιχειρήσεων ως δημόσιων φορέων, την κυριαρχία τους στον οικείο τομέα, την ανάθεση και την εντολή των παραγωγών που δεν αποτελούν κρατικές επιχειρήσεις και τις στρεβλώσεις των τιμών.
                  
               3.4.1.3.   Όφελος
         
                     (76)
                  
                  
                     Στα σημεία 76 έως 78 και στο παράρτημα 20 της αίτησης, ο αιτών προχώρησε σε υπολογισμό του οφέλους που προκύπτει στο πλαίσιο του εν λόγω μέτρου επιδότησης κατά την περίοδο της έρευνας επανεξέτασης, χρησιμοποιώντας την ίδια μεθοδολογία με την αρχική έρευνα και έναν διεθνή δείκτη αναφοράς που αποτελείται από περίπου τις ίδιες χώρες με την αρχική έρευνα. Για τον χάλυβα θερμής έλασης και τον χάλυβα ψυχρής έλασης, η διαφορά τιμής μεταξύ των μέσων κινεζικών εγχώριων τιμών και της τιμής αναφοράς υπερέβαινε το 25 %.
                  
               
                     (77)
                  
                  
                     Ελλείψει συνεργασίας από τους Κινέζους παραγωγούς-εξαγωγείς, η Επιτροπή δεν είχε καμία πληροφορία που να αφορά συγκεκριμένη εταιρεία με βάση την οποία να ήταν σε θέση να υπολογίσει το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Τούτου λεχθέντος, οι πληροφορίες που περιέχονται στις αιτήσεις υποδεικνύουν ότι τα ποσά των επιδοτήσεων εξακολουθούν να είναι παρόμοια με τα επίπεδα που διαπιστώθηκαν κατά την αρχική έρευνα.
                  
               3.4.1.4.   Ατομικός χαρακτήρας
         
                     (78)
                  
                  
                     Το υπό εξέταση μέτρο επιδότησης εξακολουθεί να έχει ατομικό χαρακτήρα κατά την έννοια του άρθρου 4 παράγραφος 2 στοιχείο γ) του βασικού κανονισμού, λαμβάνοντας υπόψη τον περιορισμένο αριθμό κλάδων παραγωγής στην Κίνα που χρησιμοποιούν χάλυβα θερμής έλασης και χάλυβα ψυχρής έλασης στην παραγωγή τους.
                  
               3.4.1.5.   Συμπέρασμα
         
                     (79)
                  
                  
                     Ως εκ τούτου, η Επιτροπή κατέληξε στο συμπέρασμα ότι υφίστανται επαρκή αποδεικτικά στοιχεία που δείχνουν ότι η προμήθεια χάλυβα θερμής έλασης και ψυχρής έλασης έναντι τιμήματος χαμηλότερου του κανονικού ως αντισταθμίσιμη επιδότηση συνεχίστηκε κατά την περίοδο της έρευνας επανεξέτασης.
                  
               3.4.2.   Παροχή δικαιωμάτων χρήσης γης έναντι τιμήματος χαμηλότερου του κανονικού
         
         3.4.2.1.   Πορίσματα της αρχικής έρευνας
         
                     (80)
                  
                  
                     Στην αρχική έρευνα (34), η Επιτροπή διαπίστωσε ότι η παροχή δικαιωμάτων χρήσης γης από την κινεζική κυβέρνηση θα πρέπει να θεωρηθεί μέτρο επιδότησης κατά την έννοια του άρθρου 3 παράγραφος 1 στοιχείο α) σημείο iii) και του άρθρου 3 παράγραφος 2 του βασικού κανονισμού. Δεδομένης της απουσίας λειτουργούσας αγοράς γης στην Κίνα, η κινεζική κυβέρνηση παρέχει δικαιώματα χρήσης γης έναντι τιμήματος χαμηλότερου του κανονικού, παρέχοντας, συνεπώς, οφέλη στις αποδέκτριες επιχειρήσεις. Η χρήση ενός εξωτερικού δείκτη αναφοράς κατέδειξε ότι το ποσό που καταβλήθηκε για τα δικαιώματα χρήσης γης από τους παραγωγούς ΠΧΟΕ είναι αρκετά χαμηλότερο από τις συνήθεις τιμές της αγοράς.
                  
               
                     (81)
                  
                  
                     Η Επιτροπή διαπίστωσε επίσης ότι η επιδότηση έχει ατομικό χαρακτήρα κατά την έννοια του άρθρου 4 παράγραφος 2 στοιχείο α) και του άρθρου 4 παράγραφος 2 στοιχείο γ) του βασικού κανονισμού, επειδή η πρόσβαση σε βιομηχανικές εκτάσεις περιορίζεται από τον νόμο αποκλειστικά σε εταιρείες που συμμορφώνονται με τις βιομηχανικές πολιτικές που έχει θεσπίσει το κράτος. Επιπλέον, μόνο ορισμένες συναλλαγές υποβλήθηκαν σε διαδικασία διαγωνισμού, οι τιμές συχνά καθορίζονταν από τις αρχές, ενώ οι κυβερνητικές πρακτικές στον συγκεκριμένο τομέα είναι ασαφείς και μη διαφανείς.
                  
               
                     (82)
                  
                  
                     Χρησιμοποιώντας ως δείκτη αναφοράς τις τιμές της γης στην Ταϊβάν, το ποσοστό επιδότησης όσον αφορά το συγκεκριμένο μέτρο προσδιορίστηκε στην αρχική έρευνα για τους παραγωγούς-εξαγωγείς ΠΧΟΕ που συμπεριλήφθηκαν στο δείγμα μεταξύ 0,34 % και 1,12 %, με το ποσοστό για τις μη συνεργασθείσες εταιρείες να ανέρχεται στο 1,36 %.
                  
               3.4.2.2.   Συνέχιση του προγράμματος επιδοτήσεων
         
                     (83)
                  
                  
                     Στην αίτηση και στα αντίστοιχα παραρτήματα (35), ο αιτών προσκόμισε αποδεικτικά στοιχεία ότι οι Κινέζοι παραγωγοί ΠΧΟΕ εξακολούθησαν να επωφελούνται από δικαιώματα χρήσης γης έναντι μικρότερου από το κανονικό τιμήματος.
                  
               
                     (84)
                  
                  
                     Ο αιτών ανέφερε ότι η νομοθεσία που διέπει το συγκεκριμένο ζήτημα δεν έχει αλλάξει από την αρχική έρευνα. Η ιδιωτική ιδιοκτησία γης απαγορεύεται στην Κίνα. Ο νόμος για τη διαχείριση της γης, και ειδικότερα το άρθρο 2, προβλέπει ότι όλες οι εκτάσεις στην Κίνα ανήκουν τελικά στην κινεζική κυβέρνηση καθώς ανήκει συλλογικά στον κινεζικό λαό. Ο νόμος περί ιδιοκτησίας (άρθρα 45-48) ορίζει ότι η γη στην Κίνα αποτελεί είτε «συλλογική ιδιοκτησία» είτε «κρατική ιδιοκτησία». Η γη δεν μπορεί να πωληθεί, αλλά τα δικαιώματα χρήσης γης δύνανται να χορηγούνται μέσω δημόσιων διαγωνισμών, προκήρυξης υποβολής προσφορών ή δημοπρασιών.
                  
               
                     (85)
                  
                  
                     Ούτε η κινεζική κυβέρνηση ούτε οι παραγωγοί-εξαγωγείς προσκόμισαν στοιχεία που υποδηλώνουν ότι ο κλάδος παραγωγής ΠΧΟΕ σταμάτησε να επωφελείται από την παροχή δικαιωμάτων χρήσης γης έναντι τιμήματος χαμηλότερου του κανονικού.
                  
               
                     (86)
                  
                  
                     Βάσει των διαθέσιμων πληροφοριών, συμπεριλαμβανομένων των συμπερασμάτων της έκθεσης για την Κίνα (36) σχετικά με το συγκεκριμένο ζήτημα και των πορισμάτων των πλέον πρόσφατων ερευνών για τα επίσωτρα και τα ηλεκτρικά ποδήλατα (37), η Επιτροπή κατέληξε στο συμπέρασμα ότι τα ποσά που καταβλήθηκαν για τη χρήση γης εξακολούθησαν να επιδοτούνται επειδή το σύστημα που επέβαλε η κινεζική κυβέρνηση δεν συμμορφώνεται με τις αρχές της αγοράς.
                  
               3.4.2.3.   Όφελος
         
                     (87)
                  
                  
                     Δεδομένης της απουσίας αγοράς γης στην Κίνα, θα πρέπει να χρησιμοποιηθεί εξωτερικός δείκτης αναφοράς για τον καθορισμό της κατάλληλης αγοραίας τιμής και για τον υπολογισμό του ποσού της επιδότησης που χορηγήθηκε κατά την περίοδο της έρευνας επανεξέτασης, σύμφωνα με το άρθρο 6 στοιχείο δ) σημείο ii) του βασικού κανονισμού. Οι προαναφερθείσες τιμές γης στην Ταϊβάν, οι οποίες συνήθως χρησιμοποιούνται ως δείκτης αναφοράς στους υπολογισμούς αυτού του είδους, επικαιροποιήθηκαν και προσαρμόστηκαν προς τα πάνω μετά τα πορίσματα των πλέον πρόσφατων ερευνών στον τομέα των αντισταθμιστικών δασμών.
                  
               
                     (88)
                  
                  
                     Ελλείψει συνεργασίας από την κινεζική κυβέρνηση και τους Κινέζους παραγωγούς-εξαγωγείς, η Επιτροπή δεν είχε καμία πληροφορία που να αφορά συγκεκριμένη εταιρεία, με βάση την οποία να υπολογίσει το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας έρευνας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Τούτου λεχθέντος, δεδομένου ότι οι τιμές αναφοράς στην Ταϊβάν ήταν υψηλότερες από αυτές που χρησιμοποιήθηκαν στην αρχική έρευνα, είναι πιθανό ότι οι επιδοτήσεις συνεχίστηκαν τουλάχιστον στα ίδια επίπεδα.
                  
               3.4.2.4.   Ατομικός χαρακτήρας
         
                     (89)
                  
                  
                     Το καθεστώς επιδότησης έχει ατομικό χαρακτήρα κατά την έννοια του άρθρου 4 παράγραφος 2 στοιχείο α) και του άρθρου 4 παράγραφος 2 στοιχείο γ) του βασικού κανονισμού. Τα δικαιώματα χρήσης γης χορηγούνται μόνο σε περιορισμένο αριθμό εταιρειών. Επιπλέον, ο τομέας του χάλυβα, ο οποίος αποτελεί μέρος της προωθούμενης κατηγορίας στο πλαίσιο της απόφασης αριθ. 40 του Κρατικού Συμβουλίου εμπίπτει στους τομείς που επωφελούνται από δικαιώματα χρήσης γης. Επιπλέον, η παροχή δικαιωμάτων χρήσης γης στην Κίνα εξακολουθεί να είναι μη διαφανής.
                  
               3.4.2.5.   Συμπέρασμα
         
                     (90)
                  
                  
                     Ως εκ τούτου, η Επιτροπή κατέληξε στο συμπέρασμα ότι υφίστανται επαρκή αποδεικτικά στοιχεία που δείχνουν ότι η παροχή δικαιωμάτων χρήσης γης έναντι τιμήματος χαμηλότερου του κανονικού ως αντισταθμίσιμη επιδότηση συνεχίστηκε κατά την περίοδο της έρευνας επανεξέτασης.
                  
               3.4.3.   Προμήθεια ηλεκτρικής ενέργειας έναντι τιμήματος χαμηλότερου του κανονικού
         
         3.4.3.1.   Πορίσματα της αρχικής έρευνας
         
                     (91)
                  
                  
                     Στην αρχική έρευνα (38), η Επιτροπή διαπίστωσε ότι η NDRC καθόρισε τις τιμές ηλεκτρικής ενέργειας που ισχύουν στις διάφορες επαρχίες. Διαπιστώθηκε ότι τα τοπικά γραφεία τιμών απλώς ενεργούν ως εκτελεστικός βραχίονας της απόφασης που λαμβάνεται σε κεντρικό επίπεδο από την NDRC. Τούτο επιβεβαιώθηκε επίσης από το γεγονός ότι η NDRC εξέδωσε ανακοινώσεις στις οποίες ορίζει τις ισχύουσες τιμές για κάθε επαρχία. Οι εν λόγω ανακοινώσεις μεταφέρονται επίσημα σε τοπικές ανακοινώσεις που εκδίδονται από τα τοπικά γραφεία τιμών και εφαρμόζονται σε τοπικό επίπεδο.
                  
               
                     (92)
                  
                  
                     Επιπλέον, από την αρχική έρευνα προέκυψε επίσης ότι καθορίζονται διαφορετικοί συντελεστές τιμών ηλεκτρικής ενέργειας για ορισμένους τομείς και/ή σε επαρχιακό και τοπικό επίπεδο σύμφωνα με ορισμένους παράγοντες, όπως, μεταξύ άλλων, επιδίωξη των στόχων της βιομηχανικής πολιτικής που ορίζει η κεντρική κυβέρνηση και η τοπική αυτοδιοίκηση στα πενταετή σχέδιά τους καθώς και στα τομεακά προγράμματα.
                  
               
                     (93)
                  
                  
                     Επιπλέον, η Επιτροπή διαπίστωσε ότι ένας από τους συνεργαζόμενους παραγωγούς-εξαγωγείς του δείγματος επωφελήθηκε από τιμή ηλεκτρικής ενέργειας χαμηλότερη από την τιμή που ισχύει γενικά για τους μεγάλους βιομηχανικούς χρήστες. Διαπιστώθηκε ότι, στον συγκεκριμένο τομέα όπου ήταν εγκατεστημένος ο εν λόγω εξαγωγέας, μια υποκατηγορία βιομηχανικών χρηστών, συμπεριλαμβανομένων αυτών που παράγουν το υπό επανεξέταση προϊόν, δικαιούνταν την ίδια μειωμένη τιμή. Ως εκ τούτου, η εταιρεία έλαβε χρηματοδοτική συνεισφορά κατά την έννοια του άρθρου 3 παράγραφος 1 στοιχείο α) σημείο iii) του βασικού κανονισμού, δεδομένου ότι η κυβέρνηση παρείχε ηλεκτρική ενέργεια μέσω της τοπικής δημόσιας εταιρείας παροχής ηλεκτρικής ενέργειας. Αυτό αποτελούσε δημόσια χρηματοδοτική συνεισφορά υπό μορφή παροχής αγαθών, εκτός από τη γενικότερη υποδομή, κατά την έννοια του βασικού κανονισμού.
                  
               
                     (94)
                  
                  
                     Το καθεστώς επιδότησης διαπιστώθηκε ότι έχει ατομικό χαρακτήρα κατά την έννοια του άρθρου 4 παράγραφος 2 στοιχείο α) και του άρθρου 4 παράγραφος 3 του βασικού κανονισμού. Η χαμηλότερη τιμή ηλεκτρικής ενέργειας καθορίστηκε στη σχετική ανακοίνωση της NDRC και ενσωματώθηκε στην ανακοίνωση που εξέδωσε το τοπικό γραφείο τιμών. Συνεπώς, η τιμή αυτή καθορίστηκε κατ' εντολή κεντρικής αρχής και αποτέλεσε αντικείμενο διαχείρισης σε τοπικό επίπεδο. Η εν λόγω χαμηλότερη τιμή περιοριζόταν σε ορισμένες επιχειρήσεις σε ορισμένους συγκεκριμένους τομείς παραγωγής. Η επιδότηση περιοριζόταν επίσης σε ορισμένη περιοχή, υπό την έννοια ότι εφαρμόζεται μόνο σε περιορισμένη καθορισμένη γεωγραφική περιοχή στην οποία ήταν εγκατεστημένος ο παραγωγός-εξαγωγέας.
                  
               3.4.3.2.   Συνέχιση του προγράμματος επιδοτήσεων
         
                     (95)
                  
                  
                     Στην αίτηση, ο αιτών ανέφερε ότι η νομοθεσία που διέπει το συγκεκριμένο ζήτημα δεν έχει αλλάξει από την αρχική έρευνα. Επιπλέον, ο αιτών προσκόμισε αποδεικτικά στοιχεία ότι οι παραγωγοί ΠΧΟΕ επωφελήθηκαν από το συγκεκριμένο καθεστώς κατά την περίοδο της έρευνας επανεξέτασης (39).
                  
               
                     (96)
                  
                  
                     Ούτε η κινεζική κυβέρνηση ούτε οι Κινέζοι παραγωγοί-εξαγωγείς προσκόμισαν στοιχεία που υποδηλώνουν ότι ο κλάδος παραγωγής ΠΧΟΕ σταμάτησε να επωφελείται από την παροχή ηλεκτρικής ενέργειας έναντι τιμήματος χαμηλότερου του κανονικού.
                  
               
                     (97)
                  
                  
                     Βάσει των διαθέσιμων πληροφοριών, συμπεριλαμβανομένων των συμπερασμάτων της έκθεσης για την Κίνα (40) και των πορισμάτων των πλέον πρόσφατων ερευνών για τα επίσωτρα (41), η Επιτροπή κατέληξε στο συμπέρασμα ότι οι καταβληθείσες τιμές για την προμήθεια ηλεκτρικής ενέργειας είναι προτιμησιακές ανάλογα με τις μεμονωμένες επιχειρήσεις, τον κλάδο παραγωγής ή τη γεωγραφική τους θέση.
                  
               3.4.3.3.   Όφελος
         
                     (98)
                  
                  
                     Ελλείψει συνεργασίας από την κινεζική κυβέρνηση και τους Κινέζους παραγωγούς-εξαγωγείς, η Επιτροπή δεν είχε καμία πληροφορία που να αφορά συγκεκριμένη εταιρεία, με βάση την οποία να υπολογίσει το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας έρευνας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Τούτου λεχθέντος, το επίπεδο επιδότησης δεν φαίνεται να μειώθηκε σε σύγκριση με την αρχική έρευνα.
                  
               3.4.3.4.   Ατομικός χαρακτήρας
         
                     (99)
                  
                  
                     Όπως περιγράφεται στην αιτιολογική σκέψη 90, το καθεστώς επιδότησης είχε ατομικό χαρακτήρα κατά την έννοια του άρθρου 4 παράγραφος 2 στοιχείο α) και του άρθρου 4 παράγραφος 3 του βασικού κανονισμού.
                  
               3.4.3.5.   Συμπέρασμα
         
                     (100)
                  
                  
                     Ως εκ τούτου, η Επιτροπή κατέληξε στο συμπέρασμα ότι υφίστανται επαρκή αποδεικτικά στοιχεία που δείχνουν ότι η προμήθεια ηλεκτρικής ενέργειας έναντι τιμήματος χαμηλότερου του κανονικού ως αντισταθμίσιμη επιδότηση συνεχίστηκε κατά την περίοδο της έρευνας επανεξέτασης.
                  
               3.5.   Άμεση μεταφορά κεφαλαίων (42)
         
         3.5.1.   Προτιμησιακή δανειοδότηση και επιτόκια
         
         3.5.1.1.   Πορίσματα της αρχικής έρευνας
         
                     (101)
                  
                  
                     Στην αρχική έρευνα (43), η Επιτροπή διαπίστωσε ότι οι τράπεζες κρατικής ιδιοκτησίας αποτελούσαν δημόσιους οργανισμούς, καθώς εκτελούσαν κυβερνητικά καθήκοντα και, συνεπώς, ασκούσαν κυβερνητική εξουσία. Επιπλέον, συνήχθη το συμπέρασμα ότι κατά την αρχική περίοδο έρευνας οι πέντε μεγαλύτερες εμπορικές τράπεζες κρατικής ιδιοκτησίας αντιπροσώπευαν περισσότερο από το ήμισυ του κινεζικού τραπεζικού τομέα.
                  
               
                     (102)
                  
                  
                     Όσον αφορά τις τράπεζες που έχουν χορηγήσει δάνεια στους συνεργασθέντες παραγωγούς-εξαγωγείς ΠΧΟΕ, η μεγάλη πλειονότητα αυτών ήταν κρατικής ιδιοκτησίας. Με βάση τις διαθέσιμες πληροφορίες, διαπιστώθηκε ότι τουλάχιστον 14 από τις 17 αναφερόμενες τράπεζες ήταν κρατικής ιδιοκτησίας τράπεζες, συμπεριλαμβανομένων των σημαντικότερων εμπορικών τραπεζών στην Κίνα, όπως η Bank of China, China Construction Bank και Industrial and Commercial Bank of China. Επιπλέον, διαπιστώθηκε επίσης ότι οι εν λόγω εμπορικές τράπεζες κρατικής ιδιοκτησίας κατείχαν κυρίαρχη θέση στην αγορά και, υπό την ιδιότητά τους ως δημόσιων οργανισμών, χορηγούσαν δάνεια με επιτόκια χαμηλότερα εκείνων της αγοράς. Συνεπώς, συνήχθη το συμπέρασμα ότι η κινεζική κυβέρνηση ακολουθούσε πολιτική παροχής προτιμησιακού δανεισμού στον τομέα των ΠΧΟΕ.
                  
               
                     (103)
                  
                  
                     Η Επιτροπή διαπίστωσε επίσης, βάσει, μεταξύ άλλων, των άρθρων 34 και 38 του νόμου για τις εμπορικές τράπεζες και των άρθρων 24 και 25 της απόφασης αριθ. 35 «Πολιτικές για την ανάπτυξη του κλάδου παραγωγής σιδήρου και χάλυβα», ότι η κινεζική κυβέρνηση αναθέτει και δίνει εντολή στις ιδιωτικές εμπορικές τράπεζες στην Κίνα για την παροχή προτιμησιακών δανείων στους παραγωγούς ΠΧΟΕ σύμφωνα με το άρθρο 3 παράγραφος 1 στοιχείο α) σημείο iv) του βασικού κανονισμού.
                  
               
                     (104)
                  
                  
                     Ως εκ τούτου, η Επιτροπή κατέληξε στο συμπέρασμα ότι: υπήρξε χρηματοδοτική συνεισφορά στους παραγωγούς ΠΧΟΕ με τη μορφή άμεσης μεταφοράς κεφαλαίων από την κυβέρνηση κατά την έννοια του άρθρου 3 παράγραφος 1 στοιχείο α) σημείο i) του βασικού κανονισμού· και η κυβέρνηση ανέθεσε ή έδωσε εντολή σε ιδιωτικές τράπεζες για την παροχή χρηματοδοτικών συνεισφορών στους ίδιους παραγωγούς κατά την έννοια του άρθρου 3 παράγραφος 1 στοιχείο α) σημείο iv) του βασικού κανονισμού.
                  
               
                     (105)
                  
                  
                     Διαπιστώθηκε ότι υπάρχει όφελος σύμφωνα με το άρθρο 3 παράγραφος 2 και το άρθρο 6 στοιχείο β) του βασικού κανονισμού, εφόσον τα κρατικά δάνεια χορηγήθηκαν με ευνοϊκότερους όρους από εκείνους που θα μπορούσε να εξασφαλίσει ο δανειολήπτης στην αγορά. Επειδή διαπιστώθηκε ότι τα μη κρατικά δάνεια στην Κίνα δεν αποτελούν κατάλληλο δείκτη αναφοράς για την αγορά (καθώς οι ιδιωτικές τράπεζες έχουν εξουσιοδοτηθεί ή έχουν λάβει εντολή από την κινεζική κυβέρνηση), κατασκευάστηκε ένας τέτοιος δείκτης αναφοράς με τη χρήση του κανονικού επιτοκίου δανεισμού στην People's Bank of China. Το συγκεκριμένο επιτόκιο προσαρμόστηκε ώστε να λαμβάνεται υπόψη ο συνήθης κίνδυνος αγοράς, προσθέτοντας την κατάλληλη προσαύξηση που αναμένεται για ομόλογα που εκδίδονται από επιχειρήσεις με πιστοληπτική αξιολόγηση ομολόγων «μη επενδυτικού βαθμού» (αξιολόγηση BB).
                  
               
                     (106)
                  
                  
                     Κατά την αρχική έρευνα (44), το εν λόγω πρόγραμμα επιδοτήσεων διαπιστώθηκε ότι είχε ατομικό χαρακτήρα κατά την έννοια του άρθρου 4 παράγραφος 2 στοιχείο α) του βασικού κανονισμού, δεδομένου ότι ο τομέας του χάλυβα ανήκε στην προωθούμενη κατηγορία σύμφωνα με την απόφαση αριθ. 40, και η χορήγηση δανείων περιορίζονταν μόνο σε χαλυβουργικές επιχειρήσεις που συμμορφώνονταν πλήρως με τις αναπτυξιακές πολιτικές για τον κλάδο παραγωγής σιδήρου και χάλυβα (απόφαση αριθ. 35).
                  
               
                     (107)
                  
                  
                     Επιπλέον, το πρόγραμμα διαπιστώθηκε ότι είχε ατομικό χαρακτήρα κατά την έννοια του άρθρου 4 παράγραφος 2 στοιχείο β) του βασικού κανονισμού, καθώς ορισμένα κυβερνητικά προγράμματα και έγγραφα ενθάρρυναν και υπαγόρευαν την παροχή οικονομικής στήριξης στον κλάδο παραγωγής χάλυβα και σε συγκεκριμένες γεωγραφικές περιοχές της Κίνας.
                  
               
                     (108)
                  
                  
                     Το ποσοστό επιδότησης που καθορίστηκε στην αρχική έρευνα για τους παραγωγούς-εξαγωγείς ΠΧΟΕ που συμπεριλήφθηκαν στο δείγμα κυμάνθηκε από 0,25 % έως 0,89 %, ενώ το ποσοστό για τις μη συνεργασθείσες εταιρείες ανήλθε στο 0,97 %.
                  
               3.5.1.2.   Συνέχιση του προγράμματος επιδοτήσεων
         
                     (109)
                  
                  
                     Στην αίτηση και στα αντίστοιχα παραρτήματα (45), ο αιτών προσκόμισε αποδεικτικά στοιχεία ότι οι Κινέζοι παραγωγοί ΠΧΟΕ εξακολούθησαν να επωφελούνται από προτιμησιακό δανεισμό και επιτόκια χαμηλότερα εκείνων της αγοράς από τις εγχώριες τράπεζες στην Κίνα.
                  
               
                     (110)
                  
                  
                     Ο αιτών προσκόμισε αποδεικτικά στοιχεία σύμφωνα με τα οποία οι τράπεζες κρατικής ιδιοκτησίας συνεχίζουν να αποτελούν δημόσιους οργανισμούς σύμφωνα με τα κριτήρια που καθορίζει η έκθεση ΑΒ (βλέπε αιτιολογική σκέψη 52) ως εξής:
                     
                                 i)
                              
                              
                                 Ο τραπεζικός τομέας εξακολούθησε να ελέγχεται από την κινεζική κυβέρνηση, γεγονός για το οποίο ο αιτών επικαλέστηκε πρόσφατες καταστάσεις της People's Bank of China (46) και πρόσφατους νέους κανόνες και κατευθυντήριες γραμμές από την Τραπεζική Ρυθμιστική Αρχή της Κίνας, η οποία αύξησε περαιτέρω τον εν λόγω έλεγχο (47). Η αίτηση ανέφερε επίσης ότι η επανεξέταση του καθεστώτος οικονομίας της αγοράς της Κίνας που διενεργήθηκε τον Οκτώβριο του 2017 από το υπουργείο Εμπορίου των Ηνωμένων Πολιτειών κατέληξε στην ύπαρξη στρεβλώσεων που επηρεάζουν το κινεζικό τραπεζικό σύστημα (48).
                              
                           
                                 ii)
                              
                              
                                 Ο τραπεζικός τομέας ακολούθησε μακροπρόθεσμους στόχους της κινεζικής κυβέρνησης, σχετικά τους οποίους ο αιτών προσκόμισε αποδεικτικά στοιχεία που δείχνουν ότι, σύμφωνα με τον κινεζικό νόμο για τις εμπορικές τράπεζες (49), αποτελεί νομική απαίτηση του τραπεζικού κλάδου να συμμορφώνεται με τους εθνικούς στρατηγικούς στόχους που καθορίζονται στις διάφορες δεσμευτικές κατευθυντήριες γραμμές και συστάσεις. Η αίτηση ανέφερε ότι τα συγκεκριμένα πορίσματα προέκυψαν κατά την αρχική έρευνα και εξακολουθούν να ισχύουν, όπως επιβεβαιώνεται από το 13ο πενταετές πρόγραμμα στον τομέα του χάλυβα, τις πρόσφατες καταστάσεις της Λαϊκής Τράπεζας της Κίνας (εκθέσεις νομισματικής πολιτικής της Κίνας) και τις πρόσφατες έρευνες της Ένωσης κατά των επιδοτήσεων.
                              
                           
               
                     (111)
                  
                  
                     Ο αιτών προσκόμισε αποδεικτικά στοιχεία σχετικά με τη σημαντική παρουσία και τη διατήρηση της κυριαρχίας των τραπεζών κρατικής ιδιοκτησίας στην αγορά στον κινεζικό τραπεζικό τομέα. Στο σημείο 93), η αίτηση απαριθμεί τις κυριότερες τράπεζες κρατικής ιδιοκτησίας και τις τράπεζες πολιτικής, οι οποίες αποτελούν μέσο παρέμβασης του κράτους στην οικονομία.
                  
               
                     (112)
                  
                  
                     Τέλος, λαμβάνοντας υπόψη το σημείο ii) της αιτιολογικής σκέψης 110, ο αιτών ανέφερε ότι η κινεζική κυβέρνηση εξακολούθησε να αναθέτει και να δίνει εντολή στις ιδιωτικές τράπεζες για την παροχή επιδοτούμενων δανείων σύμφωνα με το άρθρο 3 παράγραφος 1 στοιχείο α) σημείο iv) του βασικού κανονισμού. Ως εκ τούτου, τα πορίσματα της Επιτροπής στην αρχική έρευνα εξακολουθούν να ισχύουν από την άποψη αυτή. Επιπλέον, η Επιτροπή, κατά την έρευνα για τα πλατέα προϊόντα θερμής έλασης από σίδηρο, διαπίστωσε ότι η ανακοίνωση «Διάφορες γνωμοδοτήσεις για την αντιμετώπιση της πλεονάζουσας παραγωγικής ικανότητας» που αφορά τον τομέα του χάλυβα απευθύνεται σε όλες τις τράπεζες πολιτικής, τις μεγάλες τράπεζες, τις εμπορικές τράπεζες, τα ταχυδρομικά ταμιευτήρια, τις τράπεζες με συμμετοχή ξένων κεφαλαίων, τις εταιρείες διαχείρισης χρηματοπιστωτικών περιουσιακών στοιχείων και σε άλλα χρηματοπιστωτικά ιδρύματα που τελούν υπό τη διοίκηση της Τραπεζικής Ρυθμιστικής Αρχής της Κίνας (CBRC) (50).
                  
               
                     (113)
                  
                  
                     Ελλείψει συνεργασίας από την κινεζική κυβέρνηση, δεν προβλήθηκαν επιχειρήματα που να αμφισβητούν τα αποδεικτικά στοιχεία που υπέβαλε ο αιτών ως προς το συγκεκριμένο ζήτημα όσον αφορά την τρέχουσα κατάσταση του κινεζικού τραπεζικού συστήματος.
                  
               
                     (114)
                  
                  
                     Επιπλέον, τα κρίσιμα ζητήματα για τη θέσπιση του συγκεκριμένου προγράμματος επιδοτήσεων και τη συνέχισή του, ήτοι η δράση των τραπεζών κρατικής ιδιοκτησίας ως δημόσιων φορέων, η κυριαρχία τους στον τραπεζικό τομέα, η ανάθεση και η εντολή των ιδιωτικών τραπεζών, επιβεβαιώθηκαν από την έκθεση για την Κίνα (51) και τα πορίσματα των πλέον πρόσφατων ερευνών για τα επίσωτρα και τα ηλεκτρικά ποδήλατα (52).
                  
               3.5.1.3.   Όφελος
         
                     (115)
                  
                  
                     Στο παράρτημα 32 της αίτησης και στις παρατηρήσεις της 21ης Δεκεμβρίου, ο αιτών απαρίθμησε τους Κινέζους παραγωγούς ΠΧΟΕ που επωφελούνται ή επωφελήθηκαν από το συγκεκριμένο πρόγραμμα βάσει των ετήσιων εκθέσεων τους.
                  
               
                     (116)
                  
                  
                     Ελλείψει συνεργασίας από τους Κινέζους παραγωγούς-εξαγωγείς, η Επιτροπή δεν είχε καμία πληροφορία που να αφορά συγκεκριμένη εταιρεία με βάση την οποία θα μπορούσε να υπολογιστεί το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας έρευνας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Ωστόσο, δεν υπάρχει κανένα στοιχείο που να αποδεικνύει ότι το επίπεδο της επιδότησης έχει μειωθεί σε σύγκριση με την αρχική έρευνα.
                  
               3.5.1.4.   Ατομικός χαρακτήρας
         
                     (117)
                  
                  
                     Το εν λόγω πρόγραμμα επιδοτήσεων εξακολουθούσε να έχει ατομικό χαρακτήρα κατά την έννοια του άρθρου 4 παράγραφος 2 στοιχείο α) και του άρθρου 4 παράγραφος 2 στοιχείο β) του βασικού κανονισμού, δεδομένου ότι η νομική κατάσταση που περιγράφεται στην αιτιολογική σκέψη 106 δεν είχε αλλάξει, λαμβανομένου υπόψη του νέου 13ου πενταετούς προγράμματος για τον τομέα του χάλυβα, επιβεβαιώνοντας ότι ο κλάδος παραγωγής χάλυβα αποτελεί προωθούμενο κλάδο παραγωγής.
                  
               3.5.1.5.   Συμπέρασμα
         
                     (118)
                  
                  
                     Ως εκ τούτου, η Επιτροπή κατέληξε στο συμπέρασμα ότι υφίστανται επαρκή αποδεικτικά στοιχεία που δείχνουν ότι ο προτιμησιακός δανεισμός ως αντισταθμίσιμη επιδότηση συνεχίστηκε κατά την περίοδο της έρευνας επανεξέτασης.
                  
               3.5.2.   Ανταλλαγή χρέους με μετοχικό κεφάλαιο
         
         3.5.2.1.   Πορίσματα της αρχικής έρευνας
         
                     (119)
                  
                  
                     Στην αρχική έρευνα (53), η Επιτροπή κατέληξε στο συμπέρασμα ότι αρκετοί παραγωγοί χάλυβα, συμπεριλαμβανομένων των παραγωγών ΠΧΟΕ, συμμετείχαν στην ανταλλαγή χρέους έναντι μετοχικού κεφαλαίου για συνολικό ποσό χρεών ύψους 62,5 δισεκατ. RMB. Η αίτηση στην αρχική έρευνα ισχυρίστηκε ότι το ανεξόφλητο χρέος που οφείλουν οι παραγωγοί χάλυβα κρατικής ιδιοκτησίας στις τράπεζες κρατικής ιδιοκτησίας ακυρώθηκε έναντι μετοχών μέσω της συμμετοχής τεσσάρων κινεζικών εταιρειών διαχείρισης χρηματοπιστωτικών περιουσιακών στοιχείων υπό όρους διαφορετικούς από αυτούς που ισχύουν στην αγορά. Η αίτηση επεσήμανε επίσης ότι έχουν δημιουργηθεί ειδικά εταιρείες διαχείρισης περιουσιακών στοιχείων για τη ρύθμιση μαζικών μη εξυπηρετούμενων δανείων σε βασικές βιομηχανίες, συμπεριλαμβανομένου του τομέα του χάλυβα, και για την αναδιάρθρωση των οφειλών των κρατικών επιχειρήσεων μέσω, μεταξύ άλλων, ανταλλαγής χρέους με μετοχικό κεφάλαιο.
                  
               
                     (120)
                  
                  
                     Δεδομένου ότι η κινεζική κυβέρνηση δεν παρείχε πληροφορίες σχετικά με το συγκεκριμένο πρόγραμμα, η αρχική έρευνα βασίστηκε για τα πορίσματά της σχετικά με το εν λόγω πρόγραμμα στις πληροφορίες που περιέχονται στην αίτηση.
                  
               
                     (121)
                  
                  
                     Η ανταλλαγή χρέους έναντι μετοχικού κεφαλαίου διαπιστώθηκε ότι αποτελεί χρηματοδοτική συνεισφορά υπό μορφή εισφοράς στο κεφάλαιο και/ή δανείου κατά την έννοια του άρθρου 3 παράγραφος 1 στοιχείο α) σημείο i) του βασικού κανονισμού, ή με τη μορφή παραίτησης από έσοδα που προκύπτουν από ακυρωθείσα ή μη εξοφληθείσα οφειλή κατά την έννοια του άρθρου 3 παράγραφος 1 στοιχείο α) σημείο ii). Η κυβέρνηση παρείχε τη συγκεκριμένη χρηματοδοτική συνεισφορά μέσω των δημόσιων φορέων που συμμετείχαν στις εν λόγω συναλλαγές, ήτοι τεσσάρων εταιρειών διαχείρισης περιουσιακών στοιχείων και διαφόρων τραπεζών κρατικής ιδιοκτησίας. Ελλείψει οποιασδήποτε συνεργασίας από την κινεζική κυβέρνηση κατά την αρχική έρευνα, η Επιτροπή κατέληξε στο συμπέρασμα ότι τα αποδεικτικά στοιχεία κατέδειξαν επαρκώς ότι οι εταιρείες διαχείρισης περιουσιακών στοιχείων αποτελούσαν δημόσιους οργανισμούς, δεδομένου ότι δημιουργήθηκαν ειδικά από την κινεζική κυβέρνηση για τη ρύθμιση μαζικών μη εξυπηρετούμενων δανείων σε βασικές βιομηχανίες, συμπεριλαμβανομένου του τομέα του χάλυβα, και για την αναδιάρθρωση των οφειλών των κρατικών επιχειρήσεων. Ως εκ τούτου, θεωρήθηκε ότι η συμπεριφορά τους αντιστοιχεί στην άσκηση κυβερνητικής εξουσίας.
                  
               
                     (122)
                  
                  
                     Επιπλέον, υποβλήθηκαν αποδεικτικά στοιχεία ότι μεγάλο μέρος των παραγραφών χρέους δεν υπόκειτο σε συνήθεις εμπορικές εκτιμήσεις, καθώς η κινεζική κυβέρνηση δεν διενήργησε αξιολόγηση του κατά πόσον ένας κανονικός ιδιώτης επενδυτής θα είχε προχωρήσει στις συγκεκριμένες ανταλλαγές χρέους με μετοχικό κεφάλαιο, αναμένοντας ότι θα προκύψει με την πάροδο του χρόνου ένας εύλογος συντελεστής απόδοσης. Αντιθέτως, η αίτηση ισχυρίστηκε ότι η κινεζική κυβέρνηση αντάλλαξε τεράστια ποσά χρέους έναντι μετοχών με τον στόχο να μειώσει τον δείκτη παθητικού προς ενεργητικό των παραγωγών χάλυβα για να αυξήσουν την ανταγωνιστικότητά τους, χωρίς να λαμβάνει υπόψη εμπορικές εκτιμήσεις, όπως θα έκανε ένας ιδιωτικός επενδυτής. Η Επιτροπή, μετά από προσεκτική ανάλυση των πληροφοριών που προσκομίστηκαν στην αίτηση και ελλείψει άλλων πληροφοριών για το φάκελο, κατέληξε στο συμπέρασμα ότι τα μέτρα, συνεπώς, παρείχαν όφελος κατά την έννοια του άρθρου 6 στοιχείο α) του βασικού κανονισμού.
                  
               
                     (123)
                  
                  
                     Η συγκεκριμένη επιδότηση διαπιστώθηκε ότι έχει ατομικό χαρακτήρα κατά την έννοια του άρθρου 4 παράγραφος 2 του βασικού κανονισμού, δεδομένου ότι η ανάθεση της συγκεκριμένης χρηματοδότησης περιοριζόταν μόνο σε επιλεγμένες οντότητες, και πραγματοποιήθηκε με άσκηση διακριτικής ευχέρειας και χωρίς αντικειμενικά κριτήρια.
                  
               3.5.2.2.   Συνέχιση του προγράμματος επιδοτήσεων
         
                     (124)
                  
                  
                     Στην αίτηση επανεξέτασης ενόψει της λήξης ισχύος των μέτρων, στα σημεία 115-125 και τα παραρτήματα 25, 33 και 58, ο αιτών προσκόμισε στοιχεία που αποδεικνύουν ότι το συγκεκριμένο πρόγραμμα εξακολουθούσε να ισχύει, αλλά η χρήση του εξελίχθηκε, καθώς χρησιμοποιείται επί του παρόντος κυρίως για τη μείωση του εταιρικού χρέους των υπερχρεωμένων εταιρειών.
                  
               
                     (125)
                  
                  
                     Ο αιτών προσκόμισε δύο έγγραφα που εξέδωσε η κινεζική κυβέρνηση το 2016 σε σχέση με το συγκεκριμένο ζήτημα, ήτοι τις «γνωμοδοτήσεις για την ενεργό και σταθερή μείωση της εταιρικής μόχλευσης» και τις «κατευθυντήριες γνωμοδοτήσεις για τη μετατροπή του τραπεζικού τομέα με βάση την αγορά» (54).
                  
               
                     (126)
                  
                  
                     Σύμφωνα με τα έγγραφα, οι υπερχρεωμένες εταιρείες θα πρέπει να βρουν μια εγχώρια εμπορική τράπεζα που να συμφωνήσει να συμμετάσχει στο πρόγραμμα. Οι τράπεζες με ξένο κεφάλαιο δεν είναι κατάλληλες να συμμετάσχουν στο πρόγραμμα. Η συμμετέχουσα τράπεζα δημιουργεί ένα ξεχωριστό ποσό που αντλείται μέσω πράξεων ανταλλαγής, το οποίο αποτελείται από το χρέος της εταιρείας. Το εν λόγω χρέος μετατρέπεται στη συνέχεια σε μετοχικό κεφάλαιο και οι επενδυτές καλούνται να συμμετάσχουν και να αποκτήσουν τις μετοχές. Οι τράπεζες κρατικής ιδιοκτησίας, συμπεριλαμβανομένης της China Construction Bank, δραστηριοποιούνται περισσότερο στο πρόγραμμα.
                  
               
                     (127)
                  
                  
                     Οι συγκεκριμένες συναλλαγές δεν βασίζονται στους όρους της αγοράς. Τα εν λόγω μεγάλα χρέη αποκτώνται χωρίς έκπτωση, κάτι που θα ήταν παράλογο για έναν επενδυτή που βασίζεται την αγορά. Σύμφωνα με την Κινεζική Ένωση Σιδήρου και Χάλυβα, η μεγάλη πλειονότητα των πρόσφατων ανταλλαγών χρέους με μετοχικό κεφάλαιο έλαβε τη μορφή του Minggu Shizhai, ήτοι, μετοχή κατ' όνομα, αλλά χρέος στην πραγματικότητα (55). Αυτό σημαίνει ότι τα ποσά που αντλούνται μέσω πράξεων ανταλλαγής μπορεί πράγματι να έχουν αποκτήσει υφιστάμενα δάνεια προς τις τράπεζες και να τα έχουν αντικαταστήσει με νέα δάνεια με μεγαλύτερες προθεσμίες λήξης.
                  
               
                     (128)
                  
                  
                     Οι τράπεζες δεν φαινόταν να ενεργούν ορθολογικά λαμβάνοντας υπόψη την οικονομική κατάσταση μιας εταιρείας και πραγματοποιώντας μια εκτίμηση κινδύνου, όπως θα έκανε ένας ιδιώτης επενδυτής υπό κανονικές συνθήκες αγοράς. Η China Construction Bank παραδέχθηκε ότι τα εμπορικά συμφέροντα των εγχώριων τραπεζών είναι δευτερεύοντα σε σχέση με την εθνική οικονομική στρατηγική κατά την εκτέλεση ανταλλαγών χρέους με μετοχικό κεφάλαιο (56).
                  
               
                     (129)
                  
                  
                     Η αίτηση παρέχει αποδεικτικά στοιχεία για το ότι τουλάχιστον δύο παραγωγοί ΠΧΟΕ υπέγραψαν συμφωνίες ανταλλαγής χρέους με μετοχικό κεφάλαιο με την China Construction Bank στα τέλη του 2016 για ποσά που υπερβαίνουν τα 20 δισεκατ. RMB ο καθένας, και τουλάχιστον τέσσερις άλλοι παραγωγοί ΠΧΟΕ επωφελήθηκαν από το συγκεκριμένο καθεστώς, αν και στις δικές τους περιπτώσεις οι τιμές των συμφωνιών δεν ήταν γνωστές. Σύμφωνα με την έκθεση της ThinkDesk, τουλάχιστον τρεις από τις εταιρείες που επωφελήθηκαν από τη συγκεκριμένη ανταλλαγή χρέους με μετοχικό κεφάλαιο βρίσκονταν σε δυσχερή οικονομική κατάσταση κατά τη στιγμή της ανταλλαγής.
                  
               
                     (130)
                  
                  
                     Ελλείψει συνεργασίας, η Επιτροπή κατέληξε, βάσει των διαθέσιμων στοιχείων, στο συμπέρασμα ότι οι συμφωνίες ανταλλαγής χρέους με μετοχικό κεφάλαιο προς τους παραγωγούς ΠΧΟΕ δεν βασίζονταν στους όρους της αγοράς.
                  
               
                     (131)
                  
                  
                     Συνεπώς, η Επιτροπή διαπίστωσε ότι η ανταλλαγή χρέους έναντι μετοχών αποτελεί χρηματοδοτική συνεισφορά υπό μορφή εισφοράς στο κεφάλαιο και/ή δανείου κατά την έννοια του άρθρου 3 παράγραφος 1 στοιχείο α) σημείο i) του βασικού κανονισμού, ή με τη μορφή παραίτησης από κρατικά έσοδα που οδήγησαν σε ακυρωθείσα ή μη εξοφληθείσα οφειλή κατά την έννοια του άρθρου 3 παράγραφος 1 στοιχείο α) σημείο ii). Το πρόγραμμα παρείχε οφέλη στις αποδέκτριες επιχειρήσεις.
                  
               3.5.2.3.   Όφελος
         
                     (132)
                  
                  
                     Ελλείψει συνεργασίας από την κινεζική κυβέρνηση και τους Κινέζους παραγωγούς-εξαγωγείς, η Επιτροπή δεν είχε καμία πληροφορία που να αφορά συγκεκριμένη εταιρεία, με βάση την οποία να υπολογίσει το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας έρευνας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά.
                  
               3.5.2.4.   Ατομικός χαρακτήρας
         
                     (133)
                  
                  
                     Η επιδότηση είχε ατομικό χαρακτήρα κατά την έννοια του άρθρου 4 παράγραφος 2 στοιχείο β) του βασικού κανονισμού, δεδομένου ότι δεν υπήρχαν αντικειμενικά κριτήρια για την παροχή των επιδοτήσεων και δεν κατέστησαν σαφείς οι προϋποθέσεις υπό τις οποίες οι παραγωγοί ΠΧΟΕ είχαν δικαίωμα συμμετοχής στο συγκεκριμένο πρόγραμμα ή όχι. Οι ανταλλαγές είχαν επίσης ατομικό χαρακτήρα κατά την έννοια του άρθρου 4 παράγραφος 2 στοιχείο γ) του βασικού κανονισμού, δεδομένης της διακριτικής ευχέρειας που άσκησαν οι δημόσιες αρχές για την παροχή της επιδότησης και του γεγονότος ότι μόνο ορισμένοι τομείς επωφελήθηκαν από την επιδότηση, όπως εκείνοι που πλήττονται με πλεονάζουσα παραγωγική ικανότητα.
                  
               3.5.2.5.   Συμπέρασμα
         
                     (134)
                  
                  
                     Ως εκ τούτου, η Επιτροπή κατέληξε στο συμπέρασμα ότι υπάρχουν επαρκή αποδεικτικά στοιχεία που υποδεικνύουν ότι οι ανταλλαγές χρέους με μετοχικό κεφάλαιο ως αντισταθμίσιμη επιδότηση συνεχίστηκαν κατά την περίοδο της έρευνας επανεξέτασης, με τη μορφή χρηματοδοτικής συνδρομής για τη μείωση του εταιρικού χρέους των υπερχρεωμένων εταιρειών.
                  
               3.5.3.   Επιχορηγήσεις και ad-hoc επιδοτήσεις
         
         3.5.3.1.   Πορίσματα της αρχικής έρευνας
         
                     (135)
                  
                  
                     Στην αρχική έρευνα (57), η Επιτροπή κατέληξε στο συμπέρασμα ότι σημαντικός αριθμός παραγωγών χάλυβα, συμπεριλαμβανομένων των παραγωγών ΠΧΟΕ, έλαβαν επιχορηγήσεις στο πλαίσιο τεσσάρων καθεστώτων: του προγράμματος China World Top Brand (κορυφαία σε παγκόσμιο επίπεδο κινεζικά εμπορικά σήματα), του προγράμματος Famous Brands (πρόγραμμα γνωστών εμπορικών σημάτων), του κρατικού ταμείου βασικού τεχνολογικού σχεδίου και των προγραμμάτων για τη μείωση των νομικών εξόδων στις υποθέσεις που συνδέονται με το αντιντάμπινγκ. Επιπλέον, διαπιστώθηκε ότι χορηγήθηκαν αρκετές επιχορηγήσεις στους παραγωγούς ΠΧΟΕ στο πλαίσιο των περιφερειακών προγραμμάτων (μεταξύ άλλων στις επαρχίες Liaoning, Jiangsu και Hebei).
                  
               
                     (136)
                  
                  
                     Δεδομένου ότι η κινεζική κυβέρνηση παρέλειψε να παράσχει πληροφορίες σχετικά με το συγκεκριμένο πρόγραμμα, η αρχική έρευνα βασίστηκε για τα πορίσματά της σχετικά με τα εν λόγω προγράμματα στις πληροφορίες που περιέχονται στην αίτηση, στις διαπιστώσεις των αρχών των ΗΠΑ σε άλλες έρευνες κατά των επιδοτήσεων (58) και στα πορίσματα της Επιτροπής από την έρευνα σχετικά με το επιχρισμένο χαρτί υψηλής ποιότητας. (59)
                     
                  
               
                     (137)
                  
                  
                     Τα πορίσματα της αρχικής έρευνας ήταν επίσης θετικά όσον αφορά την ύπαρξη ορισμένων ad hoc επιδοτήσεων που χορηγήθηκαν σε ορισμένους παραγωγούς ΠΧΟΕ οι οποίοι παρατίθενται στην αίτηση, βάσει της ανάλυσης των ελεγχθέντων λογαριασμών των εν λόγω εταιρειών. Οι επιδοτήσεις αυτές ήταν είτε επιχορηγήσεις ή άλλες φορολογικές απαλλαγές ή μειώσεις για τη χρηματοδότηση συγκεκριμένων έργων ή περιουσιακών στοιχείων. Σύμφωνα με την αίτηση, χορηγήθηκαν στο πλαίσιο της γενικής στρατηγικής πολιτικής για την αναβάθμιση της χαλυβουργίας.
                  
               
                     (138)
                  
                  
                     Οι εν λόγω επιχορηγήσεις και άλλες ad hoc επιδοτήσεις διαπιστώθηκε ότι αποτελούσαν επιδότηση κατά την έννοια του άρθρου 3 παράγραφος 1 στοιχείο α) σημείο i) του βασικού κανονισμού υπό μορφή άμεσης μεταφοράς κεφαλαίων όσον αφορά τις επιχορηγήσεις και συναφείς μεταφορές πόρων. Επιπλέον, αποτελούσαν επιδότηση κατά την έννοια του άρθρου 3 παράγραφος 1 στοιχείο α) σημείο ii) του βασικού κανονισμού υπό μορφή παραίτησης από απαίτηση σε έσοδο που οφείλεται για τις διάφορες απαλλαγές ή μειώσεις φόρων και/ή τελών σε κεντρικό, επαρχιακό ή δημοτικό επίπεδο.
                  
               
                     (139)
                  
                  
                     Διαπιστώθηκε επίσης ότι είχαν ατομικό χαρακτήρα κατά την έννοια του άρθρου 4 παράγραφος 2 στοιχείο α) του βασικού κανονισμού, λόγω των περιορισμών πρόσβασης μόνο για συγκεκριμένες επιχειρήσεις ή κατά την έννοια του άρθρου 4 παράγραφος 2 στοιχείο β), δεδομένης της προφανούς απουσίας αντικειμενικών κριτηρίων και προϋποθέσεων για την εφαρμογή των συγκεκριμένων προγραμμάτων από την αρμόδια αρχή.
                  
               
                     (140)
                  
                  
                     Ορισμένες από τις εν λόγω επιδοτήσεις διαπιστώθηκε ότι έχουν ατομικό χαρακτήρα κατά την έννοια του άρθρου 4 παράγραφος 3 του βασικού κανονισμού, δεδομένου ότι η πρόσβαση σε αυτές περιοριζόταν σε συγκεκριμένες επιχειρήσεις οι οποίες ευρίσκονται εντός προκαθορισμένης γεωγραφικής περιοχής σε μια συγκεκριμένη επαρχία ή σύμφωνα με το άρθρο 4 παράγραφος 4 στοιχείο α), δεδομένου ότι το όφελος διαπιστώθηκε ότι εξαρτάται από την επίτευξη εξαγωγικής επίδοσης (για παράδειγμα στην περίπτωση προϊόντων «γνωστών εμπορικών σημάτων»).
                  
               3.5.3.2.   Συνέχιση των προγραμμάτων επιδοτήσεων
         
                     (141)
                  
                  
                     Στην αίτηση επανεξέτασης ενόψει της λήξης ισχύος των μέτρων, στα σημεία 191-198 και το παράρτημα 32, ο αιτών υπέβαλε στοιχεία που αποδεικνύουν ότι πολλοί Κινέζοι παραγωγοί χάλυβα, συμπεριλαμβανομένων τουλάχιστον εννέα μεγάλων παραγωγών ΠΧΟΕ, εξακολουθούν να επωφελούνται από προγράμματα επιχορηγήσεων, παρά το γεγονός ότι τα βασικά καθεστώτα που χρησιμοποιούνται διαφέρουν από εκείνα που διαπιστώθηκαν στην αρχική έρευνα.
                  
               
                     (142)
                  
                  
                     Τα αποδεικτικά στοιχεία που παρέχονται στην αίτηση εστιάζουν κυρίως σε καθεστώτα εξοικονόμησης ενέργειας και συντήρησης, καθώς και σε προγράμματα τεχνολογικής αναβάθμισης ή μετασχηματισμού, και βασίζονται στα πορίσματα της έρευνας για τα πλατέα προϊόντα θερμής έλασης από σίδηρο (60).
                  
               
                     (143)
                  
                  
                     Στα σημεία 207-217 και τα παραρτήματα 32 και 35 της αίτησης επανεξέτασης ενόψει της λήξης ισχύος των μέτρων, ο αιτών παρείχε επίσης στοιχεία που αποδεικνύουν την ύπαρξη ορισμένων ad hoc επιδοτήσεων που χορηγήθηκαν σε ορισμένους παραγωγούς ΠΧΟΕ κατά την περίοδο της έρευνας επανεξέτασης (ή πριν από την περίοδο της έρευνας επανεξέτασης, αλλά λόγω της φύσης της επιχορήγησης, το όφελος από την επιδότηση θα μπορούσε να κατανέμεται κατά την περίοδο της έρευνας επανεξέτασης). Τα σχετικά στοιχεία βασίζονται στις ετήσιες εκθέσεις των αντίστοιχων παραγωγών ΠΧΟΕ.
                  
               
                     (144)
                  
                  
                     Στις παρατηρήσεις της 21ης Δεκεμβρίου 2018, ο αιτών υπέβαλε έναν πιο λεπτομερή κατάλογο ad hoc επιδοτήσεων ανά παραγωγό ΠΧΟΕ, ο οποίος περιλάμβανε αναφορές στις συγκεκριμένες γραμμές των ελεγμένων ετήσιων εκθέσεων των εν λόγω εταιρειών.
                  
               
                     (145)
                  
                  
                     Οι εν λόγω επιδοτήσεις αποτελούσαν ουσιαστικά επιδοτήσεις που σχετίζονται με περιουσιακά στοιχεία ή με έσοδα.
                  
               
                     (146)
                  
                  
                     Οι επιδοτήσεις που αφορούν τα περιουσιακά στοιχεία πιστώνονται σε έναν λογαριασμό μελλοντικών εσόδων. Αποδεσμεύονται στον τρέχοντα λογαριασμό αποτελεσμάτων/τα τρέχοντα αποτελέσματα χρήσης («P&L») ως μη λειτουργικά έσοδα κατά την αναμενόμενη ωφέλιμη ζωή του αντίστοιχου περιουσιακού στοιχείου σε ισόποσες ετήσιες δόσεις ή αφαιρούνται από τη λογιστική αξία του περιουσιακού στοιχείου και αποδεσμεύονται στον λογαριασμό αποτελεσμάτων μέσω της μειωμένης επιβάρυνσης των αποσβέσεων.
                  
               
                     (147)
                  
                  
                     Οι επιδοτήσεις που σχετίζονται με το εισόδημα και τη χρήση για την αντιστάθμιση των σχετικών μελλοντικών δαπανών ή ζημιών αναγνωρίζονται ως μελλοντικά έσοδα και συμπεριλαμβάνονται στα τρέχοντα αποτελέσματα χρήσης, ενώ αυτές που χρησιμοποιούνται για την αντιστάθμιση των σχετικών δαπανών ή ζημιών που βάρυναν ήδη την οικονομική οντότητα περιλαμβάνονται απευθείας στα τρέχοντα αποτελέσματα χρήσης της αντίστοιχης λογιστικής περιόδου.
                  
               
                     (148)
                  
                  
                     Οι επιδοτήσεις που χορηγούνται για την αντιστάθμιση προηγούμενων δαπανών ή ζημιών αναγνωρίζονται στον λογαριασμό αποτελεσμάτων κατά την περίοδο λήψης της επιδότησης. Το θετικό υπόλοιπο μεταξύ των αντισταθμιστικών πληρωμών και του ποσού αντιστάθμισης που μεταφέρεται στα μελλοντικά έσοδα θα πρέπει να θεωρείται αποθεματικό κεφαλαίου.
                  
               
                     (149)
                  
                  
                     Οι περισσότερες επιχορηγήσεις παρασχέθηκαν για τη χρηματοδότηση συγκεκριμένων έργων ή περιουσιακών στοιχείων, την επιβράβευση της εξοικονόμησης ενέργειας ή την προστασία του περιβάλλοντος και τον εκσυγχρονισμό των χαλυβουργείων.
                  
               
                     (150)
                  
                  
                     Στα σημεία 166-175 και τα παραρτήματα 25, 34, 35 και 44 της αίτησης επανεξέτασης ενόψει της λήξης ισχύος των μέτρων, ο αιτών προσκόμισε αποδεικτικά στοιχεία σύμφωνα με τα οποία, προκειμένου να αντιμετωπιστεί η πλεονάζουσα παραγωγική ικανότητα στον τομέα του χάλυβα, οι κινεζικές αρχές και άλλες τοπικές αρχές χορήγησαν επιδοτήσεις για την αποζημίωση των εταιρειών για τη μείωση της παραγωγικής ικανότητας ή την παροχή κινήτρου για τη συγκεκριμένη μείωση. Το αίτημα βασίστηκε σε ορισμένα πρόσφατα έγγραφα που εξέδωσαν οι κινεζικές αρχές σχετικά με το συγκεκριμένο ζήτημα και σε διεθνείς μελέτες (61). Οι εν λόγω επιδοτήσεις δεν αντισταθμίστηκαν στην αρχική έρευνα.
                  
               
                     (151)
                  
                  
                     Ο αιτών επικαλέστηκε ορισμένα ειδικά έγγραφα που εκδόθηκαν το 2016, τα οποία αποτελούν τη βάση για την κρατική παρέμβαση με στόχο τη μείωση της παραγωγικής ικανότητας του τομέα του χάλυβα:
                     
                                 —
                              
                              
                                 τον Φεβρουάριο του 2016, η κινεζική κυβέρνηση δημοσίευσε το έγγραφο «Opinions on Resolving Overcapacity in the Steel Industry, Escape from Distress and Realize Development» (Γνωμοδοτήσεις για την αντιμετώπιση της πλεονάζουσας παραγωγικής ικανότητας στον τομέα του χάλυβα, τη διαφυγή από την κατάσταση κινδύνου και την υλοποίηση της ανάπτυξης). Το συγκεκριμένο έγγραφο περιείχε ένα σχέδιο, το οποίο επιδιώκει να αυξήσει την οικονομική στήριξη των χαλυβουργικών εταιρειών που μειώνουν την παραγωγική τους ικανότητα.
                              
                           
                                 —
                              
                              
                                 Τον Απρίλιο του 2016, η People's Bank of China και οι ρυθμιστικές αρχές που είναι επιφορτισμένες με την εποπτεία του τομέα των τραπεζών, των κινητών αξιών και των ασφαλίσεων εξέδωσαν από κοινού τις «Opinions on supporting the steel and coal industries to resolve overcapacity and achieve turnaround in development» (Γνωμοδοτήσεις για τη στήριξη των βιομηχανιών χάλυβα και άνθρακα για την αντιμετώπιση της πλεονάζουσας παραγωγικής ικανότητας και την ανάκαμψη της ανάπτυξης). Το συγκεκριμένο έγγραφο απευθυνόταν σε όλα τα χρηματοπιστωτικά ιδρύματα και παρείχε οδηγίες σχετικά με τον τρόπο εφαρμογής του εγγράφου «Opinions on Resolving Overcapacity in the Steel Industry, Escape from Distress and Realize Development» (Γνωμοδοτήσεις για την αντιμετώπιση της πλεονάζουσας παραγωγικής ικανότητας στον τομέα του χάλυβα, τη διαφυγή από την κατάσταση κινδύνου και την υλοποίηση της ανάπτυξης). Το συγκεκριμένο έγγραφο προέβλεπε ότι οι τράπεζες υποχρεούνται να παρέχουν «πιστωτική στήριξη στις βασικές εταιρείες υψηλών επιδόσεων». Απαγορεύεται η επιβολή «μη εύλογων όρων κατά την έκδοση δανείων». Οι τράπεζες θα πρέπει να διευκολύνουν περαιτέρω τη μεταφορά της πλεονάζουσας παραγωγικής ικανότητας στο εξωτερικό. Θα πρέπει να «προσφέρουν χρηματοδοτική στήριξη στις επιχειρήσεις χάλυβα και άνθρακα για τη μεταφορά της παραγωγικής ικανότητάς τους στο εξωτερικό και για την εκμετάλλευση της διεθνούς αγοράς». (62)
                                 
                              
                           
                                 —
                              
                              
                                 Τον Μάιο του 2016, η κινεζική κυβέρνηση εξέδωσε το έγγραφο «Measures for the Management of Special Bonuses and Subsidies for the Structural Adjustment of Industrial Enterprises» (Μέτρα για τη διαχείριση των ειδικών πριμοδοτήσεων και επιδοτήσεων για τη διαρθρωτική προσαρμογή των βιομηχανικών επιχειρήσεων), το οποίο περιλάμβανε λεπτομέρειες σχετικά με τη χορήγηση πριμοδοτήσεων και επιδοτήσεων ύψους 100 δισεκατ. RMB.
                              
                           
               
                     (152)
                  
                  
                     Ο αιτών επικαλέστηκε το έγγραφο «Report on Overcapacity Reduction in China's steel industry» (Έκθεση σχετικά με τη μείωση της πλεονάζουσας παραγωγικής ικανότητας στη χαλυβουργία της Κίνας) (63), προκειμένου να καταδείξει ότι η κινεζική κυβέρνηση δεσμεύτηκε να θεσπίσει μέτρα για την αντιμετώπιση του προβλήματος της τεράστιας πλεονάζουσας παραγωγικής ικανότητας στην παραγωγή χάλυβα στην Κίνα. Προκειμένου να αντισταθμιστεί η μείωση της παραγωγικής ικανότητας ή να παρασχεθεί κίνητρο για τη συγκεκριμένη μείωση, οι κινεζικές αρχές και άλλες τοπικές αρχές παραχώρησαν επιδοτήσεις προκειμένου να αποζημιώσουν τις ενδιαφερόμενες εταιρείες. Οι συγκεκριμένες επιδοτήσεις έλαβαν διάφορες μορφές (επιχορηγήσεις και μειώσεις φορολογίας), αλλά οι περισσότερες από αυτές παρασχέθηκαν με τη μορφή επιχορηγήσεων. Μια σχετική διεθνής μελέτη έδειξε ότι οι επιδοτήσεις που παρασχέθηκαν για τον συγκεκριμένο σκοπό στον κλάδο παραγωγής σιδήρου και χάλυβα το 2016 ανήλθαν σε 38,4 δισεκατ. RMB (περίπου 5,2 δισεκατ. EUR).
                  
               
                     (153)
                  
                  
                     Ο αιτών υπέβαλε επίσης στοιχεία, βάσει ανάλυσης των ετήσιων λογαριασμών συγκεκριμένων εταιρειών, που αποδεικνύουν ότι τουλάχιστον έξι παραγωγοί ΠΧΟΕ έλαβαν οικονομική ενίσχυση προκειμένου να αντισταθμίσουν ή να προσφέρουν κίνητρο για τη μείωση της πλεονάζουσας παραγωγικής ικανότητας μεταξύ 2014 και 2016, τα οφέλη των οποίων ενδέχεται να εξακολουθούν να υφίστανται κατά την περίοδο της έρευνας επανεξέτασης.
                  
               
                     (154)
                  
                  
                     Τα αποδεικτικά στοιχεία που υπέβαλε ο αιτών αφορούν το συμπέρασμα της έκθεσης για την Κίνα (64), η οποία αναφέρεται στο 13ο πενταετές πρόγραμμα για τον χάλυβα, το οποίο προβλέπει ρητά ότι θα πρέπει να χρησιμοποιηθούν ειδικά κονδύλια επιδοτήσεων και άλλα κίνητρα προκειμένου να ενθαρρυνθούν οι περιοχές με μεγάλη παραγωγή να μειώσουν δραστικά την παραγωγική τους ικανότητα. Προκειμένου να αντιμετωπιστούν αποτελεσματικά οι συνέπειες της μείωσης της παραγωγικής ικανότητας, το πρόγραμμα προσδιορίζει τρόπους μείωσης των επιπτώσεών της στον τομέα, κυρίως τη μετεγκατάσταση του πλεονάζοντος εργατικού δυναμικού, τη χρησιμοποίηση επιδοτήσεων για προγράμματα που εστιάζουν στη διαρθρωτική προσαρμογή του κλάδου και των επιχειρήσεων και την παροχή επιδοτήσεων σε τοπικό επίπεδο. Επιπλέον, τούτο επιβεβαιώθηκε στην έρευνα για τα πλατέα προϊόντα θερμής έλασης από σίδηρο (65).
                  
               
                     (155)
                  
                  
                     Όλες οι επιχορηγήσεις και οι άλλες ad hoc επιδοτήσεις που αναλύθηκαν ανωτέρω αποτελούσαν επιδότηση κατά την έννοια του άρθρου 3 παράγραφος 1 στοιχείο α) σημείο i) του βασικού κανονισμού υπό μορφή άμεσης μεταφοράς κεφαλαίων όσον αφορά τις επιχορηγήσεις και συναφείς μεταφορές πόρων.
                  
               
                     (156)
                  
                  
                     Ελλείψει συνεργασίας από την κινεζική κυβέρνηση, δεν προβλήθηκαν επιχειρήματα που να αμφισβητούν τα αποδεικτικά στοιχεία που υπέβαλε ο αιτών ως προς το συγκεκριμένο ζήτημα όσον αφορά τα συνεχιζόμενα οφέλη των παραγωγών ΠΧΟΕ από επιχορηγήσεις, που παραχωρήθηκαν είτε για τη μείωση της πλεονάζουσας παραγωγικής ικανότητας είτε στο πλαίσιο προγραμμάτων ατομικού χαρακτήρα είτε ad hoc.
                  
               3.5.3.3.   Όφελος
         
                     (157)
                  
                  
                     Ελλείψει συνεργασίας από την κινεζική κυβέρνηση και τους Κινέζους παραγωγούς-εξαγωγείς, η Επιτροπή δεν είχε καμία πληροφορία που να αφορά συγκεκριμένη εταιρεία, με βάση την οποία να υπολογίσει το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας έρευνας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Τούτου λεχθέντος, με βάση τις ετήσιες εκθέσεις των παραγωγών ΠΧΟΕ, τα εν λόγω ποσά δεν είναι αμελητέα.
                  
               3.5.3.4.   Ατομικός χαρακτήρας
         
                     (158)
                  
                  
                     Οι συγκεκριμένες επιδοτήσεις θεωρήθηκε ότι έχουν ατομικό χαρακτήρα de jure ή de facto, κατά την έννοια του άρθρου 4 παράγραφος 2 του βασικού κανονισμού. Ελλείψει συνεργασίας από την κινεζική κυβέρνηση, θεωρείται ότι χορηγούνται σε περιορισμένο αριθμό επιχειρήσεων χάλυβα στον προωθούμενο τομέα του χάλυβα και/ή λόγω του τρόπου άσκησης της διακριτικής ευχέρειας των αρμόδιων για την παροχή της επιδότησης αρχών.
                  
               3.5.3.5.   Συμπέρασμα
         
                     (159)
                  
                  
                     Ως εκ τούτου, η Επιτροπή κατέληξε στο συμπέρασμα ότι υφίστανται επαρκή αποδεικτικά στοιχεία που δείχνουν ότι οι παραγωγοί-εξαγωγείς συνέχισαν να λαμβάνουν επιχορηγήσεις ως αντισταθμίσιμες επιδοτήσεις κατά τη διάρκεια της περιόδου της έρευνας επανεξέτασης.
                  
               3.5.4.   Εξαγωγικές επιδοτήσεις
         
         
                     (160)
                  
                  
                     Ο αιτών υπέβαλε αποδεικτικά στοιχεία σχετικά με την ύπαρξη ορισμένων προγραμμάτων εξαγωγικών επιδοτήσεων στα σημεία 199-206 και το παράρτημα 35 της αίτησης επανεξέτασης ενόψει της λήξης ισχύος των μέτρων. Στην προκειμένη περίπτωση, η Επιτροπή θα εστιάσει την ανάλυσή της στην ασφάλιση των εξαγωγικών πιστώσεων από τη Sinosure. Το συγκεκριμένο καθεστώς δεν αντισταθμίστηκε στην αρχική έρευνα.
                  
               3.5.4.1.   Νομική βάση
         
                     (161)
                  
                  
                     Οι νομικές βάσεις για το πρόγραμμα ασφάλισης των εξαγωγικών πιστώσεων της Sinosure είναι οι ακόλουθες:
                     
                                 —
                              
                              
                                 Notice on the Implementation of the Strategy of Promoting Trade through Science and Technology by Utilising Export Credit Insurance (Ανακοίνωση σχετικά με την εφαρμογή της στρατηγικής για την προώθηση του εμπορίου μέσω της επιστήμης και της τεχνολογίας με τη χρήση ασφάλισης εξαγωγικών πιστώσεων) (Shang Ji Fa [2004] αριθ. 368) που εκδόθηκε από κοινού από το MOFCOM και τη Sinosure·
                              
                           
                                 —
                              
                              
                                 Export Directory of Chinese High and New Technology Products of 2006 (Κατάλογος εξαγωγών των κινεζικών προϊόντων υψηλής και νέας τεχνολογίας του 2006)·
                              
                           
                                 —
                              
                              
                                 το λεγόμενο «πρόγραμμα 840», που περιλαμβάνεται στην ανακοίνωση του Κρατικού Συμβουλίου της 27ης Μαΐου 2009·
                              
                           
                                 —
                              
                              
                                 το λεγόμενο «πρόγραμμα 421», που περιλαμβάνεται στην ανακοίνωση για τα θέματα που πρέπει να εφαρμόζουν ειδικές ρυθμίσεις για τη χρηματοδότηση της ασφάλισης για την εξαγωγή μεγάλων συνόλων εξοπλισμού, που εκδόθηκε από κοινού από το υπουργείο Εμπορίου και το υπουργείο Οικονομικών στις 22 Ιουνίου 2009.
                              
                           
               3.5.4.2.   Χρηματοδοτική συνεισφορά και όφελος
         
                     (162)
                  
                  
                     Με βάση τις πληροφορίες που διαθέτει η Επιτροπή και λαμβανομένης υπόψη της άρνησης συνεργασίας της κινεζικής κυβέρνησης και της Sinosure, η Επιτροπή κατέληξε στο συμπέρασμα ότι η Sinosure είναι δημόσιος οργανισμός κατά την έννοια του άρθρου 2 στοιχείο β) του βασικού κανονισμού. Συγκεκριμένα, το συμπέρασμα ότι η Sinosure διαθέτει την εξουσία να ασκεί κυβερνητικά καθήκοντα βασίζεται σε διαθέσιμα στοιχεία σχετικά με την κρατική ιδιοκτησία, επίσημες ενδείξεις κυβερνητικού ελέγχου, καθώς και στοιχεία που αποδεικνύουν ότι η κινεζική κυβέρνηση εξακολουθεί να ασκεί ουσιαστικό έλεγχο στη συμπεριφορά της Sinosure.
                  
               
                     (163)
                  
                  
                     Όπως επιβεβαιώθηκε από πολλές έρευνες (τα σχετικά πορίσματα επιβεβαιώθηκαν πρόσφατα στις έρευνες για τα επίσωτρα και τα ηλεκτρικά ποδήλατα) (66), η κυβέρνηση κατέχει την πλήρη κυριότητα και οικονομικό έλεγχο της εταιρείας.
                  
               
                     (164)
                  
                  
                     Η Sinosure είναι μια εταιρεία ασφαλιστήριων συμβολαίων κρατικής ιδιοκτησίας σε ποσοστό 100 %, που ιδρύθηκε και υποστηρίζεται από το κράτος για να στηρίζει την εξωτερική οικονομική και εμπορική ανάπτυξη και συνεργασία της ΛΔΚ. Η κυβέρνηση διαθέτει εξουσία διορισμού και απόλυσης των ανώτερων διοικητικών στελεχών και των εποπτών της εταιρείας.
                  
               
                     (165)
                  
                  
                     Το εγγεγραμμένο κεφάλαιο της εταιρείας προέρχεται από το ταμείο επιχειρηματικού κεφαλαίου των ασφαλίσεων για τις εξαγωγικές πιστώσεις σύμφωνα με τον προϋπολογισμό των οικονομικών του κράτους. Επιπλέον, όπως διαπιστώθηκε στην έρευνα σχετικά με το επιχρισμένο χαρτί υψηλής ποιότητας (67), το κράτος χορήγησε στην εταιρεία κεφάλαιο ύψους 20 δισεκατ. RMB το 2011.
                  
               
                     (166)
                  
                  
                     Με βάση τα ανωτέρω, η Επιτροπή κατέληξε στο συμπέρασμα ότι η κινεζική κυβέρνηση έχει δημιουργήσει ένα κανονιστικό πλαίσιο το οποίο πρέπει να τηρούν τα διοικητικά στελέχη και οι επόπτες που διορίζει η κινεζική κυβέρνηση και λογοδοτούν σε αυτή. Συνεπώς, η κινεζική κυβέρνηση βασιζόταν στο κανονιστικό πλαίσιο, προκειμένου να ασκεί ουσιαστικό έλεγχο επί της συμπεριφοράς της Sinosure.
                  
               
                     (167)
                  
                  
                     Λόγω της έλλειψης συνεργασίας από την κινεζική κυβέρνηση και τη Sinosure, η Επιτροπή δεν ήταν επίσης σε θέση να προσδιορίσει συγκεκριμένη συμπεριφορά εκ μέρους της Sinosure όσον αφορά την ασφάλιση την οποία παρείχε στους παραγωγούς-εξαγωγείς του δείγματος, κάτι που θα επέτρεπε στην Επιτροπή να διαπιστώσει αν η Sinosure ενεργούσε βάσει αρχών της αγοράς.
                  
               
                     (168)
                  
                  
                     Σε αυτό το πλαίσιο, η Επιτροπή δεν ήταν επίσης σε θέση να εκτιμήσει αν τα ασφάλιστρα που χρέωνε η Sinosure ήταν επαρκή για την κάλυψη του κόστους των αποζημιώσεων και των γενικών εξόδων της Sinosure. Ωστόσο, θα πρέπει να σημειωθεί ότι στην πρόσφατη έρευνα για τα επίσωτρα (68), στο πλαίσιο της οποίας η Sinosure συνεργάστηκε εν μέρει, συνήχθη το συμπέρασμα ότι τα ασφάλιστρα που κατέβαλλαν οι εταιρείες του δείγματος ήταν πολύ χαμηλότερα από την ελάχιστη αμοιβή που απαιτούνταν για την κάλυψη του λειτουργικού κόστους της εταιρείας. Στην προαναφερθείσα έρευνα καθώς και στην έρευνα που ακολούθησε σχετικά με τα ηλεκτρικά ποδήλατα, το όφελος για το συγκεκριμένο καθεστώς επιδοτήσεων υπολογίστηκε με βάση τον εξωτερικό δείκτη αναφοράς, δηλαδή τις τιμές ασφαλίστρων που εφαρμόζει η Export-Import Bank των Ηνωμένων Πολιτειών της Αμερικής σε μη χρηματοπιστωτικά ιδρύματα για εξαγωγές σε χώρες του ΟΟΣΑ.
                  
               
                     (169)
                  
                  
                     Ως εκ τούτου, η Επιτροπή κατέληξε στο συμπέρασμα ότι το νομικό πλαίσιο που προσδιορίζεται ανωτέρω εφαρμόζεται από τη Sinosure κατά την άσκηση κυβερνητικών καθηκόντων, με αποτέλεσμα να ενεργεί ως δημόσιος οργανισμός κατά την έννοια του άρθρου 2 στοιχείο β) του βασικού κανονισμού σε συνδυασμό με το άρθρο 3 παράγραφος 1 στοιχείο α) σημείο i) του βασικού κανονισμού. Επιπλέον, δεν κατέστη δυνατό να αποδειχθεί ότι η Sinosure ενεργούσε υπό κανονικές συνθήκες αγοράς και ότι δεν παρείχε οφέλη στους παραγωγούς-εξαγωγείς ΠΧΟΕ, κυρίως δε ότι η ασφάλιση παρεχόταν σε τιμές που δεν ήταν χαμηλότερες από την ελάχιστη αμοιβή που απαιτούνταν για την κάλυψη του λειτουργικού κόστους της Sinosure.
                  
               
                     (170)
                  
                  
                     Επιπλέον, ο αιτών ανέφερε στην αίτηση και στις παρατηρήσεις της 21ης Δεκεμβρίου 2018 ότι ορισμένοι από τους παραγωγούς ΠΧΟΕ επωφελήθηκαν από την ασφάλιση εξαγωγικών πιστώσεων της Sinosure.
                  
               
                     (171)
                  
                  
                     Ελλείψει συνεργασίας από την κινεζική κυβέρνηση, δεν προβλήθηκαν επιχειρήματα που να αμφισβητούν τα αποδεικτικά στοιχεία που υπέβαλε ο αιτών όσον αφορά τους παραγωγούς ΠΧΟΕ που επωφελούνται από εξαγωγικές επιδοτήσεις στο πλαίσιο του εν λόγω καθεστώτος.
                  
               
                     (172)
                  
                  
                     Ελλείψει συνεργασίας, η Επιτροπή δεν είχε καμία πληροφορία που να αφορά συγκεκριμένη εταιρεία, με βάση την οποία να υπολογίσει το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας έρευνας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά.
                  
               3.5.4.3.   Ατομικός χαρακτήρας
         
                     (173)
                  
                  
                     Η ασφάλιση εξαγωγικών πιστώσεων της Sinosure έχει ατομικό χαρακτήρα βάσει του άρθρου 4 παράγραφος 4 στοιχείο α) του βασικού κανονισμού, δεδομένου ότι εξαρτάται από τις εξαγωγικές επιδόσεις.
                  
               3.5.4.4.   Συμπέρασμα
         
                     (174)
                  
                  
                     Συνεπώς, η Επιτροπή κατέληξε στο συμπέρασμα ότι η συγκεκριμένη επιδότηση είναι αντισταθμίσιμη.
                  
               3.6.   Παραίτηση από κρατικά έσοδα ή μη είσπραξη εσόδων που κανονικά θα εισπράττονταν
         
         3.6.1.   Προγράμματα και πολιτικές φόρου εισοδήματος και άλλων άμεσων φόρων
         
         3.6.1.1.   Πορίσματα της αρχικής έρευνας
         
                     (175)
                  
                  
                     Στην αρχική έρευνα, η Επιτροπή διαπίστωσε ότι οι παραγωγοί ΠΧΟΕ επωφελούνταν από αντισταθμίσιμες επιδοτήσεις που σχετίζονταν με την προτιμησιακή μεταχείριση στο πλαίσιο των προγραμμάτων και των πολιτικών φόρου εισοδήματος και άλλων άμεσων φόρων.
                  
               
                     (176)
                  
                  
                     Όσον αφορά δύο συγκεκριμένα προγράμματα: φορολογικές πολιτικές για τη μείωση των δαπανών για την έρευνα και την ανάπτυξη και φορολογικές απαλλαγές για τις κεντρικές και δυτικές περιφέρειες, η Επιτροπή, με την επαρκή συνεργασία της κινεζικής κυβέρνησης και των Κινέζων παραγωγών-εξαγωγέων, στήριξε τα πορίσματά της όσον αφορά τη νομική βάση, την επιλεξιμότητα, τη φύση της επιδότησης και τον ατομικό χαρακτήρα της στις επαληθευμένες απαντήσεις στο ερωτηματολόγιο, και ήταν σε θέση να υπολογίσει τα επιμέρους ποσοστά επιδοτήσεων για τις εταιρείες του δείγματος.
                  
               
                     (177)
                  
                  
                     Όσον αφορά άλλα οκτώ προγράμματα και πολιτικές, λόγω της έλλειψης συνεργασίας της κινεζικής κυβέρνησης, η Επιτροπή στήριξε τα πορίσματά της στα στοιχεία που υποβλήθηκαν στην αίτηση και στα αποτελέσματα των ερευνών κατά των επιδοτήσεων των αρχών των ΗΠΑ σχετικά με τους συγκολλητούς σωληναγωγούς κυκλικής διατομής από ανθρακούχο χάλυβα (69), ορισμένους τροχούς από χάλυβα (70), τα συρμάτινα πλέγματα (71), ορισμένα ρυμουλκούμενα σάρωθρα χλόης (72) και την έρευνα της ίδιας της Επιτροπής σχετικά με το επιχρισμένο χαρτί υψηλής ποιότητας. Θα πρέπει να αναφερθεί ότι δύο από τα εν λόγω οκτώ προγράμματα διαπιστώθηκε ότι δεν ήταν αντισταθμίσιμα.
                  
               
                     (178)
                  
                  
                     Τα προγράμματα φόρου εισοδήματος και άλλων άμεσων φόρων διαπιστώθηκε ότι αποτελούν επιδοτήσεις, κατά την έννοια του άρθρου 3 παράγραφος 1 στοιχείο α) σημείο ii) και του άρθρου 3 παράγραφος 2 του βασικού κανονισμού, με τη μορφή παραίτησης από κρατικά έσοδα που προσπορίζει όφελος στις αποδέκτριες επιχειρήσεις.
                  
               
                     (179)
                  
                  
                     Διαπιστώθηκε επίσης ότι τα καθεστώτα επιδοτήσεων έχουν ατομικό χαρακτήρα κατά την έννοια του άρθρου 4 παράγραφος 2 στοιχείο α) του βασικού κανονισμού, δεδομένου ότι η ίδια η νομοθεσία, σύμφωνα με την οποία ενεργούσε η χορηγούσα αρχή, περιόρισε την πρόσβαση στα εν λόγω καθεστώτα μόνο σε ορισμένες επιχειρήσεις και κλάδους παραγωγής που ανήκουν στην κατηγορία «κλάδος παραγωγής που προωθείται», όπως οι επιχειρήσεις στον κλάδο παραγωγής ΠΧΟΕ. Επιπλέον, η έλλειψη συνεργασίας από την κινεζική κυβέρνηση δεν επέτρεψε στην Επιτροπή να καταλήξει σε συμπέρασμα σχετικά με την ύπαρξη αντικειμενικών κριτηρίων επιλεξιμότητας για ορισμένα καθεστώτα, προσδίδοντάς τους επίσης ατομικό χαρακτήρα κατά την έννοια του άρθρου 4 παράγραφος 2 στοιχείο β) του βασικού κανονισμού.
                  
               3.6.1.2.   Συνέχιση του προγράμματος επιδοτήσεων
         
                     (180)
                  
                  
                     Στην αίτηση επανεξέτασης ενόψει της λήξης ισχύος των μέτρων, στα σημεία 126-136 και τα παραρτήματα 34 και 35, ο αιτών προσκόμισε αποδεικτικά στοιχεία σύμφωνα με τα οποία μεγάλος αριθμός Κινέζων παραγωγών χάλυβα, συμπεριλαμβανομένων τουλάχιστον τριών παραγωγών ΠΧΟΕ, εξακολουθούν να επωφελούνται από δύο τουλάχιστον από τα προγράμματα επιδότησης άμεσων φόρων τα οποία αντισταθμίστηκαν στην αρχική έρευνα, και συγκεκριμένα τα προγράμματα «Προτιμησιακές φορολογικές πολιτικές για εταιρείες που αναγνωρίζονται ως επιχειρήσεις υψηλής ή νέας τεχνολογίας» και «Φορολογικές πολιτικές για τη μείωση δαπανών έρευνας και ανάπτυξης».
                  
               
                     (181)
                  
                  
                     Ο αιτών ανέφερε ότι αμφότερα τα καθεστώτα κρίθηκαν αντισταθμίσιμα κατά την έρευνα για τα πλατέα προϊόντα θερμής έλασης από σίδηρο και την έρευνα επανεξέτασης ενόψει της λήξης ισχύος των μέτρων για το επιχρισμένο χαρτί υψηλής ποιότητας (73). Τα πορίσματα των εν λόγω δύο ερευνών επιβεβαίωσαν ότι τα καθεστώτα εξακολουθούν να χρησιμοποιούνται και να βασίζονται στην ίδια νομική βάση και, συνεπώς, δεν υπάρχουν αλλαγές στα συμπεράσματα ως προς την επιλεξιμότητα, την πρακτική εφαρμογή των καθεστώτων, τα οφέλη που αποκομίζονται από τη χρήση τους και τον ατομικό χαρακτήρα τους.
                  
               
                     (182)
                  
                  
                     Επιπλέον, οι πιο πρόσφατες έρευνες κατά των επιδοτήσεων (έρευνα για τα επίσωτρα και έρευνα για τα ηλεκτρικά ποδήλατα), οι οποίες επικαλύπτονται με την τρέχουσα έρευνα για διάστημα διάρκειας 6 μηνών ή 9 μηνών, επιβεβαίωσαν ότι τα καθεστώτα εξακολουθούσαν να χρησιμοποιούνται και ότι η φύση τους δεν άλλαξε (74).
                  
               
                     (183)
                  
                  
                     Στα σημεία 176-186 και στο παράρτημα 35 της αίτησης επανεξέτασης ενόψει της λήξης ισχύος των μέτρων, ο αιτών προσκόμισε αποδεικτικά στοιχεία σύμφωνα με τα οποία ορισμένοι παραγωγοί ΠΧΟΕ επωφελούνταν από τρεις πρόσθετες προτιμησιακές πολιτικές φόρου εισοδήματος, οι οποίες δεν αντισταθμίστηκαν στην αρχική έρευνα, ήτοι τις πολιτικές «Φορολογικά προνόμια επιχειρηματικού εισοδήματος για προϊόντα πόρων από συνεργατική αξιοποίηση» (τουλάχιστον ένας παραγωγός ΠΧΟΕ χρησιμοποιεί το συγκεκριμένο καθεστώς), «Φοροαπαλλαγή ή μείωση φόρου για χρήση γης» (τουλάχιστον δύο παραγωγοί ΠΧΟΕ χρησιμοποιούν το συγκεκριμένο καθεστώς) και «Έκπτωση φόρου επί σιδηρομεταλλεύματος» (τουλάχιστον ένας παραγωγός ΠΧΟΕ χρησιμοποιεί το συγκεκριμένο καθεστώς). Τα σχετικά αποδεικτικά στοιχεία βασίζονται στα πορίσματα της έρευνας για τα πλατέα προϊόντα θερμής έλασης από σίδηρο και στους ελεγμένους λογαριασμούς των εν λόγω εταιρειών.
                  
               
                     (184)
                  
                  
                     Ελλείψει συνεργασίας από την κινεζική κυβέρνηση, δεν προβλήθηκαν επιχειρήματα που να αμφισβητούν τα αποδεικτικά στοιχεία που υπέβαλε ο αιτών ως προς το συγκεκριμένο ζήτημα όσον αφορά τα συνεχιζόμενα οφέλη των παραγωγών ΠΧΟΕ από προγράμματα και πολιτικές φόρου εισοδήματος και άλλων άμεσων φόρων.
                  
               
                     (185)
                  
                  
                     Τα εν λόγω καθεστώτα θεωρούνται επιδοτήσεις κατά την έννοια του άρθρου 3 παράγραφος 1 στοιχείο α) σημείο ii) και του άρθρου 3 παράγραφος 2 του βασικού κανονισμού με τη μορφή παραίτησης του δημοσίου από έσοδα που προσπορίζει όφελος στις αποδέκτριες επιχειρήσεις.
                  
               3.6.1.3.   Όφελος
         
                     (186)
                  
                  
                     Ελλείψει συνεργασίας από την κινεζική κυβέρνηση και τους Κινέζους παραγωγούς-εξαγωγείς, η Επιτροπή δεν είχε καμία πληροφορία που να αφορά συγκεκριμένη εταιρεία με βάση την οποία να υπολογίσει το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας έρευνας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά.
                  
               3.6.1.4.   Ατομικός χαρακτήρας
         
                     (187)
                  
                  
                     Τα καθεστώτα έχουν ατομικό χαρακτήρα κατά την έννοια του άρθρου 4 παράγραφος 2 στοιχείο α) του βασικού κανονισμού, δεδομένου ότι η ίδια η νομοθεσία, σύμφωνα με την οποία ενεργούσε η χορηγούσα αρχή, περιόρισε την πρόσβαση στα εν λόγω καθεστώτα σε ορισμένες επιχειρήσεις και κλάδους.
                  
               3.6.1.5.   Συμπέρασμα
         
                     (188)
                  
                  
                     Ως εκ τούτου, η Επιτροπή κατέληξε στο συμπέρασμα ότι υφίστανται επαρκή αποδεικτικά στοιχεία που δείχνουν ότι ορισμένα από τα προγράμματα φόρου εξακολουθούν να θεωρούνται αντισταθμίσιμες επιδοτήσεις κατά την περίοδο της έρευνας επανεξέτασης.
                  
               3.6.2.   Προγράμματα και πολιτικές έμμεσων φόρων και εισαγωγικών δασμών
         
         3.6.2.1.   Πορίσματα της αρχικής έρευνας
         
                     (189)
                  
                  
                     Στην αρχική έρευνα, η Επιτροπή διαπίστωσε ότι οι παραγωγοί ΠΧΟΕ επωφελούνταν από αντισταθμίσιμες επιδοτήσεις που σχετίζονταν με προτιμησιακή μεταχείριση στο πλαίσιο δύο προγραμμάτων έμμεσων φόρων και εισαγωγικών δασμών:
                     
                                 α)
                              
                              
                                 Απαλλαγές από τους εισαγωγικούς δασμούς και τον ΦΠΑ για επιχειρήσεις με τη συμμετοχή ξένων κεφαλαίων και ορισμένες εγχώριες επιχειρήσεις που χρησιμοποιούν εισαγόμενο εξοπλισμό σε προωθούμενες επιχειρήσεις, και
                              
                           
                                 β)
                              
                              
                                 Επιστροφές ΦΠΑ σε επιχειρήσεις με συμμετοχή ξένου κεφαλαίου που αγοράζουν εξοπλισμό εγχώριας παραγωγής.
                              
                           
               
                     (190)
                  
                  
                     Επιπλέον, ένα πρόσθετο περιφερειακό καθεστώς και διάφορα άλλα ad-hoc φορολογικά προνόμια που σχετίζονται με τους έμμεσους φόρους αντισταθμίστηκαν.
                  
               
                     (191)
                  
                  
                     Λόγω της ανεπαρκούς συνεργασίας της κινεζικής κυβέρνησης και του γεγονότος ότι οι εταιρείες του δείγματος δεν επωφελήθηκαν από τα εν λόγω καθεστώτα κατά την αρχική έρευνα, η Επιτροπή στήριξε τα πορίσματά της όσον αφορά τη νομική βάση, την επιλεξιμότητα, τη φύση της επιδότησης και τον ατομικό της χαρακτήρα στα αποδεικτικά στοιχεία που περιέχονται στην αίτηση και τα αποτελέσματα της έρευνας κατά των επιδοτήσεων των αρχών των ΗΠΑ σχετικά με τα φύλλα χωρίς επικάλυψη (75) και την έρευνα της ίδιας της Επιτροπής σχετικά με το επιχρισμένο χαρτί υψηλής ποιότητας (76).
                  
               
                     (192)
                  
                  
                     Τα προγράμματα έμμεσων φόρων και εισαγωγικών δασμών θα πρέπει να θεωρηθούν επιδοτήσεις κατά την έννοια του άρθρου 3 παράγραφος 1 στοιχείο α) σημείο ii) και του άρθρου 3 παράγραφος 2 του βασικού κανονισμού με τη μορφή παραίτησης του δημοσίου από έσοδα που προσπορίζει όφελος στις αποδέκτριες επιχειρήσεις.
                  
               
                     (193)
                  
                  
                     Τα καθεστώτα επιδοτήσεων διαπιστώθηκε ότι έχουν ατομικό χαρακτήρα κατά την έννοια του άρθρου 4 παράγραφος 2 στοιχείο α) του βασικού κανονισμού, δεδομένου ότι η ίδια η νομοθεσία, σύμφωνα με την οποία ενεργούσε η χορηγούσα αρχή, περιόρισε την πρόσβαση στα εν λόγω καθεστώτα σε ορισμένες επιχειρήσεις και κλάδους. Επιπλέον, η έλλειψη συνεργασίας από την κινεζική κυβέρνηση δεν επέτρεψε στην Επιτροπή να καταλήξει σε συμπέρασμα σχετικά με την ύπαρξη αντικειμενικών κριτηρίων επιλεξιμότητας για ορισμένα καθεστώτα, προσδίδοντάς τους επίσης ατομικό χαρακτήρα κατά την έννοια του άρθρου 4 παράγραφος 2 στοιχείο β) του βασικού κανονισμού.
                  
               
                     (194)
                  
                  
                     Το δεύτερο καθεστώς στο οποίο γίνεται αναφορά στην αιτιολογική σκέψη 189 θεωρήθηκε επίσης ότι έχει ατομικό χαρακτήρα κατά την έννοια του άρθρου 4 παράγραφος 4 στοιχείο β) του βασικού κανονισμού, καθώς εξαρτάται από τη χρησιμοποίηση εγχώριων κατά προτίμηση και όχι εισαγόμενων προϊόντων, ενώ το περιφερειακό καθεστώς και τα ad hoc προνόμια διαπιστώθηκε επίσης ότι έχουν ατομικό χαρακτήρα κατά την έννοια του άρθρου 4 παράγραφος 3 του εν λόγω κανονισμού, δεδομένου ότι η επιλεξιμότητά τους περιοριζόταν σε προκαθορισμένες γεωγραφικές περιοχές, υπαγόμενες στην αρμοδιότητα της αρχής που παρέχει την επιδότηση.
                  
               3.6.2.2.   Συνέχιση του προγράμματος επιδοτήσεων
         
                     (195)
                  
                  
                     Στην αίτηση επανεξέτασης ενόψει της λήξης ισχύος των μέτρων, στα σημεία 137-141, ο αιτών αναφέρει ότι τα πορίσματα της έρευνας για τα πλατέα προϊόντα θερμής έλασης από σίδηρο επιβεβαίωσαν τη συνέχιση των οφελών και τη δυνατότητα εφαρμογής αντισταθμιστικών μέτρων για το πρώτο καθεστώς στο οποίο γίνεται αναφορά στην αιτιολογική σκέψη 189. Επιβεβαιώθηκε επίσης ότι η νομική βάση του καθεστώτος δεν μεταβλήθηκε και, συνεπώς, δεν υπάρχουν αλλαγές στα συμπεράσματα ως προς την επιλεξιμότητα, την πρακτική εφαρμογή του καθεστώτος, τα οφέλη που αποκομίζονται από τη χρήση του και τον ατομικό χαρακτήρα του (77).
                  
               
                     (196)
                  
                  
                     Επιπλέον, η έρευνα για τα πλατέα προϊόντα θερμής έλασης από σίδηρο κατέληξε στο συμπέρασμα ότι τουλάχιστον ένας παραγωγός ΠΧΟΕ επωφελήθηκε από το συγκεκριμένο καθεστώς κατά την περίοδο έρευνας για τα πλατέα προϊόντα θερμής έλασης από σίδηρο (2015) (78). Δεδομένου ότι το εν λόγω πρόγραμμα συνδέεται με την αγορά πάγιων στοιχείων ενεργητικού, το συγκεκριμένο όφελος θα πρέπει να αποσβεστεί (όπως συνέβαινε στην έρευνα για τα πλατέα προϊόντα θερμής έλασης από σίδηρο) με βάση τη διάρκεια ζωής του εξοπλισμού. Συνεπώς, η Επιτροπή κατέληξε στο συμπέρασμα ότι η εν λόγω εταιρεία εξακολουθεί να επωφελείται από τη συγκεκριμένη επιδότηση κατά την τρέχουσα περίοδο έρευνας επανεξέτασης.
                  
               
                     (197)
                  
                  
                     Στα σημεία 187-190 της αίτησης, ο αιτών υποδεικνύει επίσης ότι, στο πλαίσιο της έρευνας για τα πλατέα προϊόντα θερμής έλασης από σίδηρο, διαπιστώθηκε ότι στον ίδιο παραγωγό ΠΧΟΕ χορηγήθηκε εκ των υστέρων επιστροφή του συνόλου του ΦΠΑ και του φόρου εισοδήματος που καταβλήθηκαν μεταξύ 2006-2009, λόγω μετεγκατάστασης της παραγωγής του. Κατά την έρευνα για τα πλατέα προϊόντα θερμής έλασης από σίδηρο, η εν λόγω επιδότηση θεωρήθηκε χρηματοδοτική συνεισφορά σχετιζόμενη με επενδυτικό σχέδιο μεγάλης κλίμακας και, συνεπώς, το όφελος που προκύπτει από αυτή αποσβέστηκε κατά τη διάρκεια της μέσης διάρκειας ζωής των παγίων στοιχείων ενεργητικού της εταιρείας. Συνεπώς, μπορεί να συναχθεί το συμπέρασμα ότι η εν λόγω εταιρεία εξακολουθεί να επωφελείται από τη συγκεκριμένη επιδότηση κατά την περίοδο έρευνας επανεξέτασης.
                  
               
                     (198)
                  
                  
                     Ελλείψει συνεργασίας από την κινεζική κυβέρνηση, δεν προβλήθηκαν επιχειρήματα που να αμφισβητούν τα αποδεικτικά στοιχεία που υπέβαλε ο αιτών ως προς το συγκεκριμένο ζήτημα όσον αφορά τα συνεχιζόμενα οφέλη των παραγωγών ΠΧΟΕ από προγράμματα και πολιτικές έμμεσων φόρων και εισαγωγικών δασμών.
                  
               
                     (199)
                  
                  
                     Τα εν λόγω καθεστώτα θεωρούνται επιδοτήσεις κατά την έννοια του άρθρου 3 παράγραφος 1 στοιχείο α) σημείο ii) και του άρθρου 3 παράγραφος 2 του βασικού κανονισμού με τη μορφή παραίτησης του δημοσίου από έσοδα που προσπορίζει όφελος στις αποδέκτριες επιχειρήσεις.
                  
               3.6.2.3.   Όφελος
         
                     (200)
                  
                  
                     Ελλείψει συνεργασίας από την κινεζική κυβέρνηση και τους Κινέζους παραγωγούς-εξαγωγείς, η Επιτροπή δεν είχε καμία πληροφορία που να αφορά συγκεκριμένη εταιρεία, με βάση την οποία να υπολογίσει το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων που συνήχθη στο πλαίσιο της τρέχουσας έρευνας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά.
                  
               3.6.2.4.   Ατομικός χαρακτήρας
         
                     (201)
                  
                  
                     Τα καθεστώτα επιδοτήσεων έχουν ατομικό χαρακτήρα κατά την έννοια του άρθρου 4 παράγραφος 2 στοιχείο α) του βασικού κανονισμού, δεδομένου ότι η πρόσβαση στα εν λόγω καθεστώτα περιορίζεται μόνο σε ορισμένες επιχειρήσεις και κλάδους.
                  
               3.6.2.5.   Συμπέρασμα
         
                     (202)
                  
                  
                     Ως εκ τούτου, η Επιτροπή κατέληξε στο συμπέρασμα ότι υφίστανται επαρκή αποδεικτικά στοιχεία που δείχνουν ότι ορισμένα από τα προγράμματα έμμεσων φόρων και εισαγωγικών δασμών εξακολουθούν να υφίστανται ως αντισταθμίσιμες επιδοτήσεις κατά την περίοδο της έρευνας επανεξέτασης.
                  
               3.7.   Γενικό συμπέρασμα σχετικά με τη συνέχιση της επιδότησης
         
         
                     (203)
                  
                  
                     Ως εκ τούτου, η Επιτροπή κατέληξε στο συμπέρασμα ότι οι παραγωγοί ΠΧΟΕ στην Κίνα συνέχισαν να επωφελούνται από αντισταθμίσιμες επιδοτήσεις κατά την περίοδο της έρευνας επανεξέτασης.
                  
               3.8.   Εξέλιξη των εισαγωγών σε περίπτωση κατάργησης των μέτρων
         
         
                     (204)
                  
                  
                     Πέρα από τη διαπίστωση της ύπαρξης επιδοτήσεων κατά την περίοδο έρευνας επανεξέτασης, η Επιτροπή διερεύνησε την πιθανότητα συνέχισης των εισαγωγών που αποτελούν αντικείμενο επιδοτήσεων από την εν λόγω χώρα, σε περίπτωση κατάργησης των μέτρων. Αναλύθηκαν τα ακόλουθα πρόσθετα στοιχεία: η παραγωγική ικανότητα και η πλεονάζουσα παραγωγική ικανότητα στην Κίνα, η διαθεσιμότητα άλλων αγορών και η ελκυστικότητα της ενωσιακής αγοράς.
                  
               3.8.1.   Παραγωγική και πλεονάζουσα παραγωγική ικανότητα στη ΛΔΚ
         
         
                     (205)
                  
                  
                     Λόγω της έλλειψης συνεργασίας, η παραγωγική ικανότητα και η πλεονάζουσα παραγωγική ικανότητα στη ΛΔΚ καθορίστηκαν βάσει των διαθέσιμων στοιχείων, και ιδίως των πληροφοριών που υποβλήθηκαν από τον αιτούντα, σύμφωνα με το άρθρο 28 του βασικού κανονισμού.
                  
               
                     (206)
                  
                  
                     Η παραγωγική ικανότητα στη ΛΔΚ υπερέβαινε σημαντικά τον τρέχοντα όγκο παραγωγής. Σύμφωνα με την Κινεζική Ένωση Σιδήρου και Χάλυβα (CISA), η παραγωγική ικανότητα επιχρωματισμένων προϊόντων χάλυβα, ανήλθε σε 40 εκατομμύρια τόνους το 2013 (79). Με όγκους παραγωγής ύψους 7,5 εκατομμυρίων τόνων, η χρησιμοποίηση της παραγωγικής ικανότητας ανήλθε μόνο στο 20 % περίπου. Σε περίπτωση κατάργησης των μέτρων, οι Κινέζοι παραγωγοί διαθέτουν επαρκή πλεονάζουσα παραγωγική ικανότητα, η οποία εκτιμάται σε 32,5 εκατομμύρια τόνους, ώστε να κατακλύσουν την αγορά της Ένωσης, όπου η κατανάλωση ανέρχεται σε 4,5 εκατομμύρια τόνους, με ΠΧΟΕ που αποτελούν αντικείμενο επιδοτήσεων.
                  
               
                     (207)
                  
                  
                     Με βάση τα ανωτέρω, η Επιτροπή κατέληξε στο συμπέρασμα ότι οι Κινέζοι παραγωγοί-εξαγωγείς διαθέτουν σημαντική πλεονάζουσα παραγωγική ικανότητα, την οποία θα μπορούσαν να χρησιμοποιήσουν για την παραγωγή ΠΧΟΕ που θα εξήγαγαν στην ενωσιακή αγορά, εάν καταργούνταν τα μέτρα.
                  
               3.8.2.   Διαθεσιμότητα άλλων αγορών
         
         
                     (208)
                  
                  
                     Μέτρα εμπορικής άμυνας κατά των κινεζικών εξαγωγών ΠΧΟΕ εφαρμόζονται στην Ινδία, τη Μαλαισία, το Πακιστάν, την Τουρκία και το Βιετνάμ. Συνεπώς, η Επιτροπή κατέληξε στο συμπέρασμα ότι, αν καταργηθούν τα ισχύοντα μέτρα, είναι πιθανό οι Κινέζοι παραγωγοί-εξαγωγείς να κατευθύνουν εκ νέου τις εξαγωγές προς την Ένωση.
                  
               3.8.3.   Ελκυστικότητα της ενωσιακής αγοράς
         
         
                     (209)
                  
                  
                     Κατά την περίοδο της έρευνας επανεξέτασης, η τιμή πώλησης στον ενωσιακό κλάδο παραγωγής ήταν υψηλότερη κατά 194-338 EUR ανά τόνο ΠΧΟΕ (ή κατά 28-59 %) από την κινεζική τιμή εξαγωγής σε επίπεδο CIF προς τις πέντε κύριες εξαγωγικές αγορές. Επίσης, ήταν υψηλότερη από τη μέση τιμή κινεζικής εξαγωγής σε επίπεδο CIF προς όλες τις τρίτες χώρες (εκτός της Ένωσης) κατά 211-226 EUR ανά τόνο ΠΧΟΕ (ή 31-33 %). Οι κινεζικές εξαγωγές προς τις πέντε σημαντικότερες εξαγωγικές αγορές ανήλθαν στο 48 % της κατανάλωσης της Ένωσης κατά την περίοδο της έρευνας επανεξέτασης.
                  
               
                     (210)
                  
                  
                     Συνεπώς, σε περίπτωση κατάργησης των μέτρων, είναι πιθανό οι Κινέζοι παραγωγοί-εξαγωγείς να κατευθύνουν εκ νέου τις εξαγωγές σημαντικού όγκου ΠΧΟΕ από τρίτες χώρες στην αγορά της Ένωσης.
                  
               3.9.   Συμπέρασμα για την πιθανότητα συνέχισης της πρακτικής επιδοτήσεων
         
         
                     (211)
                  
                  
                     Η Επιτροπή, με βάση τα διαθέσιμα στοιχεία, κατέληξε στο συμπέρασμα ότι υπάρχουν επαρκή αποδεικτικά στοιχεία σύμφωνα με τα οποία η επιδότηση του κλάδου ΠΧΟΕ στη ΛΔΚ εξακολούθησε κατά την περίοδο της έρευνας επανεξέτασης, και υπάρχει το ενδεχόμενο να συνεχιστεί και στο μέλλον.
                  
               
                     (212)
                  
                  
                     Η επιδότηση του κλάδου ΠΧΟΕ επέτρεψε στους Κινέζους παραγωγούς να διατηρήσουν την παραγωγική τους ικανότητα σε επίπεδο που υπερβαίνει κατά πολύ την εγχώρια ζήτηση, παρά τη συρρίκνωση των αγορών στην Κίνα και σε παγκόσμιο επίπεδο.
                  
               
                     (213)
                  
                  
                     Ως εκ τούτου, η Επιτροπή διαπίστωσε ότι η κατάργηση των αντισταθμιστικών μέτρων ενδέχεται να οδηγήσει σε εκ νέου κατεύθυνση σημαντικών ποσοτήτων εισαγωγών που αποτελούν αντικείμενο επιδοτήσεων του υπό επανεξέταση προϊόντος στην αγορά της Ένωσης. Διάφορα προγράμματα επιδοτήσεων εξακολουθούν να προσφέρονται από την κινεζική κυβέρνηση στον κλάδο παραγωγής ΠΧΟΕ, και η Επιτροπή διαπίστωσε ότι ο κλάδος παραγωγής ΠΧΟΕ επωφελήθηκε από ορισμένα από αυτά κατά την περίοδο της έρευνας επανεξέτασης.
                  
               4.   ΖΗΜΙΑ
         
         4.1.   Παραγωγή της Ένωσης και ενωσιακός κλάδος παραγωγής
         
         
                     (214)
                  
                  
                     Κατά την περίοδο της έρευνας επανεξέτασης, περισσότεροι από 20 γνωστοί παραγωγοί στην Ένωση κατασκεύαζαν ΠΧΟΕ, ορισμένοι από τους οποίους συνδέονταν μεταξύ τους. Πολλοί από τους εν λόγω παραγωγούς ανήκουν σε ομίλους παραγωγής χάλυβα.
                  
               
                     (215)
                  
                  
                     Η συνολική παραγωγή της Ένωσης εκτιμάται σε 4 752 003 τόνους κατά την περίοδο της έρευνας επανεξέτασης, βάσει των απαντήσεων στο ερωτηματολόγιο που υπέβαλαν οι παραγωγοί της Ένωσης που συμμετείχαν στο δείγμα και των στοιχείων που υποβλήθηκαν από τον αιτούντα. Οι παραγωγοί της Ένωσης, που αντιπροσωπεύουν το σύνολο της παραγωγής της, αποτελούν τον κλάδο παραγωγής της ΕΕ κατά την έννοια του άρθρου 4 παράγραφος 1 του βασικού κανονισμού.
                  
               4.2.   Κατανάλωση στην Ένωση
         
         
                     (216)
                  
                  
                     Η έρευνα διαπίστωσε ότι ένα μερίδιο του ενωσιακού κλάδου παραγωγής χρησιμοποιεί την παραγωγή του για δέσμια χρήση, ήτοι συχνά μεταφέρεται απλώς (χωρίς τιμολόγιο) και/ή παραδίδεται σε τιμές μεταβίβασης εντός της ίδιας εταιρείας ή ομίλου εταιρειών για περαιτέρω κατάντη επεξεργασία. Προκειμένου να δοθεί μια όσο το δυνατόν πληρέστερη εικόνα της κατάστασης του κλάδου παραγωγής της Ένωσης, ελήφθησαν και αναλύθηκαν στοιχεία για το σύνολο της δραστηριότητας ΠΧΟΕ.
                  
               
                     (217)
                  
                  
                     Όπως και στην αρχική έρευνα (αιτιολογικές σκέψεις 462-463), θεωρήθηκε ότι οι οικονομικοί δείκτες, όπως η παραγωγή, η παραγωγική ικανότητα, η χρησιμοποίηση της παραγωγικής ικανότητας, οι επενδύσεις, τα αποθέματα, η απασχόληση, η παραγωγικότητα, οι μισθοί και η ικανότητα άντλησης κεφαλαίων, εξαρτώνται από τη συνολική δραστηριότητα, ανεξάρτητα από το κατά πόσο η παραγωγή προορίζεται για δέσμια χρήση ή διατίθεται προς πώληση στην ελεύθερη αγορά. Ωστόσο, ο όγκος των πωλήσεων και οι τιμές πώλησης στην αγορά της Ένωσης, το μερίδιο αγοράς, η ανάπτυξη, ο όγκος των εξαγωγών και οι τιμές εστιάζουν στην κατάσταση που επικρατεί στην ελεύθερη αγορά (και συνεπώς αποκλείονται οι δραστηριότητες δέσμιας χρήσης). Συνεπώς, οι δείκτες ζημίας διορθώθηκαν για τη γνωστή δέσμια χρήση και τις πωλήσεις που ήταν γνωστές στον ενωσιακό κλάδο παραγωγής, ενώ η δέσμια χρήση και οι πωλήσεις αναλύθηκαν ξεχωριστά.
                  
               
                     (218)
                  
                  
                     Η κατανάλωση στην Ένωση καθορίστηκε με βάση i) τις στατιστικές εισαγωγών σε επίπεδο TARIC, αξιοποιώντας τις πληροφορίες που συλλέχθηκαν βάσει του άρθρου 14 παράγραφος 6 του βασικού κανονισμού και ii) τον όγκο των πωλήσεων του ενωσιακού κλάδου παραγωγής (συμπεριλαμβανομένων των δέσμιων συναλλαγών) στην Ένωση, όπως υποβλήθηκαν από τον αιτούντα. Οι συγκεκριμένοι όγκοι πωλήσεων διασταυρώθηκαν και επικαιροποιήθηκαν, όπου απαιτείται, όσον αφορά τους ενωσιακούς παραγωγούς του δείγματος κατόπιν των επισκέψεων επαλήθευσης στις εγκαταστάσεις τους.
                  
               
                     (219)
                  
                  
                     Κατά την εξεταζόμενη περίοδο, η ενωσιακή κατανάλωση εξελίχθηκε ως εξής:
                     
                        Πίνακας 1
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Κατανάλωση της Ένωσης (τόνοι)
                              
                              
                                 3 840 088 
                              
                              
                                 3 965 150 
                              
                              
                                 4 375 791 
                              
                              
                                 4 525 677 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    103
                                 
                              
                              
                                 
                                    114
                                 
                              
                              
                                 
                                    118
                                 
                              
                           
                                 
                                    Πηγή: Επαληθευμένες απαντήσεις στο ερωτηματολόγιο και βάση δεδομένων του άρθρου 14 παράγραφος 6
                              
                           
               
                     (220)
                  
                  
                     Κατά τη διάρκεια της εξεταζόμενης περιόδου, η κατανάλωση στην Ένωση αυξήθηκε κατά 18 %.
                  
               4.3.   Εισαγωγές στην Ένωση από την Κίνα
         
         
                     (221)
                  
                  
                     Η Επιτροπή καθόρισε τον όγκο των εισαγωγών και τις τιμές βάσει των στατιστικών εισαγωγών σε επίπεδο TARIC, αξιοποιώντας τις πληροφορίες που συλλέχθηκαν σύμφωνα με το άρθρο 14 παράγραφος 6 του βασικού κανονισμού.
                  
               4.3.1.   Όγκος και μερίδιο αγοράς
         
         
                     (222)
                  
                  
                     Κατά την εξεταζόμενη περίοδο, οι εισαγωγές από την Κίνα προς την Ένωση εξελίχθηκαν ως εξής:
                     
                        Πίνακας 2
                     
                     
                                 Εισαγωγές από την Κίνα
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Όγκος εισαγωγών (τόνοι)
                              
                              
                                 5 619 
                              
                              
                                 4 217 
                              
                              
                                 2 958 
                              
                              
                                 6 338 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    75
                                 
                              
                              
                                 
                                    53
                                 
                              
                              
                                 
                                    113
                                 
                              
                           
                                 Μερίδιο αγοράς (%)
                              
                              
                                 0,1
                              
                              
                                 0,1
                              
                              
                                 0,1
                              
                              
                                 0,1
                              
                           
                                 
                                    Πηγή: Βάση δεδομένων του άρθρου 14 παράγραφος 6
                              
                           
               
                     (223)
                  
                  
                     Κατά την εξεταζόμενη περίοδο ο όγκος των εισαγωγών από τη ΛΔΚ ήταν μικρός. Το μερίδιο αγοράς της Κίνας παρουσίασε ελαφρά διακύμανση κατά την εξεταζόμενη περίοδο και ανήλθε στο 0,1 % κατά την περίοδο της έρευνας επανεξέτασης.
                  
               
                     (224)
                  
                  
                     Οι εισαγωγές παρέμειναν σε χαμηλό επίπεδο μετά την επιβολή των προσωρινών μέτρων αντιντάμπινγκ τον Σεπτέμβριο του 2012. Θεωρείται ότι το χαμηλό επίπεδό τους είναι αποτέλεσμα των ισχυόντων μέτρων.
                  
               4.3.2.   Τιμή και υποτιμολόγηση
         
         
                     (225)
                  
                  
                     Κατά την εξεταζόμενη περίοδο, οι τιμές εισαγωγών από την Κίνα προς την Ένωση εξελίχθηκαν ως εξής:
                     
                        Πίνακας 3
                     
                     
                                 Εισαγωγές από την Κίνα
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Μέση τιμή εισαγωγής (EUR/τόνο)
                              
                              
                                 341
                              
                              
                                 747
                              
                              
                                 697
                              
                              
                                 637
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    219
                                 
                              
                              
                                 
                                    204
                                 
                              
                              
                                 
                                    187
                                 
                              
                           
                                 
                                    Πηγή: Βάση δεδομένων του άρθρου 14 παράγραφος 6
                              
                           
               
                     (226)
                  
                  
                     Κατά την εξεταζόμενη περίοδο, οι τιμές των κινεζικών εισαγωγών αυξήθηκαν κατά 87 %. Μπορεί εύλογα να υποτεθεί ότι η συγκεκριμένη τάση οφείλεται, τουλάχιστον εν μέρει, στην αύξηση των τιμών των πρώτων υλών.
                  
               
                     (227)
                  
                  
                     Οι μέσες τιμές πώλησης των συνεργαζόμενων παραγωγών της Ένωσης σε μη συνδεδεμένους πελάτες στην αγορά της Ένωσης συγκρίθηκαν με τις μέσες τιμές των εισαγωγών από την Κίνα. Ελλείψει συνεργασίας από τους Κινέζους παραγωγούς-εξαγωγείς, δεν κατέστη δυνατό να γίνει κάποια αξιόπιστη σύγκριση ανά τύπο προϊόντος, και οι στατιστικές των εισαγωγών για το υπό επανεξέταση προϊόν στο σύνολό του χρησιμοποιήθηκαν για τον καθορισμό της μέσης τιμής των κινεζικών εισαγωγών. Λόγω της έλλειψης συνεργασίας από τους μη συνδεδεμένους εισαγωγείς κατά την εν λόγω επανεξέταση ενόψει της λήξης ισχύος των μέτρων, χρησιμοποιήθηκαν οι εκτιμήσεις που περιέχονται στην αίτηση σχετικά με το επίπεδο της προσαρμογής για το κόστος μετά την εισαγωγή.
                  
               
                     (228)
                  
                  
                     Βάσει της συγκεκριμένης μεθοδολογίας, η σύγκριση έδειξε ότι, κατά την περίοδο έρευνας επανεξέτασης, οι εισαγωγές του υπό επανεξέταση προϊόντος ήταν χαμηλότερες από τις τιμές του ενωσιακού κλάδου παραγωγής κατά 27,8 % (άρα όμοιες σε μεγάλο βαθμό με τις διαπιστωθείσες χαμηλότερες τιμές κατά την αρχική έρευνα).
                  
               
                     (229)
                  
                  
                     Επιπλέον, η ανάλυση των κινεζικών τιμών εξαγωγών προς άλλες τρίτες αγορές κατέδειξε ότι, σε μερικές από τις κύριες εξαγωγικές αγορές της, η Κίνα πουλούσε σε τιμές παρόμοιες ή ορισμένες φορές ακόμα χαμηλότερες από τις τιμές που εφάρμοζε στην Ένωση, γεγονός που ενισχύει το συμπέρασμα ότι το σημερινό επίπεδο των κινεζικών τιμών θα είναι χαμηλότερο σε σύγκριση με τις τιμές πώλησης του ενωσιακού κλάδου παραγωγής στην ενωσιακή αγορά.
                  
               4.4.   Εισαγωγές στην Ένωση από τρίτες χώρες
         
         
                     (230)
                  
                  
                     Στον Πίνακα 4 παρουσιάζεται η εξέλιξη των εισαγωγών από τρίτες χώρες στην Ένωση κατά τη διάρκεια της εξεταζόμενης περιόδου όσον αφορά τον όγκο και το μερίδιο αγοράς, καθώς και η μέση τιμή των εισαγωγών αυτών.
                     
                        Πίνακας 4
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Όγκος εισαγωγών από την Ινδία (τόνοι)
                              
                              
                                 191 015 
                              
                              
                                 136 208 
                              
                              
                                 152 511 
                              
                              
                                 247 237 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    71
                                 
                              
                              
                                 
                                    80
                                 
                              
                              
                                 
                                    129
                                 
                              
                           
                                 Μερίδιο αγοράς (%)
                              
                              
                                 5,0
                              
                              
                                 3,4
                              
                              
                                 3,5
                              
                              
                                 5,5
                              
                           
                                 Μέση τιμή (EUR/τόνοι)
                              
                              
                                 755
                              
                              
                                 770
                              
                              
                                 680
                              
                              
                                 818
                              
                           
                                 Όγκος εισαγωγών από τη Δημοκρατία της Κορέας (τόνοι)
                              
                              
                                 155 634 
                              
                              
                                 131 959 
                              
                              
                                 184 637 
                              
                              
                                 222 448 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    85
                                 
                              
                              
                                 
                                    119
                                 
                              
                              
                                 
                                    143
                                 
                              
                           
                                 Μερίδιο αγοράς (%)
                              
                              
                                 4,0
                              
                              
                                 3,3
                              
                              
                                 4,2
                              
                              
                                 4,9
                              
                           
                                 Μέση τιμή (EUR/τόνοι)
                              
                              
                                 899
                              
                              
                                 934
                              
                              
                                 785
                              
                              
                                 925
                              
                           
                                 Όγκος εισαγωγών από άλλες τρίτες χώρες
                              
                              
                                 117 938 
                              
                              
                                 113 679 
                              
                              
                                 134 352 
                              
                              
                                 201 981 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    96
                                 
                              
                              
                                 
                                    114
                                 
                              
                              
                                 
                                    171
                                 
                              
                           
                                 Μερίδιο αγοράς (%)
                              
                              
                                 3,1
                              
                              
                                 2,9
                              
                              
                                 3,1
                              
                              
                                 4,5
                              
                           
                                 Μέση τιμή (EUR/τόνοι)
                              
                              
                                 793
                              
                              
                                 798
                              
                              
                                 714
                              
                              
                                 838
                              
                           
                                 
                                    Πηγή: Βάση δεδομένων του άρθρου 14 παράγραφος 6
                              
                           
               
                     (231)
                  
                  
                     Κατά την εξεταζόμενη περίοδο, ο όγκος των εισαγωγών από τρίτες χώρες αυξήθηκε και κατέλαβε μερίδιο αγοράς ύψους 14,8 %. Οι περισσότερες από τις εν λόγω εισαγωγές προέρχονταν από την Ινδία και την Κορέα, ενώ ακολουθούν οι εισαγωγές από την Τουρκία και την Ταϊβάν.
                  
               
                     (232)
                  
                  
                     Γενικά, η μέση τιμή των εισαγωγών από τρίτες χώρες ήταν υψηλότερη από τις μέσες τιμές με τις οποίες εισήλθαν στην Ένωση οι κινεζικές εισαγωγές. Ανάλογα με το εκάστοτε έτος, η μέση τιμή των εισαγωγών από τρίτες χώρες ήταν είτε υψηλότερη είτε χαμηλότερη από τη μέση τιμή πώλησης των ενωσιακών παραγωγών στην Ένωση.
                  
               4.5.   Οικονομική κατάσταση του ενωσιακού κλάδου παραγωγής
         
         
                     (233)
                  
                  
                     Σύμφωνα με το άρθρο 3 παράγραφος 5 του βασικού κανονισμού, η εξέταση του αντικτύπου των εισαγωγών που αποτελούν αντικείμενο επιδοτήσεων στον ενωσιακό κλάδο παραγωγής περιέλαβε αξιολόγηση όλων των οικονομικών παραγόντων και δεικτών που επηρέασαν την κατάσταση του ενωσιακού κλάδου παραγωγής κατά την εξεταζόμενη περίοδο.
                  
               
                     (234)
                  
                  
                     Οι μακροοικονομικοί δείκτες (παραγωγή, παραγωγική ικανότητα, χρησιμοποίηση της παραγωγικής ικανότητας, όγκος πωλήσεων, μερίδιο αγοράς, απασχόληση, παραγωγικότητα, ανάπτυξη, μέγεθος των αντισταθμιστικών περιθωρίων και ανάκαμψη από τις συνέπειες παλαιότερων πρακτικών επιδοτήσεων) αξιολογήθηκαν στο επίπεδο ολόκληρου του ενωσιακού κλάδου παραγωγής. Η αξιολόγηση βασίστηκε στις πληροφορίες που υποβλήθηκαν από τον αιτούντα, οι οποίες διασταυρώθηκαν με τις επαληθευμένες απαντήσεις στο ερωτηματολόγιο των ενωσιακών παραγωγών που συμπεριλήφθηκαν στο δείγμα.
                  
               
                     (235)
                  
                  
                     Η ανάλυση των μικροοικονομικών δεικτών (αποθέματα, τιμές πώλησης, κερδοφορία, ταμειακές ροές, επενδύσεις, απόδοση των επενδύσεων, ικανότητα άντλησης κεφαλαίων και μισθοί) πραγματοποιήθηκε στο επίπεδο των ενωσιακών παραγωγών του δείγματος. Η εκτίμηση βασίστηκε στις πληροφορίες τους, που επαληθεύτηκαν δεόντως κατά την επιτόπια επίσκεψη επαλήθευσης.
                  
               
                     (236)
                  
                  
                     Δεδομένου ότι μία από τις τρεις εταιρείες που συμπεριλήφθηκαν στο δείγμα δεν εκπροσωπείται από τον αιτούντα, σύμφωνα με το άρθρο 29 του βασικού κανονισμού, τα στοιχεία των πινάκων 8 έως 13 δίνονται μόνο σε εύρος τιμών, προκειμένου να διατηρηθεί ο εμπιστευτικός χαρακτήρας των ευαίσθητων επιχειρηματικών πληροφοριών.
                  
               4.5.1.   Μακροοικονομικοί δείκτες
         
         4.5.1.1.   Παραγωγή, παραγωγική ικανότητα και χρησιμοποίηση της παραγωγικής ικανότητας
         
                     (237)
                  
                  
                     Κατά την εξεταζόμενη περίοδο, η παραγωγή, η παραγωγική ικανότητα και η χρησιμοποίηση της παραγωγικής ικανότητας του κλάδου παραγωγής της Ένωσης εξελίχθηκαν ως εξής:
                     
                        Πίνακας 5
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Παραγωγή (τόνοι)
                              
                              
                                 4 402 079 
                              
                              
                                 4 404 178 
                              
                              
                                 4 769 698 
                              
                              
                                 4 752 003 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    108
                                 
                              
                              
                                 
                                    108
                                 
                              
                           
                                 Παραγωγική ικανότητα (τόνοι)
                              
                              
                                 5 076 892 
                              
                              
                                 5 113 417 
                              
                              
                                 5 361 693 
                              
                              
                                 5 339 200 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    106
                                 
                              
                              
                                 
                                    105
                                 
                              
                           
                                 Χρησιμοποίηση της παραγωγικής ικανότητας (%)
                              
                              
                                 87
                              
                              
                                 86
                              
                              
                                 89
                              
                              
                                 89
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (238)
                  
                  
                     Κατά την εξεταζόμενη περίοδο σημειώθηκε μικρή αύξηση του όγκου παραγωγής (+ 8 %) και της παραγωγικής ικανότητας (+ 5 %), ενώ η χρησιμοποίηση της παραγωγικής ικανότητας αυξήθηκε κατά 2 %, φθάνοντας το 89 %.
                  
               4.5.1.2.   Όγκος πωλήσεων και μερίδιο αγοράς στην Ένωση
         
                     (239)
                  
                  
                     Κατά την εξεταζόμενη περίοδο, οι πωλήσεις στην Ένωση από τον ενωσιακό κλάδο παραγωγής (συμπεριλαμβανομένων των δεσμευμένων συναλλαγών) εξελίχθηκαν ως εξής:
                     
                        Πίνακας 6
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Όγκος πωλήσεων (τόνοι)
                              
                              
                                 3 369 883 
                              
                              
                                 3 579 087 
                              
                              
                                 3 901 334 
                              
                              
                                 3 847 673 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    106
                                 
                              
                              
                                 
                                    116
                                 
                              
                              
                                 
                                    114
                                 
                              
                           
                                 Μερίδιο αγοράς (της ενωσιακής κατανάλωσης) (%)
                              
                              
                                 87,6
                              
                              
                                 90,2
                              
                              
                                 89,1
                              
                              
                                 84,9
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (240)
                  
                  
                     Οι πωλήσεις του ενωσιακού κλάδου παραγωγής στην αγορά της Ένωσης αυξήθηκαν κατά 14 % κατά την εξεταζόμενη περίοδο.
                  
               
                     (241)
                  
                  
                     Το μερίδιο αγοράς του ενωσιακού κλάδου παραγωγής μειώθηκε κατά 84,9 % κατά τη διάρκεια της εξεταζόμενης περιόδου.
                  
               4.5.1.3.   Απασχόληση και παραγωγικότητα
         
                     (242)
                  
                  
                     Κατά την εξεταζόμενη περίοδο, το επίπεδο απασχόλησης και η παραγωγικότητα του κλάδου παραγωγής της Ένωσης εξελίχθηκαν ως εξής:
                     
                        Πίνακας 7
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Αριθμός εργαζομένων (πλήρης απασχόληση)
                              
                              
                                 5 667 
                              
                              
                                 5 685 
                              
                              
                                 5 938 
                              
                              
                                 6 021 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    106
                                 
                              
                           
                                 Παραγωγικότητα (τόνοι ανά εργαζόμενο)
                              
                              
                                 777
                              
                              
                                 775
                              
                              
                                 803
                              
                              
                                 789
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    103
                                 
                              
                              
                                 
                                    102
                                 
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (243)
                  
                  
                     Τόσο η απασχόληση όσο και η παραγωγικότητα του εργατικού δυναμικού των παραγωγών της Ένωσης, εκφραζόμενη ως παραγωγή (τόνοι) ανά απασχολούμενο ετησίως, αυξήθηκε κατά την εξεταζόμενη περίοδο. Οι συγκεκριμένες αυξήσεις αντικατοπτρίζουν τη συνολική αύξηση της παραγωγής και του όγκου των πωλήσεων.
                  
               4.5.1.4.   Ανάπτυξη
         
                     (244)
                  
                  
                     Ο ενωσιακός κλάδος παραγωγής κατόρθωσε να επωφεληθεί από την ανάπτυξη στην αγορά της Ένωσης, ακόμη και αν οι εγκαταστάσεις που επηρεάστηκαν περισσότερο από τη χαμηλότερη χρησιμοποίηση της παραγωγικής ικανότητας που παρατηρήθηκε κατά την αρχική έρευνα βρίσκονται ακόμη σε φάση ανάκαμψης. Ο ενωσιακός κλάδος παραγωγής της Ένωσης διατηρούσε σημαντικά μερίδια αγοράς καθ' όλη τη διάρκεια της εξεταζόμενης περιόδου.
                  
               4.5.1.5.   Μέγεθος της επιδότησης και ανάκαμψη από τις επιπτώσεις προηγούμενων επιδοτήσεων
         
                     (245)
                  
                  
                     Η πρακτική επιδοτήσεων συνεχίστηκε κατά τη διάρκεια της περιόδου της έρευνας επανεξέτασης σε σημαντικό επίπεδο, όπως εξηγείται στο τμήμα 3 ανωτέρω. Σημειώνεται ότι οι τιμές πώλησης των Κινέζων παραγωγών ήταν σημαντικά χαμηλότερες σε σχέση με τον ενωσιακό κλάδο παραγωγής και ότι ο ενωσιακός κλάδος παραγωγής βρίσκεται ακόμη σε ευάλωτη κατάσταση.
                  
               
                     (246)
                  
                  
                     Δεδομένου ότι ο όγκος των εισαγωγών που αποτελούν αντικείμενο επιδοτήσεων από την Κίνα ήταν πολύ χαμηλότερος σε σχέση με την αρχική περίοδο έρευνας, η Επιτροπή κατέληξε στο συμπέρασμα ότι ο αντίκτυπος του μεγέθους του περιθωρίου αντιστάθμισης στον ενωσιακό κλάδο παραγωγής ήταν σημαντικά λιγότερο έντονος σε σχέση με την αρχική έρευνα.
                  
               4.5.2.   Μικροοικονομικοί δείκτες
         
         4.5.2.1.   Αποθέματα
         
                     (247)
                  
                  
                     Κατά την εξεταζόμενη περίοδο, τα επίπεδα αποθεμάτων των ενωσιακών παραγωγών του δείγματος εξελίχθηκαν ως εξής:
                     
                        Πίνακας 8
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Αποθέματα (τόνοι)
                              
                              
                                 68 500  - 71 500 
                              
                              
                                 52 000  - 55 000 
                              
                              
                                 72 000  - 75 000 
                              
                              
                                 83 000  - 86 000 
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    77
                                 
                              
                              
                                 
                                    106
                                 
                              
                              
                                 
                                    120
                                 
                              
                           
                                 
                                    Πηγή: Επαληθευμένες απαντήσεις των ενωσιακών παραγωγών του δείγματος στο ερωτηματολόγιο
                              
                           
               
                     (248)
                  
                  
                     Οι παραγωγοί της Ένωσης αύξησαν το απόθεμά τους κατά την εξεταζόμενη περίοδο. Ο συγκεκριμένος δείκτης, ωστόσο, δεν θεωρείται ιδιαίτερα σημαντικός για την αξιολόγηση της οικονομικής κατάστασης των παραγωγών της Ένωσης. Η παραγωγή ΠΧΟΕ γίνεται ως επί το πλείστον βάσει παραγγελιών. Σε κάθε περίπτωση, τα αποθέματα αντιπροσωπεύουν μόνο το 2 % των συνολικών πωλήσεων κατά τη διάρκεια της περιόδου της έρευνας επανεξέτασης.
                  
               4.5.2.2.   Μέσες μοναδιαίες τιμές πώλησης στην Ένωση και κόστος παραγωγής
         
                     (249)
                  
                  
                     Κατά την εξεταζόμενη περίοδο, οι μέσες μοναδιαίες τιμές πώλησης σε μη συνδεδεμένους πελάτες στην Ένωση και το μέσο μοναδιαίο κόστος παραγωγής των ενωσιακών παραγωγών του δείγματος παρουσίασαν την κατωτέρω εξέλιξη:
                     
                        Πίνακας 9
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Μέση τιμή πωλήσεων ανά μονάδα σε μη συνδεδεμένα μέρη (EUR/τόνο)
                              
                              
                                 805 - 820
                              
                              
                                 760 - 775
                              
                              
                                 740 - 755
                              
                              
                                 895 - 910
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    94
                                 
                              
                              
                                 
                                    92
                                 
                              
                              
                                 
                                    111
                                 
                              
                           
                                 Μοναδιαίο κόστος παραγωγής (EUR/τόνο)
                              
                              
                                 800 - 850
                              
                              
                                 750 - 800
                              
                              
                                 650 - 730
                              
                              
                                 850 - 900
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    94
                                 
                              
                              
                                 
                                    87
                                 
                              
                              
                                 
                                    106
                                 
                              
                           
                                 
                                    Πηγή: Επαληθευμένες απαντήσεις των ενωσιακών παραγωγών του δείγματος στο ερωτηματολόγιο
                              
                           
               
                     (250)
                  
                  
                     Κατά την εξεταζόμενη περίοδο, ο ενωσιακός κλάδος παραγωγής κατόρθωσε να αυξήσει τις τιμές πώλησης κατά 11 %. Μετά τις μειώσεις τιμών μεταξύ του 2014 και του 2015 και, εν συνεχεία, μεταξύ του 2015 και του 2016, οι τιμές αυξήθηκαν και πάλι μεταξύ του 2016 και του 2017. Τόσο οι μειώσεις όσο και η αύξηση συνδέονται στενά με τις μεταβολές των τιμών των πρώτων υλών.
                  
               4.5.2.3.   Κερδοφορία και ταμειακές ροές
         
            Πίνακας 10
         
         
                      
                  
                  
                     2014
                  
                  
                     2015
                  
                  
                     2016
                  
                  
                     ΠΕΕ
                  
               
                     Κερδοφορία (%)
                  
                  
                     – 1,5 – 0
                  
                  
                     – 0,5 – 1
                  
                  
                     2,5 – 4
                  
                  
                     3,5 – 5
                  
               
                     
                        Δείκτης (2014 = 100)
                     
                  
                  
                     
                        –100
                     
                  
                  
                     
                        101
                     
                  
                  
                     
                        413
                     
                  
                  
                     
                        506
                     
                  
               
                     
                        Πηγή: Επαληθευμένες απαντήσεις των ενωσιακών παραγωγών του δείγματος στο ερωτηματολόγιο
                  
               
                     (251)
                  
                  
                     Η Επιτροπή καθόρισε την κερδοφορία για τους ενωσιακούς παραγωγούς του δείγματος εκφράζοντας το προ φόρων κέρδος των πωλήσεων του ομοειδούς προϊόντος σε μη συνδεδεμένους πελάτες εντός της Ένωσης ως ποσοστό του κύκλου εργασιών των εν λόγω πωλήσεων. Οι καθαρές ταμειακές ροές είναι η ικανότητα των ενωσιακών παραγωγών για αυτοχρηματοδότηση των δραστηριοτήτων τους.
                  
               
                     (252)
                  
                  
                     Κατά τη διάρκεια της υπό εξέταση περιόδου, ο ενωσιακός κλάδος παραγωγής σταμάτησε να καταγράφει ζημίες. Η βελτίωση της κερδοφορίας σχετίστηκε σαφώς με το γεγονός ότι ο ενωσιακός κλάδος παραγωγής κατάφερε να αυξήσει τις πωλήσεις και τον όγκο παραγωγής του, καθώς και τις τιμές πώλησης κατά την περίοδο μετά την επιβολή των αρχικών μέτρων. Ωστόσο, η κερδοφορία παρέμεινε κάτω από τον στόχο ως προς το κέρδος που θεωρήθηκε υγιές και βιώσιμο κατά την αρχική έρευνα (ήτοι 6,7 %).
                     
                        Πίνακας 11
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 Ταμειακές ροές (EUR)
                              
                              
                                 – 18 000 000  – (– 15 000 000 )
                              
                              
                                 28 000 000  – 31 000 000 
                              
                              
                                 30 000 000  – 34 000 000 
                              
                              
                                 34 000 000  – 37 000 000 
                              
                           
                                 
                                    Δείκτης (2014 = 100)
                                 
                              
                              
                                 
                                    – 100
                                 
                              
                              
                                 
                                    273
                                 
                              
                              
                                 
                                    295
                                 
                              
                              
                                 
                                    311
                                 
                              
                           
                                 
                                    Πηγή: Επαληθευμένες απαντήσεις των ενωσιακών παραγωγών του δείγματος στο ερωτηματολόγιο
                              
                           
               
                     (253)
                  
                  
                     Κατά την εξεταζόμενη περίοδο, η εξέλιξη των ταμειακών ροών αντανακλά κυρίως την εξέλιξη της συνολικής κερδοφορίας του ενωσιακού κλάδου παραγωγής.
                  
               4.5.2.4.   Επενδύσεις, απόδοση των επενδύσεων και ικανότητα άντλησης κεφαλαίου
         
            Πίνακας 12
         
         
                      
                  
                  
                     2014
                  
                  
                     2015
                  
                  
                     2016
                  
                  
                     ΠΕΕ
                  
               
                     Επενδύσεις (EUR)
                  
                  
                     12 000 000  – 17 000 000 
                  
                  
                     20 000 000  – 25 000 000 
                  
                  
                     27 000 000  – 32 000 000 
                  
                  
                     25 000 000  – 30 000 000 
                  
               
                     
                        Δείκτης (2014 = 100)
                     
                  
                  
                     
                        100
                     
                  
                  
                     
                        159
                     
                  
                  
                     
                        200
                     
                  
                  
                     
                        180
                     
                  
               
                     Απόδοση των επενδύσεων (καθαρό ενεργητικό) (%)
                  
                  
                     – 2,2
                  
                  
                     0,0
                  
                  
                     7,0
                  
                  
                     11,0
                  
               
                     
                        Πηγή: Επαληθευμένες απαντήσεις των ενωσιακών παραγωγών του δείγματος στο ερωτηματολόγιο
                  
               
                     (254)
                  
                  
                     Κατά την εξεταζόμενη περίοδο, ο ενωσιακός κλάδος παραγωγής, ο οποίος είναι υψηλής έντασης κεφαλαίου, πραγματοποίησε τακτικές επενδύσεις για τη βελτιστοποίηση και την αναβάθμιση των υφιστάμενων μηχανημάτων παραγωγής. Επιπλέον, έγιναν σημαντικές επενδύσεις για τη συμμόρφωση με τις νομικές απαιτήσεις για την προστασία του περιβάλλοντος και την αυξημένη ασφάλεια. Ανάλογα με την εταιρεία, πραγματοποιήθηκαν επενδύσεις με στόχο τη μείωση του κόστους, τη βελτιστοποίηση της χρήσης ενέργειας και/ή την ανακαίνιση των εγκαταστάσεων που επηρεάστηκαν αρνητικά από τη χαμηλότερη χρησιμοποίηση της παραγωγικής ικανότητας που παρατηρήθηκε κατά την αρχική περίοδο έρευνας.
                  
               
                     (255)
                  
                  
                     Η απόδοση επενδύσεων είναι το ποσοστό κέρδους επί της καθαρής λογιστικής αξίας των επενδύσεων. Η απόδοση των επενδύσεων κατά την εξεταζόμενη περίοδο ακολούθησε στενά την τάση της κερδοφορίας.
                  
               
                     (256)
                  
                  
                     Από την επιβολή των μέτρων βελτιώθηκε η ικανότητα άντλησης κεφαλαίων.
                  
               4.5.2.5.   Μισθοί
         
            Πίνακας 13
         
         
                      
                  
                  
                     2014
                  
                  
                     2015
                  
                  
                     2016
                  
                  
                     ΠΕΕ
                  
               
                     Κόστος εργασίας ανά εργαζόμενο (σε ευρώ)
                  
                  
                     63 000  - 72 000 
                  
                  
                     63 000  - 72 000 
                  
                  
                     64 000  - 73 000 
                  
                  
                     64 000  - 73 000 
                  
               
                     
                        Δείκτης (2014 = 100)
                     
                  
                  
                     
                        100
                     
                  
                  
                     
                        101
                     
                  
                  
                     
                        102
                     
                  
                  
                     
                        102
                     
                  
               
                     
                        Πηγή: Επαληθευμένες απαντήσεις των ενωσιακών παραγωγών του δείγματος στο ερωτηματολόγιο
                  
               
                     (257)
                  
                  
                     Το μέσο επίπεδο των μισθών αυξήθηκε ελαφρώς κατά την εξεταζόμενη περίοδο, αλλά λιγότερο από το μοναδιαίο κόστος παραγωγής.
                  
               4.6.   Συμπέρασμα
         
         
                     (258)
                  
                  
                     Η ανάλυση της ζημίας δείχνει ότι η κατάσταση του ενωσιακού κλάδου παραγωγής βελτιώθηκε σημαντικά κατά την εξεταζόμενη περίοδο. Η επιβολή των οριστικών αντισταθμιστικών μέτρων τον Μάρτιο του 2013 επέτρεψε στον ενωσιακό κλάδο παραγωγής να ανακάμψει αργά αλλά σταθερά από τις ζημιογόνες επιπτώσεις της πρακτικής των επιδοτήσεων. Το γεγονός ότι ο ενωσιακός κλάδος παραγωγής επωφελήθηκε σημαντικά από τα μέτρα αποδεικνύεται, μεταξύ άλλων, από την αύξηση της παραγωγής και των όγκων πωλήσεων της Ένωσης, από τις θετικές ταμειακές ροές και την απόδοση των επενδύσεων, τις γενικά υψηλότερες τιμές πώλησης σε σχέση με το κόστος μοναδιαίας παραγωγής προϊόντος, την ελάχιστη αύξηση τους κόστους εργασίας και τη σημαντικά βελτιωμένη κερδοφορία.
                  
               
                     (259)
                  
                  
                     Ωστόσο, ακόμη και αν ο ενωσιακός κλάδος παραγωγής έχει ανακάμψει σε μεγάλο βαθμό από την προηγούμενη ζημία και φαίνεται ότι βρίσκεται στη σωστή κατεύθυνση για να βελτιώσει περαιτέρω την κατάστασή του μακροπρόθεσμα, εξακολουθεί να βρίσκεται σε ευάλωτη κατάσταση λόγω της περιορισμένης κερδοφορίας του, η οποία παραμένει κάτω από τον στόχο για το κέρδος.
                  
               5.   ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ
         
         
                     (260)
                  
                  
                     Όπως φαίνεται στο τμήμα 4.6 ανωτέρω, ο ενωσιακός κλάδος παραγωγής έχει ανακάμψει σε μεγάλο βαθμό από την προηγούμενη ζημία που προκλήθηκε από τις κινεζικές εισαγωγές που αποτελούσαν αντικείμενο επιδοτήσεων. Ωστόσο, στο παρόν τμήμα θα εξεταστεί κατά πόσον η επισφαλής κατάσταση του ενωσιακού κλάδου παραγωγής θα επιδεινωθεί περαιτέρω, οδηγώντας σε επανάληψη της σημαντικής ζημίας σε περίπτωση που επιτραπεί η λήξη του μέτρου.
                  
               5.1.   Αντίκτυπος του προβλεπόμενου όγκου εισαγωγών και επιπτώσεις στις τιμές σε περίπτωση κατάργησης των μέτρων
         
         
                     (261)
                  
                  
                     Εάν καταργηθούν τα μέτρα, ο όγκος των εισαγωγών από την Κίνα αναμένεται να αυξηθεί δραματικά. Υπενθυμίζεται ότι οι εισαγωγές κατά την αρχική περίοδο έρευνας ανήλθαν σε περισσότερους από 702 000 τόνους, ενώ ανήλθαν σε 6 338 τόνους κατά την περίοδο της έρευνας επανεξέτασης.
                  
               
                     (262)
                  
                  
                     Η πλεονάζουσα παραγωγική ικανότητα της Κίνας στην παραγωγή χάλυβα είναι παγιωμένη (80). Ο αιτών υπέβαλε στοιχεία από την Plantfacts, σύμφωνα με τα οποία η παραγωγική ικανότητα ΠΧΟΕ της Κίνας ανέρχεται σε 7 εκατομμύρια τόνους (ήτοι 4 φορές περισσότερο από τη φαινόμενη κατανάλωση ΠΧΟΕ της Κίνας). Η συγκεκριμένη εκτίμηση φαίνεται να είναι συντηρητική. Ο αιτών υπέβαλε επίσης λεπτομερείς πληροφορίες από το 2013, σύμφωνα με τις οποίες η Κινεζική Ένωση Σιδήρου και Χάλυβα δημοσίευσε ότι η παραγωγική ικανότητα επιχρωματισμένου χάλυβα της Κίνας ανήλθε σχεδόν σε 40 εκατομμύρια τόνους το ίδιο έτος.
                  
               
                     (263)
                  
                  
                     Αν και οι όγκοι των εξαγωγών από την Κίνα προς την Ένωση συρρικνώθηκαν μετά την επιβολή των αρχικών μέτρων, οι Κινέζοι παραγωγοί παράγουν σημαντικούς όγκους του υπό επανεξέταση προϊόντος και εξάγουν ποσοστό που υπερβαίνει το 80 %. Σύμφωνα με τα στοιχεία που δημοσίευσε η World Steel Association, η Κίνα παρήγαγε περισσότερα από 8 εκατομμύρια τόνους ΠΧΟΕ ετησίως κατά τα έτη 2013-2014. Μία από τις εταιρείες που υποστήριξαν την καταγγελία υπέβαλε στοιχεία από το China Metallurgical Newsletter του China Metallurgical Information and Standardization Research Institute και του Metallurgical Council of the China Council for the Promotion of International Trade, τα οποία υποδεικνύουν ότι η Κίνα παρήγαγε περίπου 8 εκατομμύρια τόνους ΠΧΟΕ ετησίως κατά τα έτη 2015-2017. Σύμφωνα με την ίδια παρατήρηση του εν λόγω αιτούντος, εκτιμάται ότι κατά την περίοδο 2015-2017 η φαινόμενη κατανάλωση των κινεζικών ΠΧΟΕ κυμάνθηκε μεταξύ 1 000 000 και 1 800 000 εκατομμυρίων τόνων ετησίως.
                  
               
                     (264)
                  
                  
                     Ωστόσο, όσο σημαντικές και αν είναι οι εξαγωγικές αγορές για την κινεζική βιομηχανία, η Κίνα αντιμετωπίζει όλο και περισσότερες δυσκολίες στην πρόσβαση σε αυτές. Μεταξύ 2016 και 2018 χώρες όπως η Ινδία, η Μαλαισία, το Βιετνάμ, το Πακιστάν ή η Τουρκία επέβαλαν μέτρα εμπορικής άμυνας που επηρεάζουν τα ΠΧΟΕ καταγωγής Κίνας. Όσον αφορά τις ΗΠΑ, από τον Ιανουάριο του 2018 στον χάλυβα (συμπεριλαμβανομένου του ΠΧΟΕ) καταγωγής από πολλές χώρες, συμπεριλαμβανομένης της Κίνας, επιβάλλεται δασμός ύψους 25 % (81).
                  
               
                     (265)
                  
                  
                     Η Ένωση αποτελεί τη μεγαλύτερη αγορά ΠΧΟΕ μετά τις χώρες της Ασίας και της Βόρειας/Κεντρικής Αμερικής.
                  
               
                     (266)
                  
                  
                     Η κινεζική βάση δεδομένων δείχνει ότι κατά το πρόσφατο παρελθόν η Κίνα εξήγαγε σημαντικούς όγκους σε χώρες εκτός της Ένωσης σε χαμηλές τιμές. Το 2017 οι κινεζικές τιμές σε επίπεδο FOB στην Ένωση ήταν κατά 10,5 % υψηλότερες σε σχέση με την Κορέα, την κυριότερη εξαγωγική αγορά της Κίνας για το συγκεκριμένο προϊόν. Κατά την περίοδο της έρευνας επανεξέτασης, οι όγκοι που εξήχθησαν σε χώρες εκτός της Ένωσης ήταν μεγαλύτεροι από τη συνολική παραγωγή του ενωσιακού κλάδου παραγωγής και τη φαινόμενη κατανάλωση στην Ένωση. Λόγω της ελκυστικότητας της αγοράς της Ένωσης όσον αφορά την τιμολόγηση, τον ανοικτό χαρακτήρα (δεν υπάρχουν τελωνειακοί δασμοί για το συγκεκριμένο προϊόν) και την αυξημένη φαινόμενη κατανάλωση, θεωρείται ότι εάν τερματιστούν τα μέτρα, οι Κινέζοι εξαγωγείς είναι πιθανό να κατευθύνουν εκ νέου σημαντικούς όγκους ΠΧΟΕ στην πιο προσοδοφόρα αγορά της Ένωσης. Το γεγονός ότι η Ένωση ενέκρινε πρόσφατα μέτρα διασφάλισης για ορισμένα προϊόντα χάλυβα, συμπεριλαμβανομένου του ΠΧΟΕ, δεν αλλάζει το συγκεκριμένο συμπέρασμα. Οι όγκοι των εισαγωγών στο πλαίσιο των δασμολογικών ποσοστώσεων καθορίζονται σε επίπεδα που επιτρέπουν στην Κίνα να εξάγει σημαντικές ποσότητες ΠΧΟΕ.
                  
               
                     (267)
                  
                  
                     Επιπλέον, όπως περιγράφεται στο τμήμα 4.3.2, οι τιμές των κινεζικών εισαγωγών στην αγορά της Ένωσης ήταν σημαντικά χαμηλότερες από τις τιμές των παραγωγών της Ένωσης κατά την περίοδο της έρευνας επανεξέτασης, ιδίως λαμβάνοντας υπόψη τις επιπτώσεις των αντισταθμιστικών δασμών.
                  
               
                     (268)
                  
                  
                     Η αγορά των ΠΧΟΕ είναι ιδιαιτέρως ανταγωνιστική όσον αφορά τις τιμές, καθώς ο ανταγωνισμός λαμβάνει χώρα κυρίως με βάση τις τιμές. Η ενδεχόμενη πίεση στις τιμές του ενωσιακού κλάδου παραγωγής επιδεινώνεται περαιτέρω από το γεγονός ότι, σύμφωνα με την αίτηση, οι κινεζικές πωλήσεις συνήθως πραγματοποιούνται για σχετικά μεγάλες ποσότητες. Εάν οι εισαγωγές φθηνών προϊόντων που αποτελούν αντικείμενο επιδοτήσεων πωλούνται σε σημαντικές ποσότητες στην αγορά της Ένωσης, οι παραγωγοί της Ένωσης θα χάσουν μεγάλους όγκους πωλήσεων. Η ικανότητα άντλησης κεφαλαίων και επενδύσεων θα μπορούσε να παρακωλυθεί εάν η κερδοφορία των παραγωγών της Ένωσης μειωθεί περαιτέρω ή εάν καταστεί αρνητική.
                  
               5.2.   Συμπέρασμα
         
         
                     (269)
                  
                  
                     Ως εκ τούτου, η Επιτροπή κατέληξε στο συμπέρασμα ότι η κατάργηση των μέτρων στις εισαγωγές από την Κίνα ενδεχομένως να οδηγήσει σε επανάληψη της ζημίας στον ενωσιακό κλάδο παραγωγής.
                  
               6.   ΤΟ ΣΥΜΦΕΡΟΝ ΤΗΣ ΕΝΩΣΗΣ
         
         6.1.   Εισαγωγή
         
         
                     (270)
                  
                  
                     Σύμφωνα με το άρθρο 31 του βασικού κανονισμού, εξετάστηκε αν η διατήρηση των ισχυόντων μέτρων επιδοτήσεων θα ήταν αντίθετη προς το συμφέρον της Ένωσης συνολικά. Ο καθορισμός του συμφέροντος της Ένωσης βασίστηκε στην εκτίμηση των διαφόρων επιμέρους συμφερόντων, δηλαδή των συμφερόντων, αφενός, του ενωσιακού κλάδου παραγωγής και, αφετέρου, των εισαγωγέων και των χρηστών.
                  
               
                     (271)
                  
                  
                     Θα πρέπει να υπενθυμιστεί ότι, στην αρχική έρευνα, είχε κριθεί ότι η θέσπιση μέτρων δεν είναι αντίθετη προς το συμφέρον της Ένωσης. Επιπλέον, το γεγονός ότι η παρούσα έρευνα αποτελεί επανεξέταση, δηλαδή αναλύει μια κατάσταση στην οποία έχουν ήδη εφαρμοστεί μέτρα επιδοτήσεων, επιτρέπει την αξιολόγηση τυχόν αδικαιολόγητου αρνητικού αντικτύπου που είχαν τα ισχύοντα μέτρα επιδοτήσεων στα ενδιαφερόμενα μέρη.
                  
               
                     (272)
                  
                  
                     Βάσει αυτών, εξετάστηκε κατά πόσον, παρά τα συμπεράσματα σχετικά με την πιθανότητα συνέχισης της πρακτικής επιδοτήσεων και της επανάληψης της ζημίας, θα μπορούσε να εξαχθεί το συμπέρασμα ότι η διατήρηση της ισχύος των μέτρων στη συγκεκριμένη περίπτωση αντίκειται προς το συμφέρον της Ένωσης.
                  
               6.2.   Το συμφέρον του ενωσιακού κλάδου παραγωγής
         
         
                     (273)
                  
                  
                     Η έρευνα κατέδειξε ότι, σε περίπτωση λήξης της ισχύος των μέτρων, η εξέλιξη αυτή θα είχε πιθανότατα σημαντικό αρνητικό αντίκτυπο στον ενωσιακό κλάδο παραγωγής. Η κατάσταση του ενωσιακού κλάδου παραγωγής θα επιδεινωθεί άμεσα από την άποψη του χαμηλότερου όγκου πωλήσεων και των τιμών πώλησης, με αποτέλεσμα τη σημαντική μείωση της κερδοφορίας. Η συνέχιση της επιβολής των μέτρων θα επέτρεπε στον ενωσιακό κλάδο παραγωγής να αξιοποιήσει περαιτέρω το δυναμικό του σε μια αγορά της Ένωσης με ισότιμους όρους ανταγωνισμού.
                  
               
                     (274)
                  
                  
                     Για τον λόγο αυτό, η διατήρηση των ισχυόντων αντισταθμιστικών μέτρων είναι προς το συμφέρον του ενωσιακού κλάδου παραγωγής.
                  
               6.3.   Το συμφέρον των εισαγωγέων
         
         
                     (275)
                  
                  
                     Όπως αναφέρεται στην αιτιολογική σκέψη 18 παραπάνω, ζητήθηκε από εννέα γνωστούς εισαγωγείς να συνεργαστούν. Κανείς δεν αναγγέλθηκε ή δεν συνεργάστηκε με κανέναν τρόπο στην έρευνα.
                  
               
                     (276)
                  
                  
                     Υπενθυμίζεται ότι στην αρχική έρευνα διαπιστώθηκε ότι, λόγω των κερδών και των πηγών εφοδιασμού των εισαγωγέων, τυχόν αρνητικές επιπτώσεις από την επιβολή μέτρων στους εισαγωγείς, εάν υπάρχουν, δεν θα ήταν δυσανάλογες.
                  
               
                     (277)
                  
                  
                     Στην παρούσα έρευνα δεν υπάρχουν αποδείξεις στον φάκελο που να δείχνουν το αντίθετο και, συνεπώς, μπορεί να επιβεβαιωθεί αντίστοιχα ότι τα ισχύοντα μέτρα δεν είχαν ουσιαστικές αρνητικές επιπτώσεις στην οικονομική κατάσταση των εισαγωγέων και ότι η συνέχιση των μέτρων δεν θα τους επηρεάσει αρνητικά.
                  
               6.4.   Το συμφέρον των χρηστών
         
         
                     (278)
                  
                  
                     Στο πλαίσιο της παρούσας έρευνας ζητήθηκε από περίπου εξήντα γνωστούς χρήστες να συνεργαστούν. Κανένας χρήστης δεν αναγγέλθηκε ή δεν συνεργάστηκε με κανέναν τρόπο στην έρευνα.
                  
               
                     (279)
                  
                  
                     Υπενθυμίζεται ότι στην αρχική έρευνα δέκα χρήστες υπέβαλαν απαντήσεις στο ερωτηματολόγιο. Τη συγκεκριμένη περίοδο διαπιστώθηκε ότι, λόγω των κερδών και των πηγών εφοδιασμού των χρηστών, οι επιπτώσεις από την επιβολή μέτρων στους χρήστες, εάν υπάρχουν, δεν θα ήταν δυσανάλογες.
                  
               
                     (280)
                  
                  
                     Κατά την τρέχουσα έρευνα δεν υπάρχουν στοιχεία που να αποδεικνύουν ότι τα ισχύοντα μέτρα τους επηρέασαν αρνητικά. Στην πραγματικότητα, ο αιτών υπέβαλε στοιχεία που αποδεικνύουν ότι βασικοί χρήστες παρατήρησαν βελτίωση της κερδοφορίας κατά την εξεταζόμενη περίοδο. Σύμφωνα με την αίτηση, τα ισχύοντα μέτρα δεν έχουν σημαντικό αντίκτυπο στους χρήστες και τους καταναλωτές, δεδομένου ότι τα ΠΧΟΕ αντιπροσωπεύουν αμελητέο μέρος του κόστους των κατάντη προϊόντων (π.χ. 0,42 EUR του κόστους κατασκευής πλυντηρίου ρούχων ή 0,4 % της επένδυσης ενός κενού κτιρίου εργοστασίου).
                  
               
                     (281)
                  
                  
                     Σε αυτήν τη βάση επιβεβαιώθηκε ότι τα ισχύοντα μέτρα δεν είχαν ουσιαστικές αρνητικές επιπτώσεις στην οικονομική κατάσταση των χρηστών και ότι η συνέχιση των μέτρων δεν θα τους επηρεάσει αρνητικά.
                  
               6.5.   Συμπέρασμα
         
         
                     (282)
                  
                  
                     Κατά συνέπεια, η Επιτροπή κατέληξε στο συμπέρασμα ότι δεν υπάρχουν επιτακτικοί λόγοι που να άπτονται του συμφέροντος της Ένωσης για τη μη διατήρηση των οριστικών αντισταθμιστικών μέτρων σε εισαγωγές ΠΧΟΕ καταγωγής ΛΔΚ.
                  
               7.   ΑΝΤΙΣΤΑΘΜΙΣΤΙΚΑ ΜΕΤΡΑ
         
         
                     (283)
                  
                  
                     Από τα ανωτέρω συνάγεται ότι, σύμφωνα με το άρθρο 18 του βασικού κανονισμού, θα πρέπει να διατηρηθούν τα αντισταθμιστικά μέτρα που εφαρμόζονται στις εισαγωγές ορισμένων προϊόντων χάλυβα με οργανική επικάλυψη καταγωγής Κίνας.
                  
               
                     (284)
                  
                  
                     Μια εταιρεία μπορεί να ζητήσει την εφαρμογή των ατομικών δασμολογικών αντισταθμιστικών συντελεστών σε περίπτωση αλλαγής της επωνυμίας της. Το αίτημα πρέπει να απευθύνεται στην Επιτροπή (82). Το αίτημα πρέπει να περιέχει όλες τις σχετικές πληροφορίες με τις οποίες μπορεί να καταδειχθεί ότι η αλλαγή δεν θίγει το δικαίωμα της εταιρείας να επωφελείται από τον δασμολογικό συντελεστή που εφαρμόζεται σε αυτήν. Εάν η αλλαγή επωνυμίας της εταιρείας δεν επηρεάζει το δικαίωμά της να επωφελείται από τον δασμολογικό συντελεστή που εφαρμόζεται σε αυτήν, θα δημοσιεύεται ανακοίνωση σχετικά με την αλλαγή επωνυμίας στην Επίσημη Εφημερίδα της Ευρωπαϊκής Ένωσης.
                  
               
                     (285)
                  
                  
                     Σύμφωνα με το άρθρο 109 του κανονισμού (ΕΕ, Ευρατόμ) 2018/1046 (83), για τα ποσά που πρέπει να επιστραφούν σύμφωνα με απόφαση του Δικαστηρίου της Ευρωπαϊκής Ένωσης,ισχύει το επιτόκιο που εφαρμόζεται από την Ευρωπαϊκή Κεντρική Τράπεζα κατά τις κύριες πράξεις της επαναχρηματοδότησης, όπως αυτό δημοσιεύεται στη σειρά C της Επίσημης Εφημερίδας της Ευρωπαϊκής Ένωσης την πρώτη ημερολογιακή ημέρα κάθε μήνα.
                  
               
                     (286)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε δυνάμει του άρθρου 15 παράγραφος 1 του κανονισμού (ΕΕ) 2016/1036,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Επιβάλλεται οριστικός αντισταθμιστικός δασμός στις εισαγωγές ορισμένων προϊόντων χάλυβα με οργανική επικάλυψη, ήτοι πλατέα προϊόντα έλασης από μη κεκραμένο και κεκραμένο χάλυβα (μη συμπεριλαμβανομένου του ανοξείδωτου χάλυβα) που είναι βαμμένα, βερνικωμένα ή επικαλυμμένα με πλαστικά τουλάχιστον από τη μία πλευρά, εξαιρούμενων των λεγόμενων «πετασμάτων σάντουιτς» όπως αυτά που χρησιμοποιούνται σε οικοδομικές εφαρμογές και τα οποία αποτελούνται από δύο εξωτερικά μεταλλικά φύλλα που περικλείουν έναν σταθεροποιητικό πυρήνα από μονωτικό υλικό ανάμεσά τους, και εξαιρούμενων των προϊόντων με τελική επένδυση από σκόνες ψευδαργύρου (βαφή πλούσια σε ψευδάργυρο, με ελάχιστη περιεκτικότητα σε ψευδάργυρο κατά βάρος 70 % ή περισσότερο), καθώς και εξαιρουμένων των προϊόντων αυτών με υπόστρωμα με μεταλλική επικάλυψη χρωμίου ή κασσίτερου, που υπάγονται επί του παρόντος στους κωδικούς ΣΟ ex 7210 70 80, ex 7212 40 80, ex 7225 99 00, ex 7226 99 70 (κωδικοί TARIC 7210708011, 7210708091, 7212408001, 7212408021, 7212408091, 7225990011, 7225990091, 7226997011 και 7226997091) και είναι καταγωγής Λαϊκής Δημοκρατίας της Κίνας.
            
            
               2.   Ο συντελεστής του οριστικού αντισταθμιστικού δασμού που εφαρμόζεται επί της καθαρής, «ελεύθερης στα σύνορα της Ένωσης» τιμής, πριν από την καταβολή δασμού, για το προϊόν που περιγράφεται στην παράγραφο 1 και παράγεται από τις εταιρείες που αναφέρονται κατωτέρω, καθορίζεται ως εξής:
               
                           Εταιρεία
                        
                        
                           Δασμός (%)
                        
                        
                           Πρόσθετος κωδικός TARIC
                        
                     
                           Union Steel China
                        
                        
                           13,7
                        
                        
                           B311 
                        
                     
                           Zhangjiagang Panhua Steel Strip Co., Ltd, Chongqing Wanda Steel Strip Co., Ltd, και Zhangjiagang Free Trade Zone Jiaxinda International Trade Co., Ltd.
                        
                        
                           29,7
                        
                        
                           B312 
                        
                     
                           Zhejiang Huadong Light Steel Building Material Co. Ltd και Hangzhou P.R.P.T. Metal Material Company, Ltd.
                        
                        
                           23,8
                        
                        
                           B313 
                        
                     
                           Angang Steel Company Limited
                        
                        
                           26,8
                        
                        
                           B314 
                        
                     
                           Anyang Iron Steel Co., Ltd.
                        
                        
                           26,8
                        
                        
                           B315 
                        
                     
                           Baoshan Iron & Steel Co., Ltd.
                        
                        
                           26,8
                        
                        
                           B316 
                        
                     
                           Baoutou City Jialong Metal Works Co., Ltd.
                        
                        
                           26,8
                        
                        
                           B317 
                        
                     
                           Changshu Everbright Material Technology Co., Ltd.
                        
                        
                           26,8
                        
                        
                           B318 
                        
                     
                           Changzhou Changsong Metal Composite Material Co., Ltd.
                        
                        
                           26,8
                        
                        
                           B319 
                        
                     
                           Cibao Modern Steel Sheet Jiangsu Co., Ltd.
                        
                        
                           26,8
                        
                        
                           B320 
                        
                     
                           Inner Mongolia Baotou Steel Union Co., Ltd.
                        
                        
                           26,8
                        
                        
                           B321 
                        
                     
                           Jiangyin Ninesky Technology Co., Ltd.
                        
                        
                           26,8
                        
                        
                           B322 
                        
                     
                           Jiangyin Zhongjiang Prepainted Steel Mfg Co., Ltd.
                        
                        
                           26,8
                        
                        
                           B323 
                        
                     
                           Jigang Group Co., Ltd.
                        
                        
                           26,8
                        
                        
                           B324 
                        
                     
                           Maanshan Iron&Steel Company Limited
                        
                        
                           26,8
                        
                        
                           B325 
                        
                     
                           Qingdao Hangang Color Coated Sheet Co., Ltd.
                        
                        
                           26,8
                        
                        
                           B326 
                        
                     
                           Shandong Guanzhou Co., Ltd.
                        
                        
                           26,8
                        
                        
                           B327 
                        
                     
                           Shenzen Sino Master Steel Sheet Co., Ltd.
                        
                        
                           26,8
                        
                        
                           B328 
                        
                     
                           Tangshan Iron And Steel Group Co., Ltd.
                        
                        
                           26,8
                        
                        
                           B329 
                        
                     
                           Tianjin Xinyu Color Plate Co., Ltd.
                        
                        
                           26,8
                        
                        
                           B330 
                        
                     
                           Wuhan Iron And Steel Company Limited
                        
                        
                           26,8
                        
                        
                           B331 
                        
                     
                           Wuxi Zhongcai New Materials Co., Ltd.
                        
                        
                           26,8
                        
                        
                           B332 
                        
                     
                           Xinyu Iron And Steel Co., Ltd.
                        
                        
                           26,8
                        
                        
                           B333 
                        
                     
                           Zhejiang Tiannu Color Steel Co., Ltd.
                        
                        
                           26,8
                        
                        
                           B334 
                        
                     
                           Όλες οι άλλες εταιρείες
                        
                        
                           44,7
                        
                        
                           B999 
                        
                     
            
               3.   Εκτός αν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
            
            
               4.   Η εφαρμογή των ατομικών συντελεστών αντισταθμιστικού δασμού που καθορίζονται για τις εταιρείες που παρατίθενται στην παράγραφο 2 εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου. Στο εμπορικό τιμολόγιο πρέπει να υπάρχει δήλωση που φέρει ημερομηνία και υπογραφή υπαλλήλου της οντότητας που εκδίδει το τιμολόγιο, με αναφορά του ονόματος και της θέσης του/της, με την ακόλουθη διατύπωση: «Ο/Η υπογεγραμμένος/-η πιστοποιώ ότι (ο όγκος) ορισμένων προϊόντων χάλυβα με οργανική επικάλυψη που πωλήθηκαν προς εξαγωγή στην Ευρωπαϊκή Ένωση και καλύπτεται από το παρόν τιμολόγιο κατασκευάστηκε από την εταιρεία (επωνυμία και διεύθυνση της εταιρείας) (πρόσθετος κωδικός TARIC) στην (οικεία χώρα). Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.» Εάν δεν προσκομιστεί τέτοιο τιμολόγιο, εφαρμόζεται ο δασμός που ισχύει για όλες τις άλλες εταιρείες.
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 2 Μαΐου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 176 της 30.6.2016, σ. 55.
         
            (2)  Εκτελεστικός κανονισμός (ΕΕ) αριθ. 215/2013 του Συμβουλίου, της 11ης Μαρτίου 2013, για την επιβολή αντισταθμιστικού δασμού στις εισαγωγές ορισμένων προϊόντων χάλυβα με οργανική επικάλυψη καταγωγής Λαϊκής Δημοκρατίας της Κίνας (ΕΕ L 73 της 15.3.2013, σ. 16).
         
            (3)  Εκτελεστικός κανονισμός (ΕΕ) αριθ. 214/2013 του Συμβουλίου, της 11ης Μαρτίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων προϊόντων χάλυβα με οργανική επικάλυψη καταγωγής Λαϊκής Δημοκρατίας της Κίνας (ΕΕ L 73 της 15.3.2013, σ. 1).
         
            (4)  Ανακοίνωση για την επικείμενη λήξη ορισμένων μέτρων κατά των επιδοτήσεων (ΕΕ C 188 της 14.6.2017, σ. 20).
         
            (5)  Ανακοίνωση για την έναρξη διαδικασίας επανεξέτασης ενόψει της λήξης ισχύος των αντισταθμιστικών μέτρων που εφαρμόζονται στις εισαγωγές ορισμένων προϊόντων χάλυβα με οργανική επικάλυψη καταγωγής Λαϊκής Δημοκρατίας της Κίνας (ΕΕ C 96 της 14.3.2018, σ. 21).
         
            (6)  Ανακοίνωση για την έναρξη επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές ορισμένων προϊόντων χάλυβα με οργανική επικάλυψη καταγωγής Λαϊκής Δημοκρατίας της Κίνας (ΕΕ C 96 της 14.3.2018, σ. 8).
         
            (7)  Κανονισμός (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (ΕΕ L 176 της 30.6.2016, σ. 21).
         
            (8)  WT/DS437/AB/R, United States – Countervailing Duty Measures on Certain Products from China, Appellate Body Report of 18 December 2014 (Ηνωμένες Πολιτείες — Μέτρα αντισταθμιστικών δασμών σε ορισμένα προϊόντα από την Κίνα, έκθεση του δευτεροβάθμιου δικαιοδοτικού οργάνου της 18ης Δεκεμβρίου 2014), παράγραφοι 4.178 - 4.179. Η έκθεση του δευτεροβάθμιου δικαιοδοτικού οργάνου μνημόνευσε την έκθεση του δευτεροβάθμιου δικαιοδοτικού οργάνου WT/DS295/AB/R, Mexico – Definitive Anti-Dumping Measures on Beef and Rice (Μεξικό — Οριστικά μέτρα αντιντάμπινγκ για το βοδινό κρέας και το ρύζι) της 29ης Νοεμβρίου 2005, παράγραφος 293· και την έκθεση του δευτεροβάθμιου δικαιοδοτικού οργάνου WT/DS436/AB/R, United States – Countervailing Measures on Certain Hot-Rolled Carbon Steel Flat Products from India (Ηνωμένες Πολιτείες — Αντισταθμιστικά μέτρα για ορισμένα πλατέα προϊόντα ανθρακοχάλυβα θερμής έλασης από την Ινδία) της 8ης Δεκεμβρίου 2014, παράγραφοι 4.416-4.421.
         
            (9)  Εκτελεστικός κανονισμός (ΕΕ) αριθ. 215/2013 του Συμβουλίου, της 11ης Μαρτίου 2013, για την επιβολή αντισταθμιστικού δασμού στις εισαγωγές ορισμένων προϊόντων χάλυβα με οργανική επικάλυψη καταγωγής Λαϊκής Δημοκρατίας της Κίνας (ΕΕ L 73 της 15.3.2013, σ. 16).
         
            (10)  Εκτελεστικός κανονισμός (ΕΕ) 2017/969 της Επιτροπής, της 8ης Ιουνίου 2017, για την επιβολή οριστικών αντισταθμιστικών δασμών στις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα καταγωγής Λαϊκής Δημοκρατίας της Κίνας (ΕΕ L 146 της 9.6.2017, σ. 17).
         
            (11)  Εκτελεστικός κανονισμός (ΕΕ) 2018/1690 της Επιτροπής, της 9ης Νοεμβρίου 2018, για την επιβολή οριστικών αντισταθμιστικών δασμών στις εισαγωγές ορισμένων επισώτρων με πιεσμένο αέρα, καινούργιων ή αναγομωμένων, από καουτσούκ, των τύπων που χρησιμοποιούνται σε λεωφορεία ή φορτηγά, με δείκτη φορτίου άνω του 121, καταγωγής Λαϊκής Δημοκρατίας της Κίνας (ΕΕ L 283 της 12.11.2018, σ. 1).
         
            (12)  Εκτελεστικός κανονισμός (ΕΕ) 2019/72 της Επιτροπής, της 17ης Ιανουαρίου 2019, για την επιβολή οριστικού αντισταθμιστικού δασμού στις εισαγωγές ηλεκτρικών ποδηλάτων καταγωγής Λαϊκής Δημοκρατίας της Κίνας (ΕΕ L 16 της 18.1.2019, σ. 5).
         
            (13)  http://trade.ec.europa.eu/doclib/docs/2017/december/tradoc_156474.pdf
         
            (14)  Ο αριθμός καταχώρισης του εν λόγω εγγράφου στα ανοικτά αρχεία της υπόθεσης είναι t18.011780.
         
            (15)  Κεφάλαιο 17, τμήμα 1 του 13ου πενταετούς προγράμματος.
         
            (16)  Κεφάλαιο III, άρθρο 12 της απόφασης αριθ. 40.
         
            (17)  Βλέπε αιτιολογική σκέψη 182 της αρχικής έρευνας.
         
            (18)  Εκτελεστικός κανονισμός (ΕΕ) 2017/969 της Επιτροπής, της 8ης Ιουνίου 2017, για την επιβολή οριστικών αντισταθμιστικών δασμών στις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα καταγωγής Λαϊκής Δημοκρατίας της Κίνας και για την τροποποίηση του εκτελεστικού κανονισμού (ΕΕ) 2017/649 της Επιτροπής για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα καταγωγής Λαϊκής Δημοκρατίας της Κίνας, τμήμα 3.5.
         
            (19)  Άρθρο 3 παράγραφος 1 στοιχείο α) σημείο iii) του βασικού κανονισμού.
         
            (20)  Βλέπε αιτιολογικές σκέψεις 49 έως 73.
         
            (21)  WT/DS379/AB/R [US — Anti-Dumping and Countervailing Duties on Certain Products from China (ΗΠΑ — Μέτρα αντισταθμιστικών δασμών σε ορισμένα προϊόντα από την Κίνα], έκθεση του δευτεροβάθμιου δικαιοδοτικού οργάνου, της 11ης Μαρτίου 2011, DS 379, παράγραφος 318. Βλέπε επίσης WT/DS436/AB/R {US — Carbon Steel (India) [ΗΠΑ — Ανθρακοχάλυβας (Ινδία)]}, έκθεση του δευτεροβάθμιου δικαιοδοτικού οργάνου της 8ης Δεκεμβρίου 2014, παράγραφοι 4.9-4.10, 4.17-4.20 και WT/DS437/AB/R [United States — Countervailing Duty Measures on Certain Products from China (ΗΠΑ — Αντισταθμιστικά μέτρα επί ορισμένων προϊόντων από την Κίνα)], έκθεση του δευτεροβάθμιου δικαιοδοτικού οργάνου της 18ης Δεκεμβρίου 2014, παράγραφος 4.92.
         
            (22)  Βλέπε αιτιολογικές σκέψεις 87 έως 98.
         
            (23)  Βλέπε αιτιολογικές σκέψεις 74 έως 83 και 99-100.
         
            (24)  Βλέπε παραρτήματα 3 και 45 της αίτησης.
         
            (25)  China's Status as a non-market economy (Το καθεστώς της Κίνας ως χώρας χωρίς οικονομία αγοράς), υπουργείο Εμπορίου των Ηνωμένων Πολιτειών A-570-056, 26 Οκτωβρίου 2017, σ. 57.
         
            (26)  China's Status as a non-market economy (Το καθεστώς της Κίνας ως χώρας χωρίς οικονομία αγοράς), υπουργείο Εμπορίου των Ηνωμένων Πολιτειών A-570-056, 26 Οκτωβρίου 2017, σ. 82-85.
         
            (27)  Άρθρα 7 και 15 του Συντάγματος της Λαϊκής Δημοκρατίας της Κίνας, απόφαση αριθ. 35 της NDRC — Policies for the development of Iron and Steel Industry (Πολιτικές για την ανάπτυξη του κλάδου παραγωγής σιδήρου και χάλυβα) (2005), απόφαση αριθ. 40 του Κρατικού Συμβουλίου (2011).
         
            (28)  Έρευνα σχετικά με τη συνέχιση των μέτρων αντιντάμπινγκ και των αντισταθμιστικών μέτρων που εφαρμόζονται σε δομικούς μορφοχάλυβες κοίλης διατομής που εξάγονται από τη Λαϊκή Δημοκρατία της Κίνας, τη Δημοκρατία της Κορέας, τη Μαλαισία και την Ταϊβάν, Επιτροπή αντιντάμπινγκ, κυβέρνηση της Αυστραλίας, τελική έκθεση αριθ. 379, Μάιος 2017, σ. 89-90.
         
            (29)  Countervailing Duty Investigation on Food Domestic Dry Containers from the People's Republic of China: Decision Memorandum for a Preliminary Determination (Έρευνα αντισταθμιστικού δασμού στα εγχώρια ξηρά οικιακά δοχεία για τρόφιμα από τη Λαϊκή Δημοκρατία της Κίνας: Μνημόνιο απόφασης για προκαταρκτικό προσδιορισμό), C-570-015, 22 Σεπτεμβρίου 2014, σ. 14.
         
            (30)  Issues and Decision Memorandum for the Final Determination in the Countervailing Duty Investigation of Certain Corrosion-Resistant Steel Products from the People's Republic of China (Θέματα και μνημόνιο απόφασης για τον οριστικό προσδιορισμό στην έρευνα αντισταθμιστικών δασμών για ορισμένα αντιδιαβρωτικά προϊόντα χάλυβα από τη Λαϊκή Δημοκρατία της Κίνας), C-570-027, Christian Marsch, 24 Μαΐου 2016, σ. 16.
         
            (31)  China Manufacturing 2025 (Έγγραφο για τον μεταποιητικό κλάδο στην Κίνα 2025) και European Business in China Position Paper 2016/2017 (έγγραφο θέσης για τις ευρωπαϊκές επιχειρήσεις στην Κίνα 2016/2017).
         
            (32)  Βλέπε κεφάλαιο 14 της έκθεσης.
         
            (33)  Βλέπε αιτιολογικές σκέψεις 48 έως 60 του εκτελεστικού κανονισμού (ΕΕ) 2017/969 της Επιτροπής.
         
            (34)  Βλέπε αιτιολογικές σκέψεις 107 έως 118.
         
            (35)  Βλέπε σημεία 101) έως 104) και παραρτήματα 4 και 8 της αίτησης.
         
            (36)  Βλέπε κεφάλαιο 9 της έκθεσης.
         
            (37)  Βλέπε αιτιολογικές σκέψεις 474 έως 493 και 503 έως 512 αντίστοιχα
         
            (38)  Βλέπε αιτιολογική σκέψη 144.
         
            (39)  Βλέπε παράρτημα 32, σ. 6 της αίτησης.
         
            (40)  Βλέπε κεφάλαιο 10 της έκθεσης.
         
            (41)  Βλέπε αιτιολογικές σκέψεις 460 έως 470.
         
            (42)  Άρθρο 3 παράγραφος 1 στοιχείο α) σημείο i) του βασικού κανονισμού.
         
            (43)  Βλέπε αιτιολογικές σκέψεις 165 έως 180.
         
            (44)  Βλέπε αιτιολογικές σκέψεις 182 έως 185.
         
            (45)  Βλέπε αιτιολογικές σκέψεις 80-100 και παραρτήματα 8, 12, 21 έως 31 και 60 της αίτησης.
         
            (46)  Έκθεση νομισματικής πολιτικής της Κίνας για το πρώτο τρίμηνο του 2015, το 2ο τρίμηνο του 2016 και το 2ο τρίμηνο του 2017.
         
            (47)  Αναφέρονται αντίστοιχα στα CHEN Y., BRC's New Supervisory Storm is here-implications for foreign banks in China (Η νέα εποπτική θύελλα του BRC είναι εδώ — επιπτώσεις για τις ξένες τράπεζες στην Κίνα), China Law Insight, 13 Απριλίου 2017 και China steps up supervision of policy lenders (Η Κίνα εντείνει την επιτήρηση των δανειστών πολιτικής), Caixin, 30 Αυγούστου 2017.
         
            (48)  Βλέπε σ. 179-180 της έκθεσης China's status as a non-market economy (Καθεστώς της Κίνας ως χώρας χωρίς οικονομία αγοράς), που δημοσιεύτηκε από το υπουργείο Εμπορίου των Ηνωμένων Πολιτειών.
         
            (49)  Άρθρο 34 του νόμου για τις εμπορικές τράπεζες (βλέπε παράρτημα 28 της αίτησης).
         
            (50)  Αιτιολογική σκέψη 143 του κανονισμού για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων θερμής έλασης από σίδηρο.
         
            (51)  Βλέπε κεφάλαιο 6.3 της έκθεσης.
         
            (52)  Βλέπε αιτιολογικές σκέψεις 167 έως 230 του κανονισμού για τα επίσωτρα και αιτιολογικές σκέψεις 347 έως 361 του κανονισμού για τα ηλεκτρικά ποδήλατα.
         
            (53)  Βλέπε αιτιολογικές σκέψεις 198 έως 200.
         
            (54)  Βλέπε παράρτημα 58 της αίτησης.
         
            (55)  Βλέπε αιτιολογική σκέψη 118 και παράρτημα 25 της αίτησης.
         
            (56)  Deleveraging and Debt Equity Swaps in the Chinese Steel Industry (Απομόχλευση και ανταλλαγή χρέους με μετοχικό κεφάλαιο στην κινεζική βιομηχανία χάλυβα). THINK!DESK China Research & Consulting (παράρτημα 25 της αίτησης).
         
            (57)  Βλέπε αιτιολογικές σκέψεις 316 έως 344.
         
            (58)  Βλέπε αιτιολογικές σκέψεις 322, 329 και 337 του αρχικού κανονισμού.
         
            (59)  Εκτελεστικός κανονισμός (ΕΕ) αριθ. 452/2011 του Συμβουλίου, της 6ης Μαΐου 2011, για την επιβολή οριστικού δασμού κατά των επιδοτήσεων στις εισαγωγές επιχρισμένου χαρτιού υψηλής ποιότητας καταγωγής Λαϊκής Δημοκρατίας της Κίνας (ΕΕ L 128 της 14.5.2011, σ. 18).
         
            (60)  Βλέπε αιτιολογικές σκέψεις 365 έως 371 και 372 έως 379 του κανονισμού.
         
            (61)  Βλέπε Research Report on Overcapacity Reduction in China's steel industry (έκθεση σχετικά με τη μείωση της πλεονάζουσας παραγωγικής ικανότητας στη χαλυβουργία της Κίνα), έκθεση της Greenpeace East Asia, Μάρτιος 2017, σ. 39, 58, 59-60· Opinions on Resolving Overcapacity in the Steel Industry, Escape from Distress and Realize Development (Γνωμοδοτήσεις για την αντιμετώπιση της πλεονάζουσας παραγωγικής ικανότητας στον τομέα του χάλυβα, τη διαφυγή από την κατάσταση κινδύνου και την υλοποίηση της ανάπτυξης) της κινεζικής κυβέρνησης (Φεβρουάριος 2016) και Opinions on supporting the steel and coal industries to resolve overcapacity and achieve turnaround in development (Γνωμοδοτήσεις για τη στήριξη των βιομηχανιών χάλυβα και άνθρακα για την αντιμετώπιση της πλεονάζουσας παραγωγικής ικανότητας και την ανάκαμψη της ανάπτυξης) της PBOC (Απρίλιος 2016), όπως αναφέρονται στο έγγραφο Deleveraging and Debt Equity Swaps in the Chinese Steel Industry (Απομόχλευση και ανταλλαγή χρέους με μετοχικό κεφάλαιο στην κινεζική βιομηχανία χάλυβα), THINK!Desk, 31 Οκτωβρίου 2017, σ. 10-11, Measures for the Management of Special Bonuses and Subsidies for the Structural Adjustment of Industrial Enterprise (Μέτρα για τη διαχείριση των ειδικών πριμοδοτήσεων και επιδοτήσεων για τη διαρθρωτική προσαρμογή των βιομηχανικών επιχειρήσεων) της κινεζικής κυβέρνησης (Μάιος 2016) όπως αναφέρονται στην προαναφερθείσα μελέτη της Greenpeace.
         
            (62)  Βλέπε παράρτημα 25 της αίτησης, σ. 10-11.
         
            (63)  Έκθεση της Greenpeace East Asia, Μάρτιος 2017.
         
            (64)  Βλέπε κεφάλαιο 14.1.1.2. της έκθεσης — Production Capacity Reduction.
         
            (65)  Βλέπε αιτιολογικές σκέψεις 143 και 256 έως 259 του κανονισμού για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων θερμής έλασης από σίδηρο.
         
            (66)  Βλέπε αιτιολογικές σκέψεις 426 έως 437 και 352 έως 360 αντίστοιχα.
         
            (67)  Βλέπε αιτιολογική σκέψη 131.
         
            (68)  Βλέπε αιτιολογική σκέψη 435.
         
            (69)  Federal Register τόμος 73, αριθ. 227, σ. 70961, 24 Νοεμβρίου 2008.
         
            (70)  Προκαταρκτικός θετικός προσδιορισμός αντισταθμιστικού δασμού, της 6ης Σεπτεμβρίου 2011. Federal Register 2011-22720.
         
            (71)  Federal Register τόμος 75, αριθ. 111, σελίδα 32902, 10 Ιουνίου 2010.
         
            (72)  Federal Register τόμος 74, αριθ. 117, σελίδα 29180, 19 Ιουνίου 2009.
         
            (73)  Βλέπε αιτιολογικές σκέψεις 312 έως 344 και 68 έως 76 αντίστοιχα.
         
            (74)  Βλέπε αιτιολογικές σκέψεις 510 έως 546 και 534 έως 558 αντίστοιχα.
         
            (75)  Θέματα και υπόμνημα της απόφασης για τον οριστικό καθορισμό στην έρευνα αντισταθμιστικών δασμών της 17ης Οκτωβρίου 2007· Federal Register C-570-907.
         
            (76)  Βλέπε αιτιολογικές σκέψεις 95 έως 113.
         
            (77)  Βλέπε αιτιολογική σκέψη 346 του κανονισμού για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων θερμής έλασης από σίδηρο.
         
            (78)  Βλέπε αιτιολογική σκέψη 349 του κανονισμού για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων θερμής έλασης από σίδηρο.
         
            (79)  Βλέπε αιτιολογική σκέψη 277 και παράρτημα 51 της αίτησης.
         
            (80)  Βλέπε π.χ. Παγκόσμιου φόρουμ για την πλεονάζουσα παραγωγική ικανότητα στον τομέα του χάλυβα, υπουργική έκθεση της 20ής Σεπτεμβρίου 2018, https://www.g20.org/sites/default/files/gfsec_ministerial_report_2018.pdf, στην οποία επιβεβαιώνεται η κινεζική πλεονάζουσα παραγωγική ικανότητα του τομέα συνολικά, από όλα τα μέρη, συμπεριλαμβανομένης της Κίνας. Με παραγωγική ικανότητα χάλυβα ύψους 1 018,3 εκατομμυρίων μετρικών τόνων το 2017, η Κίνα αντιπροσωπεύει το μεγαλύτερο μερίδιο της παγκόσμιας παραγωγικής ικανότητας (45 %, σύμφωνα με τη σελίδα 42). Ο πίνακας 1 της έκθεσης υποδεικνύει ότι η Κίνα μείωσε την παραγωγική της ικανότητα κατά 10 % κατά την περίοδο 2014-2017. Αναφέρει ότι η Κίνα «θέτει σαφείς στόχους για τη μείωση της πλεονάζουσας παραγωγικής ικανότητας, ήτοι τη μείωση της παραγωγικής ικανότητας ακατέργαστου χάλυβα κατά 100-150 εκατομμύρια μετρικούς τόνους από το 2016 έως το 2020».
         
            (81)  Τμήμα 232 Tariffs on Aluminum and Steel, https://www.cbp.gov/trade/programs-administration/entry-summary/232-tariffs-aluminium-and-steel.
         
            (82)  European Commission, Directorate-General for Trade, Directorate H, Rue de la Loi 170, 1040 Brussels, Βέλγιο.
         
            (83)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).